
Am văzut, în 
Polonia, 
autostrăzi cât 
vezi cu ochii. 
Ei sunt 
campionii 
absoluţi în 
absorbţia 
fondurilor 
europene iar 
noi suntem în 
coada listei. 
Ultimii. Am 
observat că 
leşii au prostul 
obicei să nu 
demoleze 
minele pe care 
Europa le cere 
să le închidă. 
Ei au 
transformat 
clădirile de la 
suprafaţă în 
generoase săli 
de expoziţie şi 
în muzee de 
artă 
contemporană, 
Ce facem noi? 
Punem minele 
la pământ, le 
acoperim cu 
ciment şi le 
înierbăm. 

biblioteci arie Din Polonia de azi... 


Oameni răi spun despre ardeleni că sunt morţi după zupa de 
găină cu tăieţei de casă şi că în timpul când o savurează (ăsta-i 
cuvântul ce exprimă adevărul!) în gospodăria lor se pot produce 
tot felul de blăstămății. Ardelenii îşi sorb zupa cu atâta pathos 
(şi într-un zgomot infernal că hoţii pot să-i calce şi să-i lase 
lefteri pentru că nimeni nu-i aude şi nimeni nu-i vede. Vremea 
supei e ora magică a bucătăriei ardelene. O statistică despre 
orarul spargerilor în Ardeal ar fi un document semnificativ şi ar 
cu timpul în care ardelenii 


coincide, minut de minut, 
Supele şi sângeretele. 


La polonezi 


Când ajungi în Polonia ca invitat la un festival 
internaţional de folclor, iniţiat de un primar 
tânăr, Tomasz Sadlon, cu un pronunţat aer 
occidental, ai parte de mese bogate şi 
surprinzătoare. Ne referim, desigur, la supele 
sau, mă rog, la ciorbele lor. La prima noastră 
masă comună, pe tărâm polonez, am avut în faţă 
o farfurie adâncă în care, pe fundul ei, zăcea, 
leşinată, o grămadă de tăieţei. În jurul farfuriei 
erau tot felul de antreuri care îţi făceau, amical, 
cu ochiul şi pe care oaspeţii le-au luat, imediat, în 
considerare. Unii dintre dansatori, (mult mai 
flămânzi decât noi pentru că au executat, 
anterior, o Ciuleandră cu repetiţie), au socotit că 
trebuie să mănânce tăieţeii respectivi în diverse 
combinaţii gastronomice. Când a venit castronul, 
plin ochi cu o ciorbă acrişoară de roşii (“zupa 
pomidorowa”), am priceput că va trebui să ne 
inundăm, imediat, tăieţii cu fiertura picantă şi 
aburindă din fața noastră. Ei se răciseră şi, în 
mod evident, au fost cam greu de resuscitat. A 
doua invenţie poloneză privitoare la “zupă” am 
priceput-o atunci când în farfuria adâncă din faţa 
noastră am găsit un ou fiert tăiat, longitudinal, pe 
din două. Bănuiam acum, după experienţa din 
prima zi, că figura se va repeta şi-ntr-a doua. Aşa 
că am aşteptat, răbdători, ciorba şi am pus-o 
peste cele două jumătăţi de ou. A treia surpriză 
ne-a furnizat-o cârnaţul care-şi aştepta, 
resemnat, rândul la o ciorbă roşie, de sfeclă, 
“borszez czerwony“, care să-i stingă arşiţa 
insuportabilă, de iad, în care a fost perpelit 
anterior. La fel de bine primită a fost şi “zupa 
grzybowa” (adică cea de ciuperci, n.n.) care nu 
mai avea nevoie de nimic altceva pentru a-şi pune 
în evidenţă calităţile. În loc de apă, leşii îţi pun pe 
masă zeama unui compot în care plutesc felii 
consistente de măr sau nişte căpşuni lipsite de 
vlaga şi consistenţa de peste vară. La sfîrşitul 
mesei, am văzut că polacii îţi oferă, în loc de 
prăjituri, câteva brânzeturi fine. Cafeaua lor e 
lungă şi slabă. Un coleg, cafegiu înrăit, consuma 
zilnic câteva cafele şi apoi dormea, ca un buştean, 
atât după amiaza cât şi seara. Ultima surpriză 
gastronomică am întâlnit-o ambalată într-un 
staniol de-ţi lua ochii şi pe care o găseam, în 
fiecare dimineaţă, la bufetul suedez oferit de 
hotelul la care am tras. Am luat, din curiozitate 
culinară, staniolul care a luat forma unui cârnat 
cunoscut peste tot în lume sub mândrul nume de 
“polonez”. Înăuntru era un fel de sângerete, o 
combinaţie de sânge amestecat cu varză şi 
arpacaş pe care, după ce l-am gustat, l-am 
împachetat, repede, la loc. Un coleg de aventură 
polacă, care a studiat mineritul în Cracovia, ne-a 
spus că ar fi vorba de o specialitate foarte 
apreciată de localnici. A fost o afirmaţie urmată şi 
de o demonstraţie practică: omul a colectat toţi 
sângereţii din farfuriile noastre şi i-a dat gata 
într-un timp rezonabil. 


Un monolog, în Pădurea de 
mesteceni, despre marele 


cinema polonez de ieri 


În ultima zi, la prânz, primarul din Psary ne-a 
invitat, personal, la masă. A ales o pensiune 
așezată, nu departe de primărie. Între cele două 
instituţii fundamentale din viaţa omului, 
primăria şi localul, se interpunea o pădure de 
mesteceni. Întrucât masa nu era gata când am 
trecut pragul localului, Primarul ne-a propus să 
inversăm timpul acţiunilor. Să vizităm, întâi, 
primăria, să ne arate un film de prezentare a 
locurilor şi apoi, în cunoştinţă de cauză, să trecem 


la discutarea chestiunilor de interes reciproc. În 
timp ce traversam pădurea de mesteceni am vrut 
să-i aduc aminte d-lui primar (un profesor de 
engleză ce a renunţat la învățământ pentru a-şi 
conduce comunitatea în care s-a născut) de filmul 
lui Andrzej Wajda, “Brzezina” (The birch wood/ 
Le bois de bouleaux, în limbi mult mai uşor de 
pronunţat) cu Daniel Olbrylski în rolul principal. 
Voiam să stăm de vorbă, traversând pădurea, 
despre câteva cunoştinţe pe care le bănuiam 
comune (fraţii Boleslaw & Stanislaw, Michal şi 
Mălina) din minunatul cinema polonez al anilor 
70. O poveste de dragoste în care toţi trei bărbaţii 
o vor pe Mălina, o fată simplă care le vorbeşte 
politicos, cu dumneavoastră, celor doi fraţi (care 
ştiu, amândoi, să cânte la pian) şi se dăruieşte, pe 
rând, amândurora. Asta se întâmplă la finalul 
unor alergări când Mălina se împiedică şi cade. 
De măritat, fata se mărită cu Michal, un pădurar 
care cântă, după ureche, la armonică. Am 
simplificat la maximum povestea lui Iwaskiewicz 
despre tragedia unui tânăr, bolnav de plămâni, 
care a venit să sfârşească acasă (“Am venit aici ca 
să mor. De ce, la voi, nu sunt privighetori?”) E o 
poveste pe muchie de cuţit despre dragoste, viaţă 
şi moarte, o poveste petrecută la marginea unei 
veşnice păduri de mesteceni. A fost , vorba lui 
Minulescu, o romanţă fără ecou. Atunci mi-am 
dat seama cât de bătrân eram (din punct de 
vedere cultural). Aşa că am renunţat să-i mai 
vorbesc şi despre “Cenuşă şi diamant” (Popiol i 
diament/ Ashes and Diamonds) alt film de Wajda 
cu Zbigniew Cybulski, în rolul unui tânăr ucigaş 
fără simbrie (vorba lui Ionesco). “Scântei şi 
flăcări, o torță aprinsă/ Arzi între zori 
necontenit/ Dar cine ştie, libertate nestinsă/ 
Câştigi sau pierzi, ce-ai cucerit?/ Cenuşă doar, 
pierdută-n neant/ Îţi va urma sau va mai 
rămâne/ Să ardă-n spuză, viu un diamant/ Stea 
vestitoare a zorilor de mâine.” Sunt versuri ale 
poetului Norwid, gravate-n piatra unei vechi 
bazilici polace, pe care eroul le ştie pe dinafară. E 
acelaşi erou care ucide la comandă, pentru că aşa 
i-o cer superiorii. “Şi noi ce suntem?”, îl întreabă 
Ea, iubita de-o noapte a eroului. “Tu, fără 
îndoială, eşti un diamant”. El îşi dă duhul 
dimineaţa, împuşcat de militari, într-o groapă de 
gunoi. A ratat şansa de-a fi un diamant. N-am 
mai vorbit nici de Omul de fier, nici de Omul de 
marmură, alte filme faimoase semnate de Wajda. 
La primărie, dl. primar ne-a spus că în comuna sa 
ființează patru biblioteci publice. Am rămas cu 
gura căscată. “Patru?” “Patru!”, ne-a confirmat 
primarul. “Bine, dar în municipiul meu de-acasă 
e una singură”. După această remarcă, colegii mei 
(îmbătrâniţi în politică şi-n protocol) mi-au atras 
atenţia că nu se face să-mi vorbesc de rău ţara, 
neamul şi nici să deschid gura despre realizările 
noastre minuscule pe plan cultural. 


Recurs la metodă. 
Metoda Bădiţei Gheorghe 
din Hordou 


“Bine, dragi colegi,” m-am revoltat eu, “dacă 
tot sunt printre noi buni vorbitori de polacă, 
atunci vreţi să traduceţi, spre uzul dlui primar, 
ce-a zis Coşbuc despre ei în Cetatea Neamţului... 
” Deci: “Măi, Istrate, tu-i cunoşti?/ Turcii sunt? 
Ba, parcă-s leşii. Vin încoace! Păi sunt proşti?/ 
Bat şi ei cel drum ca mânzul/ Să ne strice nouă 
prânzul?” După identificarea nepofitiţilor oaspeţi, 
solicitarea gazdelor, în materie muzicală, ţine de 

n “play list” autohton: “Măi, poleci, eu vă 
deschid/ Dar să nu vă puie dracu să minţiţi, că vă 
ucid!/ Iar de marşuri mi-e cam scârbă./ Trageţi- 
mi mai bine-o sârbă”. Foamea face din nişte 
duşmani ireductibili cei mai buni prieteni, 


îngurgitează (e un cuvânt nepotrivit, dar nu vreau să mă 
repet...) această supă în care pete aurii de grăsime plutesc 
diafan pe lângă insule de morcovi şi albituri. (Nu încercaţi s-o 
faceţi cu găini din comerțul capitalist că nu vă iese! Aveţi nevoie 
de găina româncă binecrescută într-o curte prevăzută cu un 
pământ gras, pe care pot să-l scurme şi să-l întoarcă pe dos din 
zori până-n seară, de un loc binecuvântat unde boabele şi 
verdeaţa nu lipsesc niciodată). 


indiferent de meniul oferit de gazde: “Onofrei al 
meu iubit? Vin la neica să te pup (Neica e 
Sobieski, n.n.)/ Şi-l pupa viteazul rigă/ Şi-ndopa 
la mămăligă”. Coşbuc tratează în cheie comică 
ceea ce iniţial păruse a fi un război total între 
nişte leşi rătăciţi, fără busolă, şi destoinicii 
apărători ai Cetăţii Neamţului. Bucatele 
autohtone, limitate la ceea ce - azi - numim 
produse bio, plus ţuica moldovenilor fac să 
dispară diferenţele culturale, îngroapă securea 
războiului şi încurajează ecumenismul. Dar, 
Coşbuc, ca orice poet care se respectă, ştie că 
manualele şcolare (de până mai ier,n.n.) au 
nevoie de o poezie prin care trebuie să exulte 
spiritul naţional şi mândria că faci parte dintr-un 
popor brav, cinstit şi curajos. Şi s-a conformat. El 
ştia că într-o operă poetică nimeni nu mai e 
interesat să ştie care e adevărul de pe teren. Rolul 
artistului e să transfigureze realitatea, tot aşa 
cum ziaristul zilelor noastre o deformează în folos 
personal. Italianul (ca şi Coşbuc, un mare 
admirator al lui Dante...) ştie că “si non e verro, e 

ben trovato”. Chiar dacă nu e adevărat, e bine 
găsit. Sau spus... : “Ce-a mai fost puţin îmi pasă/ 
Au plecat polonii-n sus/ Iar plăieşii-n jos s-au 
dus/ La Neculcea drept acasă/ Iar acesta-n cărţi 
i-a pus/ Şi din Psary (e o licenţă poetică care-mi 
susține argumentaţia, n.n) până la Tulcea/ Toţi 
citesc ce-a scris Neculcea”. Partea proastă e că, 
peste timp, George Coşbuc s-a dovedit a fi un 
vizionar în ceea ce priveşte stabilirea direcţiei 
noastre de înaintare: “Au plecat polonii-n sus/ 
Iar plăieşii-n jos s-au dus!” Prin urmare, vă 
propun să-l punem şi pe Bădiţa din Hordou, sub 
aspre guri de foc, că n-a fost patriot deloc. Am 
văzut mai multe lucruri care m-au făcut să mor de 
ciudă că ai noştri, cei de azi, s-au cam ţinut după 
direcţia plăieşilor noştri de ieri. Am văzut, în 
Polonia, autostrăzi cât vezi cu ochii. Ei sunt 
campionii absoluţi în absorbţia fondurilor 
europene iar noi suntem în coada listei. Ultimii. 
Am observat că leşii au prostul obicei să nu 
demoleze minele pe care Europa le cere să le 
închidă. Ei au transformat clădirile de la 
suprafaţă în generoase săli de expoziţie şi în 
muzee de artă contemporană, Ce facem noi? 
Punem minele la pământ, le acoperim cu ciment 
şi le înierbăm. Veniţi să vedeţi ce-a mai rămas 
după falnica mină Dâlja din Petroşani. “Totul fu 
zdrobit, năruit, spulberat, până când din lumea 
această impură nu mai rămaseră decât pulbere, 
frânturi de propoziţii şi praf de cuvinte”, cum ar 
zice poetul contemporan. În Polonia, minele pe 
care Europa le vrea închise nu mai dau cărbune 
dar sunt rentabile sub formă unor muzee 
funcţionale. La noi, ca să intri în subteranul unei 
mine din Vale, îţi trebuie aprobări peste aprobări, 
ştampile şi tot felul de avize. Dacă stai prost cu 
nervii, clachezi imediat. Un tur de forţă (contra 
cost) într-o mină poloneză, unde totul 
funcţionează, durează două-trei ore (varianta 
scurtă) sau vreo patru ore - într-o variantă 
completă. Totul a rămas funcţional. Când va fi 
nevoie, muzeul polonez poate da şi cărbune. La 
minus 350 de metri sub pământ e o biserică 
închinată Sfintei Varvara, care e la fel de 
impozantă ca orice biserică de la suprafaţă. Cu 
wi-fi gratuit. Tot la acel orizont e şi un bar (care 
nu e mai prejos decât dimensiunile bisericii) care 
are o ofertă specific minerească, de la bere până 
la suveniruri care să-ţi amintească, mereu, de 
Mina Guido. La Petrila, societatea civilă şi o 
seamă de arhitecţi bucureşteni şi străini au reuşit 
să salveze câteva clădiri,  declarându-le 
monumente istorice de tip industrial. 
Administraţia locală nu reuşeşte să le ia în 
posesie pentru că nu adună două treimi din 
voturile consiliului. Cine se opun? Liberalii... De 


(continuare în p. 31) 

POEȚI ROMÂNI 


LA EMINESCU ACASĂ 


Eveniment editorial 
Poeţii și științele 


Poezie şi ştiinţă — o antologie de de autori 


Cea de a V-a ediţie a recitalurilor Poeți Leo Butnaru, Grigore Chiper, Radu contemporani din România; ediţie bilingvă; 
români la Eminescu acasă, organizate de Florescu, Nicolae Sava, Vasile Tudor, selecţie şi ediţie de Grete Trailer şi Peter 
revista „Hyperion”, Fundaţia Culturală Valentin Talpalaru, Hristina Doroftei, Forbes (Editura Vremea, București, 2016). 
„Hyperion-c.b.” Botoşani şi Reprezentanţa Nicolae Corlat, Vlad Scutelnicu, Vasile După cum precizează Grete Tartiler în Cuvânt 
Botoşani a Filialei Iaşi a Uniunii  Iftime, Gabriel Alexe, Petruţ Pârvescu, înainte, „antologia de faţă nu-şi propune 
Scriitorilor din România s-a derulat în ziua Cristina Prisăcariu-Şoptelea, Dumitru întoarcerea la rădăcinile comune ale poeziei şi 
de 17 iunie 2017 în holul Hotelului „Rareş”  Necşanu, Cezar Florescu, George Luca, ştiinţei, nici la clasici în materie, ci prezentarea 
din Botoşani, manifestare culturală ce se Ovidiu Petcu şi Gellu Dorian. Un medalion câtorva autori, fascinaţi de 
desfăşoară în pregătirea celei de a V-a liric din poezia lui Horaţiu Ioan Laşcu a  interdisciplinaritate, din România”. Sunt 
ediţii a Congresului Naţional de Poezie. Au susţinut actorul Florin Aioniţoaie. Acelaşi trecuţi în revistă 


citit poeţii: Liviu Ioan Stoiciu, Călin Vlasie, actor a prezentat şi un recital din poezia poeţii care sunt 





Lucian Vasiliu, Cassian Maria Spiridon, lui Mihai Eminescu. Premiul „Hyperion”, influenţaţi de 
Adrian Alui Gheorghe, George Vulturescu, acordat de revista „Hyperion” a fost alchimie, ca 
Marius Chelaru, Ioana Diaconescu, Doina decernat poetului Leo Butnaru. „transformare de 
Popa, Cosmin Perţa, Cornelius Drăgan, sine” (Vasile 
Alexandru Ovidiu Vintilă, Nicolae Panaite, Baghiu, Magda 

Cârneci, Eugen 











Carte nouă 


ION ŞERBAN DRINCEA -— Zic şi eu 
(Editura Măiastra, 2017) 


Ion Şerban Drincea este un poet din Mehedinţi, stabilit la Timișoara. Cartea aceasta, 





Bunaru...), alţii de 
chimie (Maria Pal, 
Liviu loan Stoiciu), 
de geologie (Ana 
Blandiana), de fizică 
(Simona-Grazia 

Dima sau Dinu 
Flămând), de SF 
(Vasile Gogea), de 
matematică (Ioana Ieronim, Letiţia Ilea...) etc. 
Printre altele, coautoarea antologiei notează: 
„Paralele botanice şi biologice găsim şi la 
Gheorghe Izbăşescu, Elena Ştefoi, Ion Mircea. 
Iarba din curtea casei, năpădind urmele 
părinţilor morţi, face legături între lumi”. Și 
sunt citate versurile lui Gheorghe Izbăşescu: 
„Ascultând  foşnetul ierbii, Agrostis 
stolonifera,/şi vocea uscată a fantomelor din 
sertare,/spionii ei,  ce-năbuşe zgomote 
fireşti, /Cât eu cu muza-n dormitor, cercetând 
tablourile cu cei dragi de pe pereţi,/bănuiam că 
nici noi nu suntem foarte vii,/cum nici ei nu 
sunt foarte morţi, /Şi, fără să vrem, /vărsăm pe 
faţa de masă cafelele din cești”. În concluzie, 
Grete Tariler notează: „Crezând eu însămi că 








însă, nu e una lirică, ci de aforisme. Aş zice că e vorba de aforisme de bun simţ, vizând 
bunul simţ: „Nu există un sfârşit, indiferent de situaţie. Fiecare sfârşit înseamnă un 
început”. Sau: „Rădăcinile pomului altoit rămân aceleași, doar fructele se schimbă.Omul 
nu face excepţie de la această regulă”. Sau: „Vinul bun se cunoaşte şi după ceea ce faci 
după ce ai terminat de băut”. Apoi, Şerban Drincea este şi moralist, cum îi şade bine unui 
autor de aforisme: „Rodul bătrâneţii este după cum au fost florile tinereţii”. Sau: 
„Aminteşte-ţi întotdeauna de binele făcut de cineva, nu aştepta ca persoana respectivă 
să ţi-l readucă în memorie”. În sfârşit, unele apoftegme sunt de inspiraţie creștină: 
„Minunile se arată numai la cei care cred în ele”. Sau: „Binele trebuie făcut din iubire şi 
nu din dorinţa de a primi recompense sau pentru a te achita de obligaţii”. La final, 
Șerban Drincea e şi ludic: „Cât în lună, cât în stele/Toate îs numai belele,/Mai ales când 
crezi în ele/Fără bani în portofele”. (DAD) 


poezia e mai apropiată de religie, muzică şi 
ştiinţe decât de proză şi că unele dintre 
descoperirile de azi ne pot aduce şi speranţă 
(precum credinţa), nu numai îndoială, am 
inclus în această antologie şi câteva poeme în 
care religia potenţează cele spuse de ştiinţă”. 
Antologia mai cuprinde un eseu de Solomon 
Marcus: O literatură ascunsă. Două direcţii 
ale evoluţiei culturale, precum şi notele 
biobliografice ale celor 34 de poeţi prezenţi cu 
poeziile în română şi engleză. Este vorba de un 
adevărat eveniment editorial. (DAD) 


BIBLIOTECA MUNICIPALĂ „RADU ROSETTI” ORGANIZEAZĂ 
Concursul naţional de proză scurtă 
„RADU ROSETTI”, ediţia a XIX-a, 2017 


Concursul este organizat pe trei grupe de vârstă: 10-15 ani, 16- 
20 de ani, 21-35 de ani. 

Condiţii de participare: 

m 1 sau 2 lucrări care să nu depăşească 10 p. A4 (text 
dactilografiat / tehnoredactat) şi care să nu fi fost premiate la alte 
ediţii ale concursului nostru; 

m Textul va fi tehnoredactat în programul Microsoft Word şi 
salvat în format .doc (nu docx), cu font Times New Roman, mărime 
12, spaţiere la 1 rând, cu diacritice, cu respectarea ortografiei, 
marginile paginii setate la 2 cm, aliniere justify. 

Modalitatea de trimitere sau depunere a lucrărilor: 

m Lucrările tipărite se vor trimite într-un plic format A4, care va 
conţine: 

m lucrarea, la începutul căreia NU se menţionează numele 
autorului, ci doar titlul, categoria de vârstă şi un motto; 

m un plic mic, închis, pe care se va specifica mottoul lucrării 
alături de categoria de vârstă şi care va conţine datele de 
identificare şi contact ale autorului: numele şi prenumele, data 
naşterii, adresa completă, numărul de telefon, ocupaţia şi adresa 
de email. 





m În paralel, va fi expediată lucrarea în format electronic, având 
specificate acelaşi motto şi categoria de vârstă, pe adresa: 
bibli_onQyahoo.com ca ataşament tehnoredactat. Mesajul va avea 
ca subiect „pentru concursul de proza Radu Rosetti”. Organizatorii 
garantează anonimatul expeditorului. 

Participă tineri care nu au debutat editorial în proză şi 
nu sunt membri ai Uniunii Scriitorilor. 

Lucrările (schiţe şi povestiri) vor fi expediate pe adresa: 
Biblioteca Municipală „Radu Rosetti”, Bulevardul Oituz nr. 13 A, 
Cod poştal 601077, Oneşti, Jud. Bacău 

Data limită de primire a lucrărilor: 24 septembrie 2017. 

Premierea va avea loc în data de 28 septembrie 2017. Pentru 
laureaţii concursului cu domiciliul în alte localităţi, premiile vor fi 
expediate prin poştă. 

Relaţii la telefon: 0234/324099, tel./fax 0234/312202. 


OBSERVAŢII: 

Versurile, fragmentele de teatru sau eseurile filozofice, istorice, 
lingvistice etc. nu vor intra în concurs. 

Lucrările scrise de mână, precum şi cele care nu respectă 
prezentul regulament nu vor fi luate în considerare. 


Iulie 2017 EI 


Ana 


Prietenie si posteritate 


Am fost cu puţin timp în urmă, de Ziua 
Poeziei, la Piatra Neamţ şi am fost profund 
impresionată, din nou, de frumuseţea şi grația 
oraşului (este singurul oraş pe care îl ştiu căruia 
acest calificativ, făcut pentru fiinţe, i se 
potriveşte) şi de deschiderea spre poezie, de 
comunicarea prin poezie a locuitorilor lui. 
Organizatorul sărbătorii poeziei era scriitorul 
Adrian Alui Gheorghe, în biroul de director al 
bibliotecii al căruia am descoperit, alături de 
raftul intimidant al propriilor cărţi, acela cu 
volumele postume, surprinzător de numeroase 
ale lui Aurel Dumitraşcu, editate, în numele 
prieteniei, de Adrian Alui Gheorghe. E greu să- 
ţi imaginezi cum ar fi fost posteritatea lui Aurel 
Dumitraşcu, şi chiar dacă ar fi existat, fără 
devotamentul prietenului său şi e greu să nu fii 
tulburat de această legătură peste viaţă şi 
moarte a cărui autor este Adrian Alui Gheorghe. 

Una dintre cărţile care m-au impresionat cu 
adevărat în ultimii ani a fost corespondenţa 
între Aurel Dumitraşcu şi Adrian Alui 
Gheorghe, purtată pe parcursul deceniului 
1978-1988 şi publicată de acesta din urmă 
acum. Masivul volum, de mai bine de 500 de 
pagini format mare, m-a făcut să mă gândesc — 
înainte chiar de a începe să-l citesc — la ceea ce 
a însemnat fiecare dintre sutele de scrisori pe 
care le cuprinde, la cantitatea de timp, deci de 
viaţă, însumată din miile de gesturi pe care le 
presupunea scrierea şi expedierea unei scrisori, 
la căutarea plicurilor care nu se lipeau, a 
timbrelor care nu se găseau întotdeauna, la 
mersul la poşta din sat care era deschisă numai 
câteva ore şi uneori nici atunci. Am trăit şi eu 
senzaţia de izolare a scriitorului pentru care 
scrisorile erau ca nişte frânghii în stare să-l ţină 
suspendat deasupra vidului şi, înainte de a 
pătrunde tulburată în existenţa celor doi tineri 
poeţi din întunecatul deceniu, nu m-am putut 
împiedica să-mi aduc aminte cum mergeam 
noaptea la gară, ca să punem scrisorile direct la 
vagonul poştal (cu speranţa că, în felul acesta, 
vor fi mai puţin citite înainte de a ajunge la 
destinaţie) sau cum rătăceam kilometri întregi 
în căutarea unei cutii poştale valide, pentru că 
majoritatea erau vandalizate (ca şi telefoanele 
publice), parcă anume pentru a zădărnici 
comunicarea între oameni. Şi totuşi, volumul 
intitulat FRIG - cu referire evidentă la 
perioada în care i-au fost scrise paginile — 
răspândeşte o tulburătoare căldură izvorâtă din 
intensitatea acestei comunicări. Şi nu e vorba 
doar de comunicarea dintre cei doi tineri autori 
ai scrisorilor, este vorba, într-un mod de-a 
dreptul fascinant, de eforturile lor — eroice în 
condiţiile date - de a descoperi şi cunoaşte 
literatura, ca pe o altă formă, perenă, de 
comunicare, ca pe o soluţie împotriva 
singurătăţii, înainte de a fi una împotriva 
morţii. 

De fapt, cei doi eroi ai romanului epistolar — 
pentru că este într-adevăr un roman cu 
personajele bine conturate, cu atmosfera şi 
detaliile epocii sugerate cu fineţe, chiar dacă 
fără intenţii literare — nu seamănă deloc, deşi 
relaţia dintre ei este prietenia însăşi. Iar 


neasemănarea nu vine din faptul că unul era 
închis într-un sat, şi celălalt într-o uzină. 
Neasemănarea lor este mult mai profundă, 
aproape de nebănuit. Desigur, amândoi se află 
în acea perioadă evanescentă de la începutul 
tinereţii, înainte de intrarea în maturitate şi în 
viaţa propriu-zisă, când fostul adolescent este 
încă nu numai în căutarea locului său în lume 
(un loc pe care nu este sigur că îl va găsi), ci şi în 
căutarea propriei definiţii, abia dacă bănuite; 
pentru amândoi scrisul, cu toată nesiguranța 
lui, este singurul punct de sprijin în univers, 
mult mai mult decât o vocaţie: o soluţie — 
singura — de supravieţuire; pentru amândoi, a 
se găsi în celălalt, ca şi în alţi colegi de generaţie 
pe care îi citesc, îi caută, îi ştiu pe de rost, este o 
dovadă, de care au nevoie, a propriei existenţe şi 
autenticităţi. Amândoi sunt naivi, furioşi, 
radicali,  iluminaţi,  complexaţi,  exaltaţi, 
deprimaţi, dezorientaţi, dezgustaţi şi câte şi mai 
câte caracteristici comune care ar fi trebuit să-i 
facă să semene... Şi totuşi, există ceva — greu 
sau imposibil de susţinut cu argumentele din 
epocă, dar evident din perspectiva timpului şi a 
cititorului de azi — care îi deosebeşte unul de 
altul, care îi face diferiţi şi chiar de sens contrar. 
Acel ceva, greu de precizat pe parcursul lecturii 
şi existent nu mai mult decât o nelinişte de 
nedefinit, este totuşi o evidenţă. Deşi se mişcau 
pe acelaşi drum, glisând ani de zile paralel, cei 
doi prieteni atât de asemănători se îndreptau in 
direcţii opuse: unul luneca înspre viaţă, celălalt 
luneca înspre moarte. 

Nimic melodramatic însă în aceasta situaţie 
existenţială, nici o clipă editorul scrisorilor nu 
încearcă să schimbe perspectiva din prezentul 
revolut cu cea din prezentul de azi, nici un 
accent, oricât de puţin apăsat, nu încearcă să 
sublinieze deosebirea şi nedreptatea. Singurul 
semn al conştiinţei deosebirii este editarea. De 
aproape douăzeci de ani, Adrian Alui Gheorghe 
îngrijeşte, editează, publică manuscrisele 
prietenului său ca într-o răscumpărare a 
inegalităţii pe care a operat-o destinul, ca într-o 
încercare încăpăţânată, aproape magică, de a-l 
menţine în viaţă. Astfel, prietenia lor nu a putut 
fi „cenzurată de moarte”, cel rămas, vinovat de 
propriul noroc, dăruindu-şi celui plecat timpul 
primit în plus. Rezultatul —nescontat, cred — 
este nu numai decuparea din bolovanul de 
grafit a staturii reale, a statuii prietenului, ci şi 
construirea, la marginea dinspre noi a istoriei 
literare, a încă unui mit al prieteniei. 

În afara sentimentului că este un poet de o 
aproape halucinantă autenticitate — sentiment 
pe care mi-l dădeau nu numai versurile sale, 
scrise sau nescrise încă, ci întreaga înfăţişare, 
gesturile, privirea — de la Aurel Dumitraşcu mi- 
au rămas două amintiri: 

Una este o întâlnire într-o sală plină până la 
refuz de cititori, cu prilejul unei lecturi din 1988 
la Biblioteca din Piatra Neamţ, întâlnire de pe 
urma căreia am păstrat o fotografie în care ne 
privim  uimiţi, reciproc intimidaţi. Cititorii 
aceia şi atmosfera electrizantă a lecturii (care 
avea să fie, în ceea ce mă priveşte, ultima de 
dinaintea interzicerii) au rămas pentru mine 


dovada ideală şi nemairepetată (mai întâi din 
lipsă de libertate, apoi din lipsă de interes) a 
comunicării prin poezie. Iar prezenţa lui Aurel 
Dumitraşcu, dispărut şi el, simbolic, între timp, 
îi dă o valență tulburătoare în plus. 

Cea de adoua este o întâmplare aproape 
neverosimilă. Era cu puţin timp după moartea 
sa şi ajunsesem cu un grup de poeţi prieteni ai 
săi la Borca, satul în care mai trăia mama sa 
(despre sănătatea căreia scrisese de atâtea ori 
neliniştit) şi de unde fuseseră expediate toate 
scrisorile. Era o vreme rece şi posomorâtă, bună 
pentru depresii, şi noi stăteam în jurul 


ARGEȘ __ 


Blandiana 








mormântului său abătuţi şi descurajaţi, 
amintindu-ni-l, spunându-i câte un vers, fără să 
ne hotărâm să plecăm şi fără să ştim ce să mai 
facem rămânând. Şi atunci, absolut brusc, 
neanunţat şi nepregătit prin nici un gest 
meteorologic, pe cer a apărut arcuit, cu unul 
dintre capete ieşind parcă direct din movila 
mormântului, cel mai limpede curcubeu pe care 
l-am văzut vreodată, iradiind de frumuseţe, 
capabil să vindece. Era ca şi cum cerurile s-ar fi 
hotărât strălucind să-şi desvăluie pentru noi 
conţinutul de credinţă, speranţă şi iubire. Şi nici 
unul dintre noi nu s-a îndoit că a fost un mesaj 
de încurajare pe care poetul, continuîndu-şi 
destinul, ni-l trimetea. 

În ceea ce îl priveşte pe Adrian Alui 
Gheorghe, mulţi ani de zile el a locuit în 
amintirile mele prin acea întâlnire de la 
mormântul prietenului comun pe care o 
organizase şi prin superlativul altruist al 
prieteniei întru poezie. Acum, când cărţile 
publicate în ultimii ani l-au transformat într- 
unul dintre cei mai interesanţi romancieri 
contemporani, felul în care continuă să-şi 
editeze prietenul de adolescenţă, dăruindu-i 
fragmente din propria viaţă şi ţinându-l astfel în 
viaţă şi în actualitate, este mai tulburător încă 
şi, fără termen de comparaţie în istoria 
literaturii noastre. 


Bucureşti, aprilie 2017 


Pictură şi poezie la Băile Herculane 


În perioada 14-17 iunie, la Băile 
Herculane s-au desfăşurat Colocviile 
"Reflex”, sub cârma maestrului de 
ceremonii Octavian Doclin, redactorul 
şef al revistei cu acelaşi titlu. Trei zile 
pline de colocvii despre pictură, despre 
poezie, încheiate cu un recital poetic, 
un adevărat regal. A fost sărbătorit 
pictorul Silviu Orevitzan printr-un film 
extraordinary şi printr-un colocviu 
moderat de Pavel Şuşară, la care au 
vorbit pictori din Reşiţa şi Timişoara, 
după cum tot Pavel Şuşară a moderat 
un colocviu despre picture din Banat. 
În prima seară, invitaţii au fost 
prezentaţi de Octavian Doclin şi s-au 
lansat foarte multe cărţi şi reviste. 


Di Iulie 2017 


Printre participanţi, enumerăm: Ion 
Cocora, Cornel Ungureanu, 'Toma 
George Maiorescu, Pavel Şuşară, 
Costel Stancu, Victoria Milescu, Virgil 
Diaconu, Dan Drăgoi, Nina Ceranu, 
Maria Niţu, Paulina Popa, Mariana 
Pândaru, Georghe Jurmă, Titus 
Crişciu, Zeno Cârlugea, Elena Zoia 
Deju, Nicolae Sârbu, Ion Matiuţ, 
Lucian Alexiu, Sabin Păutza, Petru 
Galiş, Ion Oprişor, Nicolae Silade, Ela 
Jakab, Ileana Roman, Viorel Mirea, 
Vasile Morar, Nicolae Scheianu... 

Atmosfera a fost una prietenească, 
cu scriitori bonomi, influenţaţi şi de 
Cerna cea frumos curgătoare pe sub 
Muntele Domogled. (DAD) 

Geografia 
poeziei 
româneşti şi-a 
lărgit graniţele, 
mai cu seamă 
după '89, prin 
contribuţia 
unor voci 
distincte din 
Nordul ţării, 
care întreţin 
expresiv 
nostalgia 
spaţiului 
matrice, în 
termeni 
blagieni. Dintre 
ei, s-a desprins 
prin energia 
versului, George 
Vulturescu, 
diriguitorul 
Poesis-ului 
sătmărean, 
confiscat de 
mitologia 
muntelui. 
Născut în 
acelaşi spaţiu 
modelator — în 
Călineşti-Oaş -, 
Vasile Mic 
urmează o cale 
aparte, 
cultivând 
poemul de 
scurtă 

turnură morală 

Cronica literară 


Un grupaj poetic bilingv 


Deşi a publicat versuri încă din 1974, 
debutând în revista „Familia”, oşeanul Vasile 
Mic, asemenea multor poeţi formaţi în 
climatul anilor '70-'80, a debutat editorial cu 
mare întârziere, în 1991, cu o culegere 
omogenă, Vis în pădurea de mesteceni, 
dedicată spaţiului natal. Dincolo de explicaţia 
istorică (momentul revoluţionar din 1989), 
cred că debutul a fost întârziat din cauza 
autocenzurii de ordin livresc sau din motive 
obscure ce ţin de tectonica invizibilă a creaţiei, 
cu determinări existenţiale. După mai bine de 
un deceniu de tăcere, el revine în fluxul 
editorial, publicând ritmic volumele: 

Fereastra din vis (2007), Scara de lumină 
(2009), Dispariţia din context (2010), 
Copacul de argint (2011), Naşterea Aurorei 
(2013); plus antologia bilingvă, româno- 
engleză, Povara comorilor / Burden of 
treasures (2011). 

Geografia poeziei româneşti şi-a lărgit 
graniţele, mai cu seamă după '89, prin 
contribuţia unor voci distincte din Nordul 
ţării, care întreţin expresiv nostalgia spaţiului 
matrice, în termeni blagieni. Dintre ei, s-a 
desprins prin energia versului, George 
Vulturescu, diriguitorul Poesis-ului 
sătmărean, confiscat de mitologia muntelui. 
Născut în acelaşi spaţiu modelator - în 
Călineşti-Oaş -, Vasile Mic urmează o cale 
aparte, cultivând poemul de scurtă respiraţie, 
cu turnură morală şi substrat simbolic. 
Confesiunea lirică se derulează în şoaptă, când 
fixează amintirile cu imaginea satului natal 
într-un fel de poveste ritualică: „Am rămas/ cu 
povestea/ ce nu mi-o pot scoate/ din suflet.// 
Povestea e numai/ pentru şoaptele mele,/ 
pentru satul meu,/ pentru râu,/ pentru 
cărările/ care în lume duc.// Povestea/ e 
pentru lumea aceasta,/ e pentru lumea-lume.” 
(Pentru şoaptele mele) Conturul ruralităţii 
originare este haşurat nostalgic pe fondul 
însingurării fiinţei urbane:  „Uneori,/ 
rămânem singuri/ cu serile noastre/ târzii,// 
cu visele/ pe care nu ni le mai reamintim/ 
dimineaţa.// Uneori,/ rămânem singuri/ cu 
satul natal...” (Când rămânem singuri) 
Prezentul satului arhaic este văzut cu aceeaşi 
privire melancolică: „De-o vreme/ satul/ îşi 


sprijină/ bătrâneţile/ pe umerii/ celor/ duşi.// 
Uliţele lui scufundate sunt/ în uitare./ 
Cărările duc,/ Nu de ici-acolo,/ Duc spre 
departe.../ Doar un prinţ/ mai vine pe aici/ se 
declară iubit/ de mierle,/ de cocoşul de 
munte,/ de floarea de colţ...” (De-o vreme) O 
serie de versuri impregnate melancolic sunt 
concepute ca veritabile tablete cu amintiri, 
cum expresiv le denumea poetul în poemul 
omonim din volumul anterior Naşterea 
Aurorei („Despre departe/ Şi albastru/ Despre 
trenuri de noapte,/ Zâmbete/ Cu flori de 
câmp/ Prin preajmă”). 

În O replică de argint/ Una replica 
d'argento, Vasile Mic conturează un univers 
poetic dominat de armonie, în pofida 
imaginilor negative receptate din perspectivă 
planetară într-o serie de poeme: Zgomotul 
morții, Teama de pace, Imaginea apocalipsei, 
Laolaltă, Cruciadă pentru pace, Poemul, rob, 
În satul sclavilor, S-ar fi putut, Când moare 
lumea. Dincolo de rumoarea morţii, resimţită 
intens, precumpănitor este Îndemnul la 
iubire, cum se intitulează unul dintre poemele 
care deschid grupajul. Aş spune că iubirea este 
asociată cu veşnicia care „s-a născut la sat”, 
cum spunea Blaga. În fond, dragostea devine 
sentimentul ordonator al reflecţiilor lirice: 
„Sunt/ la o bătaie/ de inimă/ de o inimă făcută 
să iubească.// Sunt la o bătaie/ de inimă/ de o 
primăvară/ din preajma/ inimii/ făcută să 
iubească.// Sunt/ la o bătaie de inimă/ de o 
lume/ care/ şi ea/ iubeşte.” (La o bătaie de 
inimă) Istoria se scrie cu ajutorul iubirii, pare 
să spună poetul, decantându-şi stările 
emoţionale în expresia unor motive ale 
purității: „Intră/ în istorie.// Iubeşte femeia// 
adevărată.// Iubeşte florile,/ muntele,/ albul,/ 
departele.// Vei avea/ lumina./ O patrie,/ o 
planetă...// Le vei putea/ dărui."(ntră în 
istorie) 

Astfel de motive care  înseninează 
perspectiva asupra lumii (lumina, primăvara, 
zborul, fereastra, vârful muntelui, râul, 
copacii, roua, cerul ş.a.) jalonează atitudinea 
lirică predominant morală. Candoarea (sau 
inocenţa de la începutul vieţii) este asumată 
de poet ca stare definitorie: „Îmi voi permite/ 
să rămân ca la început:/ pruncul/ care îi 


Un dicţionar esenţial Blaga 


Zenovie Cârlugea, istoric literar din Târgu Jiu, este — printre altele - 


evocări ale lui Gheorghe Grigurcu: „O 


respectă pe ceilalţi/ prunci,/ care nu iese/ din 
cuvântul mamei,/ care ţine la bunica sa/ mai 
mult decât la luna nouă./ Voi fi mereu/ 
pruncul care iubeşte/ râul/ cu păsările/ şi 
ciripitul păsărilor/ din satul meu.” (Ca la 
început) Etica poetului devine transparentă în 
poemele ceva mai ample cu referinţă la 
realitatea social-politică din 
contemporaneitate (şi nu numai): Pe pământ, 
Mai bogat, Nu o să vorbim, Reuniunea 
morţilor (despre dezastrul de la Roşia 
Montană), S-ar fi putut, Trenurile, Fiecare 
etc. Reacţia negativă devine virulentă, atunci 
când viziunea satirică trădează esenţa 
lirismului, într-un registru împins către 
pamflet: „Ţara mea nu este în lumină,/ ţara 
mea nu e aproape nici de cer,/ ţara mea 
îngenuncheată e în tină,/ groparii îi cântă 
leru-i ler.// Soarele nu luminează-n ţara 
mea./ Doar vântul bate pe aici/ şi luna trece, 
uneori, când vrea.../ Istoria ni-i scrisă de 
pitici./.../ Bani pentru medicamente nu-s.../ 
Ce dacă bunicii prematur ne mor?/ Părinţii-s 
undeva pe la apus.../ Ne va fi dor de ei... ne va 
fi dor?” (Țara în lumină) 

Asemenea Meşterului orb dintr-un frumos 
poem („Cioplea un vultur dintr-un pur 
pazalt.../ Iar fulgerând ideii creatoare/ 
vulturul avea chip de om/ desprins dintr-o 
esenţă de visare”), autorul culegerii sugestiv 
intitulată O replică de argint/ Una replica 
d'argento visează cu ochii deschişi o lume mai 
bună, configurându-şi universul poetic pe 
asemenea coordonate ale acordului cu timpul 
sau durata efemeră. Angrenat aievea într-un 
dialog cu această lume, poetul „vorbeşte” (vezi 
titlurile: Vorbesc, Nu o să vorbim, Vorbe 
despre curtezane) cu simplitate, în limbajul 
colocvial al epocii, evitând lirismul facil al 
„metaforicilor”, cum postula Cesare Pavese 
altădată. Tensiunea discursului poetic este 
întreţinută şi prin rostirea sacadată, în 
registrul versului lapidar. 

Nu pot încheia fără să remarc traducerea 
impecabilă a fostului coleg de la revista 
studenţească modelatoare, Echinox, poetul şi 
prozatorul Ştefan Damian, absolvent de 
Română-ltaliană, ca mulţi dintre echinoxiştii 
care i-am urmat în redacţie. 


ZENOVIE CÂRLUGEA 


autorul a numeroase volume despre viaţa şi opera lui Lucian Blaga. 
Anul acesta, întreaga preocupare pentru studiul poeziei şi filosofiei 
blagiene a lui Zenovie Cârlugea este încununată de un masiv volum 
original de peste 500 de pagini: Lucian Blaga -— dicționar esențial; 
oameni din viața lui (Editura Tipo Moldova, 2017, Colecţia Opera 
Omnia). În cuvântul introductiv, autorul îşi justifică proiectul: „...viaţa 
şi destinul marelui creator îndeamnă la o cât mai exactă reevaluare a 
relaţiilor sale cu oameni ai vremii sale, geniul lui împlinindu-se, între 
semeni, doar prin drumul creat prin sufletele şi conştiinţa acestora. 
Dovezi ale acestei deveniri umane, artistice, filosofice, profesionale 
există din plin, în biografia lui Lucian Blaga, iar fără apelul la 
hermeneutica şi metafizica alterităţii, reprimatoare sau benefice, 
destinul unui om nu se poate manifesta şi împlini...” 

Este impresionantă documentarea lui Z. Cârlugea, bibliografia fiind 
una extraordinar de întinsă; dar nu e vorba doar de cărți, reviste din 
biblioteci, dar şi de numeroase arhive cu scrisori, de memorii, de 
mărturisiri ocazionale. Cu o minuţie ieşită din comun, autorul pune în 
ordine alfabetică oamenii care l-au cunoscut direct sau au avut legături 
mai strânse sau mai sporadice cu Blaga, de la mari personalităţi ale 
vieţii culturale până la alţii anonimi: de la Felix Aderca şi Nicolae 
Balotă până la Petru Bortoş, de la Constantin Brâncuşi şi G. Călinescu 
până la Nichifor Crainic, de la Mircea Eliade şi Mahatma Gandhi până 
la Basil Gruia, de la Gheorghe Grigurcu şi Dumitru Micu până la Liviu 
Rebreanu şi Basil Munteanu, de la Ion Negoiţescu şi Mihail Sadoveanu 
până la Radu Stanca şi 1. D. Sîrbu... Fiecare articol cuprinde, în general, 
o scurtă notă biografică a personalităţii, eventual titlurile operei, apoi 
legăturile cu Blaga: directe, scrisori, autografe pe cărţi, prietenia, unde 
e cazul, sau divergenţele (v. cazurile Cioran sau Beniuc...), când se 
impune, fragmente de texte evocatoare... Iată un fragment din multele 


LUCIAN BLAGA 
-DICŢIONAR ESENȚIAL- 
Oameni din viața lui 


ultimă întâlnire cu Blaga am avut în 
vara anului 1959, la poet acasă. Era o 
zi de un senin înalt, copleşitor, precum 
un decor adecvat Poemelor luminii. 
Blaga era concentrat asupra 
organizării vieţii sale de proaspăt 
pensionar... Prezenta habitualul său 
aer calm, netrădând nimic din boala ce 
avea să-l cuprindă şi să-i curme zilele 
în curând. Am discutat, ca de regulă, 
despre multe, nu în ultimul rând 
despre eşecul proiectului meu de a mă 
stabili în Cluj. N-au avut sorţi de 
izbândă nici recomandările amintite mai înainte pe care mi le-a făcut 
poetul către Alexandru Jebeleanu de la Orizontul timişorean şi către 
Tudor Vianu (cu care avusesem între timp o întrevedere la Biblioteca 
Academiei, unde era director), răspunsul fiind nu avem locuri 
disponibile...” 

Sau, mărturia lui Mircea Eliade, după întâlnirea cu Blaga la Berna: 
„.„.pentru noi, zilele petrecute la Berna rămân neuitate şi am fi într- 
adevăr fericiţi să ne întâlnim mai des în ţară. Viaţa este frumoasă şi 
bună dacă la la 30 de ani pot primi un asemenea dar: prietenia lui 
Lucian Blaga.” Mai trebuie menţionat că dicţionarul este bogat ilustrat 
cu fotografii ale protagoniştilor, cum şi că toată ţinuta grafică a cărţii 
este de mare este de mare calitate. 

În fond dicţionarul acesta poate fi luat şi ca o adevărată şi completă 
şi originală monografie Blaga, omul, poetul, scriitorul, filosoful fiind 
reconstituit din trecerea în revistă a personajelor cu care a intrat în 
contact, a... „oamenilor din viaţa lui”. (DAD) 

„Transfer” şi 
„Ajuns din urmă”, 
faţa și reversul unor 
pagini de jurnal 














Surprinzător, am fost prezent la Bookfest, 
anul acesta, cu două cărţi (ambele, lansate în 
26 mai 2017 la Bucureşti; a fost deschisă atunci 
o „fereastră astrală” pentru mine; glumesc) — 
un roman la Editura Polirom (în colecţia 
Fiction-Ltd), intitulat „Transfer”, şi un volum 
în afara genurilor literare, „jurnal al poemelor”, 
intitulat „Ajuns din urmă” la Editura Junimea 
(în colecţia Memoria clepsidrei). Ambele au 
apărut din bunăvoința  extraordinarilor 
directori Silviu Lupescu şi Lucian Vasiliu, eu n- 
aveam nici o grabă să apară. Le-am predat 
definitivate la începutul acestui an, în 
februarie, la gândul că la vârsta mea aş putea să 
rămân brusc fără memorie şi să pun uneltele în 
cui. Bat în lemn, dar mă tem de Alzheimer „ca 
de dracu” (Alzheimer este o boală 
degenerativă, scrie Sfatul Medicului, ce 
afectează zone ale creierului ce controlează 
memoria, inteligenţa, capacitatea de judecată, 
limbajul şi comportamentul; această boală 
reprezintă forma cea mai comună de declin 
mental sau demenţă la persoanele în vârstă; 
boala Alzheimer este o afecţiune mai gravă 
decât pierderea moderată a memoriei ce 
apare la persoanele în vârstă; această boală 
se asociază şi cu tulburări de comportament, 
de personalitate, pierderea abilității de a 
gândi corect şi abilității de a efectua 
activitățile zilnice). Şi cum de ce te temi, nu 
scapi, mă pregătesc sufleteşte. Pe de altă parte, 
întreb iar: cât mai am eu de trăit? Mai am în 
sertar versuri, jurnal, proză scurtă, eseuri (nu 
mai pun la socoteală publicistica; îndeosebi cea 
literară ar merita să fie publicată; colaborez de 
la Revoluţie încoace la reviste, am avut şi am 
rubrici la publicaţii care au dispărut, se adună 
textele). Sincer, sper să mă opresc, să nu mai 
public de anul viitor nici o carte — fiindcă sunt 
tot mai rari cei ce mă citesc (le trezesc 
interesul), numărați pe degete. Nu sunt un 
scriitor luat în serios, din păcate, sunt 
resemnat. 

„Transfer” e al şaselea meu roman. Merg pe 
acelaşi culoar singuratic (sunt luat în 
continuare ca o curiozitate), nu mă interesează 
nici un fel de competiţie — la roman nu 
„performez”, nu-mi bat capul, am observat că 
„am şi alte gusturi de valoare de cititor” decât 
ale romancierilor români, că văd altfel 
„conţinutul”. Am scris „Transfer” (transfer de 
personalitate, eventual, nu transfer de fişiere 
electronice) fără nici un stres, câte puţin, seara, 
de regulă. Subiectul e simplu: un tânăr de 27 de 
ani, căsătorit, cu copil mic, pedagog în 1977, ia 
seama asupra „bipolarităţii” (cum se spune azi) 
unuia dintre fraţii soţiei (bolnav psihic), îi 
studiază un jurnal ciudat, cu un plutonier din 
1917; şi e la un pas să devină şi el victimă a 
dedublării... La rece, redactorul-şef adjunct de 
la Polirom, Adrian Botez (remarcabil „cap 
limpede”, n-am mai întâlnit până la el atâta 
acuratețe) a lăsat scris pe coperta a IV-a: În 
1977, anul marelui cutremur, Olimpiu este un 
tînăr pedagog la un internat de liceu din 
provincie, fără vreo perspectivă de avansare 
profesională şi avînd relaţii uneori de-a 
dreptul periculoase cu elevii pe care îi 
supraveghează. Are o soţie, Dida, şi un fiu, 
Mihai, iar apartamentul lor este mereu călcat 
de socri, de părinţi, de fraţi şi surori. Dintre 
aceştia se remarcă Radu, fratele Didei, 

diagnosticat cu o boală psihică, dar care, după 
cum descoperă Oli, are de fapt abilitatea de a 
transfera în conştiinţa sa spiritul unui 
plutonier al armatei române din 1917 şi 
notează cu acribie povestea acestuia într-un 
jurnal. Cititorul devine astfel martorul vieții 
cotidiene sub regimul comunist, marcată de 
sordid şi de frica de autorităţi, precum şi al 
momentelor tensionate prin care treceau 
soldaţii români spre finalul Primului Război 
Mondial. Două lumi îndepărtate şi la fel de 
cenuşii se întîlnesc în Transfer, o frescă a unor 
epoci de mult apuse. Îmi pare rău că n-am 
reuşit să închei romanul mai repede, să nu 
ajungă la 330 de pagini şi să coste 40 de lei, 
inaccesibil pentru unul ca mine (să fiu scuzat că 
n-am cum să dau cu autograf romanul meu nici 
prietenilor; mă bucur de fiecare dată când pot 
să dăruiesc o carte a mea). Las la o parte faptul 
că la lansarea de la Bookfest m-am simţit 
„Tăţuşca cea urâtă” la standul Editurii Polirom 
printre panourile cu pozele... celebrilor scriitori 
(gen Ana Maria Sandu, Viorica Răduţă, Ilinca 
Bernea, Marius Oprea, Tudor Ganea, Mihai 
Radu, Florin Iaru, Radu Țuculescu, Bogdan-Al. 
Stănescu, Bogdan Coşa, Al. Tocilescu ş.a.), 
apăruţi cu noutăţi. Apropo de lansare, au 
prezentat cu simpatie reală romanul meu Radu 
Voinescu şi Nicolae Bârna. Altfel, nu pot să nu 
observ că poeţii scot cărţi de proză premiate, de 
la Nora Iuga la Mircea Cărtărescu, Gabriel 
Chifu, Varujan Vosganian şi Nichita Danilov 
sau Octavian Soviany şi Adrian Alui Gheorghe. 
Ce de optzecişti! Poeţii au emancipat raţiunea 
în proza românească, i-au dat suflet. 

A doua mea carte, „Ajuns din urmă” (cu 
subtitlul „poemul-jurnal / jurnalul poem”) 
rămâne o carte insolită şi pentru mine. Într-atât 
de insolită, că nu ştiu dacă poemele din această 
carte pot fi incluse în „glorioasa” Operă Poetică 
inventată de un editor de anvergură, Călin 
Vlasie, poet important (apărută la Editura 
Paralela 45). Într-o Notă a Autorului am atras 
atenţia din start: Jurnalul-poem? Poemul alege 
ziua de jurnal. Ziua în care poemul a fost scris. 
Poeme inedite, rămase în sertar, nepublicate 
în volume, asemenea jurnalului. Jurnalul e şi 
el scris de mână, într-un registru masiv. 
Poeme şi pagini de jurnal cuprinse între 7 
martie 1987 şi 24 iulie 1988, eşantioane. 
Poeme obsedate de sentimentul ratării. Aveam 
37-38 de ani, locuiam la Focşani, la bloc, 
alături de prozatoarea Doina Popa, soție, şi de 
Laurenţiu-lon, fiu, la 11-12 ani, elev; eu eram 
bibliotecar la Biblioteca Judeţeană „Duiliu 
Zamfirescu” Vrancea — BJ, Doina Popa era 
funcționar la Liceul industrial 1, ISEH, din 
Focşani, avea 34-35 de ani. Se înțelege, o altă 
parte din poemele scrise în anii 1987 şi 1988 au 
fost publicate în volume ale mele sau în reviste, 
rătăcite, uitate, ascunse, nu țin nici o socoteală 
a lor. Altfel, se poate şi aşa: să fie integrat 
jurnalul în fiecare poem şi să se citească, 
natural, de la cap la coadă ca poem-jurnal; 
poem al timpului meu, al stărilor lui de suflet, 
real-biografic, postmodern. Nu e greu de 
fragmentat în versuri jurnalul, să intre în 
armonie cu poemul... Dacă nu s-ar fi întins pe 
200 de pagini cartea, aş fi putut să pun în 
versuri întregul jurnal, să-l transform într-un 
poem — am lăsat cititorul să o facă (fraier, 
naiv)...  Neobişnuit, volumul a fost 
tehnoredactat într-o după-amiază de 
Florentina Vrăbiuţă, în ultima clipă înainte de 
Bookfest (după ce au fost lansate de Junimea 
alte cărţi noi la târgul de carte de la Iaşi din 10- 
14 mai, anterior Bookfest, tehnoredactate de 
domnia sa), fără greşeală, şi a doua zi a fost 
trimis în tipografie. E impresionant 
profesionalismul celor ce stau în spatele 
apariţiei unei cărţi noi. Nesperat, „Ajuns din 
urmă” are şi prefață, semnată de Ioan Holban 
— vă daţi seama, cartea nu mai are nevoie de 
nici un fel de primire critică. La Bookfest 





Poemul de colecție 


loan Radu 
Văcărescu 


sânge de înger 


ani de zile a fost evenimentul 
cel mai important 


dintr-o dată 
izbucnea pe nas 

şi se schimba instantaneu la 
faţă 

mai mult de stupoare că lui i | 
se întâmplă asta L 

decât de spaimă 

sau altceva cum ar fi îngrijorare 

sau greutate a aripilor 

din ce în ce mai căzute spre parchetul de stejar lustruit 

din camera cu o fereastră spre nord 

şi cu cealaltă spre strada şerpuită 

din cartierul mărginaş al oraşului imperial 


sângele îi 











nu avea probleme cu vederea sângelui 

aşa cum sunt destui 

era însă o umbră de nelinişte într-un final 
când se întorcea de la baie 

unde alerga împiedicat să oprească curgerea 
şi să se spele pe faţa întunecată 

ca a cerului înaintea iernii 


şi rar când ieşea în oraş 

uneori venea cu batistele mototolite 

şi pătate de pete roşii 

şi ţepene ca nişte drapele îngheţate 

abia atunci frica îşi făcea apariţia brusc 

ca iarna care soseşte peste noapte 

şi dimineaţa te trezeşti cu zăpada până la genunchi 


după ani evenimentul a încetat să mai fie luat 

în considerare ca fiind cel mai important 

ca şi când era de la sine înţeles ca îngerii 

să se plimbe pe pământ precum muritorii pe strada mare 


apoi n-a mai rămas 

decât cazna unor nări în care se ascund 
din când în când pete de sânge uscat 
aproape indigo 

ca o altă faţă a nevinovăţiei 

cea întunecată 





volumul a fost prezentat de cel ce a primit un 
premiu special al Editurii Junimea, Adrian Alui 
Gheorghe (a avut puterea să fie generos, în 
acele zile când era demis aberant din funcţie, la 
Piatra Neamţ). Nu ştiu la ce gen literar să 
înscriu această carte: la poezie sau la jurnale. 
Fiindcă pagina de jurnal poate fi preluată ca 
poem (aşa cum anunţ în nota de la începutul 
cărţii; trebuie doar să transformi în vers fraza 
jurnalului). E o carte apărută din senin. Cum 
ziceam, am descoperit într-un plic jerpelit 
poeme inedite scrise în 1987 şi 1988, 
nepublicate nicăieri, poeme grupate de la sine. 
Le consideram poeme ale unor stări sufleteşti 
obsedate de ratare. Dintr-o perioadă tulbure a 
vieţii mele (în public şi în particular). Am 
hotărât să public fiecare poem împreună cu 
jurnalul banal al zilei în care a fost scris cu titlul 
„Jurnalul poemelor” (jurnalul fiind şi el inedit, 
fireşte; a apărut în revista Pro Saeculum, la 
care aveam o rubrică, o revistă fără difuzare; în 
„Ajuns din urmă” am scos notele la zi care 
însoțeau jurnalul, actualizând datele despre cei 
pomeniţi). Aşa se poate vedea „de sus” 
bucătăria celui care n-are nimic de ascuns, 
scriind poezie. E un jurnal indiscret, care nu 
măguleşte. Trebuie luat ca atare. Normal, în 
jurnal erau zile de mai mare interes decât zilele 
când au fost scrise poemele, am respectat însă 
întocmai data în care a fost scris poemul (poem 
ce face parte din pagina de jurnal), n-am trişat. 
„Ajuns din urmă” poate fi considerată şi o carte 
a ratării, sunt la o vârstă în care îmi pot permite 
luxul de a mă arăta cu degetul, că şi ratarea (nu 
numai uitarea) e înscrisă în cartea vieţii. 

„Transfer” şi „Ajuns din urmă”, faţa şi 
reversul unor pagini de jurnal: ba roman, ba 
poeme... 

Inventez 
cuvintele 
privelişti. 
Muntele trup 
închide apa în 
sine. Doar o 
pasăre întinsă 
pe orizont bea 
lumina şi 
golul dintre 
două nopţi. Ce 
pasăre estea 
aceasta, care 
bea golul 
dintre două 
nopţi ? 


poesis 


CA 





RETRAGERILE 
( Poemul simfonic ) 

Cum pe un strigăt noi cărăm în spinare alte trupuri. Cum pe 
vulturii care ciugulesc această carne din seminţele cerului. Lancea 
piramidei străpunge un cer încă neimaginat. Acolo unde îngerii trag 
cu arcul visând apoi nimicul din lumină. 

Suntem aer fără de corp. Sfântul Duh cutreerând deasupra 
nimicului, ceva nevorbitor uneltind într-o lacrimă. Apa doarme în 
clipe şi acestea în clepsidre. Energia dureros alunecă prin labirintul 
minotaurului, printr-o rugăciune deja orânduită. 

Strigăt de grindină se arcuieşte pe bolta gândului. 

Iar lumea tocmai acum nu mai este. 

Cum pe un strigăt noi cărăm în spinare alte trupuri. 


% 


Ne strecurăm în viaţa altcuiva. Într-un simbol, sau poate într-un 
semn. Trupurile se înoptează în oglinzi. Pier cum vântul mişcat de o 
tresărire a zeului încă negândit. 

Lumina din zăpezi abia se mai strecoară pe cruce - a Celui 
răstignit pe ea. 

Veşnic la pândă latenţele. Policandre dezmărginite de alte 
amintiri, ceva nevăzut în ruina verbului, dar care întemeiază alte 
regate. 


% 


Pentru cel care vine, pentru cel care vinde, întru cel care cu știință 
se lasă vândut. Pământul jefuit de vânt se iubeşte acum cu piramida 
trupului, cu apa. Iarna se zideşte în orologiul inimii, într-un nod 
gordian de sânge. Acest pământ înfricoşat. Dezmărginit de umbra de 
la o stea- căzătoare. 

În mine și în tine se retrage întunericul acum. Îngere păzitor, 
demult nu te mai ivești ! De tine sunt acum părăsit. În golfuri și 
evantae de frig, ce rugăciuni dureroase au mâinile ! 

Împărăţie de piele şi nervi. Ce grea judecată ne așteaptă la vămile 
apei ? Apa maternă pe care o veghează Astronomul. 


% 


Pentru ce am crezut în durere mai mult decât în viaţă ? În durerea 
cuvintelor zidite-n tinereţea mea ? Grânarul timpului se prăbuşeşte 
într-o sămânță de apă. Sunt obosit de aer şi de piatră şi mă desprind 
din lume primenit cu o spadă ori cu o lance. 

Eu sunt soldatul rugăciunii dintr-o sahară a trupului. Pământul - 
gândul unui zeu curgând către un punct luminos. Înspre 
deşertăciune şi vânare de vânt. 

Pentru ce am crezut în durere mai mult decât în viaţă ? Prunc în 
scăldătoarea luminii, înfăşat doar cu singurătate - să nu fi fost om al 
mulţimii, hulitul cu pietre... 

La trecători dansatori de tămâie - regatul sporeşte-n pustitu — un 
vânt adie înșelător — umbră sau trup, femeia pierdută într-o 
nelegiuire lângă malul de ceară. 

Și ninge cu solzi de nisip peste corturi, parcă de trupuri am fi 
despărțiți cu nuieluşa tristeţii - doar mâinile mai au fericirea de a 
locui într-o sărbătoare a cântecului — tâmpla regală cu piramida se 
îmbrăţişează, legându-se într-un blestem. 

Să fie o înşelăciune a cerului ? 


% 


Sunt singur fără de umbră în labirintul acesta de verbe, locuind 
într-un altfel de trup, într-o magie ţâșnind ca un fulger din apa cea 
neagră. Încearcă să atingi marginea frigului, sinele ondulat după un 
obiect neştitut, dar în afara chipului. 

Și nu este durere mai mare când nepereche eşti pentru verb, 
strigând în templu : Curate palmele acestui Pilat ! 

Sunt singur și fără de umbră în pântecul matern al unei stele, dar 
nu a magilor hăituită de un profet — visătorul — o, trup casă goală 
pentru singurătate ! 


% 


Cu o mie de chei se deschid o mie de uşi ale secundei — viaţa este 
un cuget prin odaia rotundă a cerului — să reflectăm la aceste 





Magda Grigore 





In numele 
poemului 


(căluţul 
de lemn) 





Augusta jucărie a copilăriei 

mă ajută să (re)cunosc chipul verde al timpului, 
primăvara continuă a vieţii, 

lumina locuind totdeauna în preajmă, 

dorinţa 

şi nevoia de a construi lumi 

cu care să te confrunţi. 


Cine aleargă voiniceşte şi liber 

pe căluţul neînfricoşat 

trece uşor toate dealurile nostalgiei, 

ale durerilor care îţi ţin calea; 

teama de ce ţi s-ar putea întâmpla — 

lasă în urmă stările de nelinişte, 

greaţa şi ura, 

spaima diferenţelor mari dintre tine şi zmei. 


Căluţul de lemn nu este o simplă jucărie. 

Se leagănă neînfricoşat, 

se încovoie, îşi ia avânt şi trece mereu mai departe. 
Lumea fantastică se deschide din real 

şi tărâmul de basm 

îşi aşterne iarba vindecătoare în calea drumeţilor. 


Am fost cândva eroii lui 

şi realitatea lumilor fantastice părea fără sfârşit. 
Azi îl privim miraţi. Înţelegem atât de târziu. 

Îl privim din aceeaşi (şi totuşi altă) realitate. 
Căluţul de lemn pendulează încet şi fidel 
dintr-o lume reală, într-una imaginară. 

EI trăieşte de parcă nu ar muri niciodată. 
Utopiile lui înfruntă curajos 

distopiile lumii de acum. 


Astăzi călătoria fiecăruia are un contur precis 
şi ni se face dor netămăduit 

de culorile strălucitoare ale visului 

ascunse în murgul sălbatic de lemn. 











coeziuni cu întunericul — şi este o noapte şi este un deparate care se 
exilează în mine 

O, chip străvechi și atât de esenţial pe care acum nu pot să-l mai 
plâng ! 


% 


Tu eşti slujitor la ordinea seminţelor. Cuvintele ucid cu 
depărtarea dar nu şi seminţele ispititoare pentru mlădiţe. Eu încă nu 
am ştiinţa putrezirii. 

Să legăm țărmurile cu totul şi cu totul de alte ape. Cu alte 
înfăţişări ale valurilor croşetate-n pești zburători. 

Să ceruim adâncul pe altă înălțime. Totul este în retragere acum. 
O risipire cum niciodată nu a mai fost. Înşelătoare totuși. Constelații 
se sting şi se strâng, până ce devin un pumn de fard pentru zei. 


% 


Inventez cuvintele privelişti. Muntele trup închide apa în sine. 
Doar o pasăre întinsă pe orizont bea lumina şi golul dintre două 
nopţi. Ce pasăre estea aceasta, care bea golul dintre două nopţi ? 

Sunt un domeniu al gândirii ghilotinat de tristeţe. Din trupul meu 
şi al tău strigă oarba singurătate. Setea care ne umple ochii cu nisip- 
prăpăstii, constelații, distanţe de vid. 

Sunt un cuvânt visător. Vântul vesteşte acum naaufragii. Aerul de 
cenuşă, apa de cenuşă. Am crezut. Am cântat. Prea singur, prea 
îngândurat. 

Am crezut că voi rămâne în afara umilinţei. Mă retrag. Am cântat 
cu valuri şi unde cereşti. Mă retrag. Mă înspăimântă universul. Mă 
retrag. 

Necuprinsul aruncă năvoade şi, toate devin cum au fost. Cum am 
fost... 

Căderea în comă 


La cu totul altceva se gândea lumea când 

apostolul îşi anunţă tratatul despre faptele 
ierbii 

şi ale fluturilor. (Pur şi simplu 

aşa îi veni trimisului să conferenţieze 

în baza dreptului 

şi stângului 

universal.) Numai că de fapt 

nu avea să vină vorba atât de fapte 

cât de ceva lapte 

dar mai ales despre lăptiugă 

niscaiva ruine parcă (şi parce) 

de oarece consecinţe subînţelese (de regulă 

în cea mai mare parte neînţelese) 

după care 

aproape în disperare de cauză (şi călăuză 

spirituală) predicatorul 

prinse a schiţa nişte gesturi ciudate 

amenințătoare 

până la urmă intrând iremediabil în 

comă ideatică. 


Piatra sisifică 

şi pietre la rinichi 

Graţie (sau... din cauza?) supraefortului 
necesar de-a 

urca şi de-a tot relua împinsul pietroiului 
spre culmi 

Sisif nu poate face pietre la rinichi — de cum 
apare vreun început 

un fir două de nisip în rărunchi 

supraîncordarea trupului său le elimină 

încât Sisif are rinichii curaţi 

ca la naştere. 

Însă unii răutăcioși zic că 

starea perfectă a organelor în cauză 

se datorează faptului că — prin blestem — 
Sisif 

nu are barem o pauză pentru un pahar de vin 

nu că pentru chefuri în draci 

fără măsură 

care atacă rinichii ficatul 

agravând blestemul 

îngrelând păcatul... 


Malevici — o imagine la 
aniversară 


În cunoştinţă de alb 
departe 

un om 

prin albul zăpezii parcă 
poartă 

un imens drapel invizibil. 


Fragment despre feminism 


În garsoniera... (Pardon, madam! 

de ce — garsonieră şi nu — madamieră)... 

În fine 

în odaia cu aproape toate comodităţile 
(cealaltă parte a 

acestui cantitativ aproape referindu-se 
fireşte la incomodităţi 

din păcate existente şi ele) odaia 

ce miroase a tutun ieftin (ah, nemiloasele 
accize ale 

monopolului de stat ce chiar stă pe loc!) şi a 
bilete de loterie 

madama învârte la caterinca ronţăitoare a 

râşniţei de cafea. Din boxe Sanyo — ceva 
Chopin 

bineînţeles bruiat de râşniță 

hărăzind o muzică ce nu-ţi aduce fericire 

chiar de-ai fi tu regina nimfomanelor (sau 
nimfetelor?) 

Marlyne Monroe cea care 

suflată de jos de ventilatoare 


a prefigurat  nudismul  postmodern 
transamerican. De altfel cândva 

ea însăşi morăriţă de cafea 

colecţiona postere cu  dezlănţuita 


musculatură a starurilor 

pe când în faţa oglinzii 

de sub cagulele sutienului 

îşi lăsa liberi la vedere oacheşii sâni 

imaginându-şi cam cum ar cocheta în 
păcatul dintâi şi 

când părinţii nu-i erau acasă 

strigând: Ecce mulier! 

după care 
ca din senin 
exulta într-o bucurie mai că mistică 

parcă fără motiv 

la fel de neaşteptat urmată de neagra 
melancolie a lui Berlioz (nu 

nu cel din Maestrul şi Margareta lui 
Bulgakov 

ci francezul dezlănţuit) pe care-l alerga pe 
clapele pianului. — Ah! 

cât a tot studiat muzica 

mâinile ei gingaşe degetele-i subţiri cu 
minusculii lor paşi/ păşuleţi 

au parcurs sute 

sau poate mii de kilometri de claviatură alb- 
neagră 

fără să ajungă undeva... 


Creier şi aripi 

De la o zi la alta 

(sau poate de pe o zi pe alta) 

te (mai) întâmpli cu fiinţa (aşa e 

din an în paşti trăieşti câte-o bucurie foarte 
întâmplătoare...) 

şi gândul că încă mai trăieşti 

te face să crezi că ai pierde timpul ce ţi-a fost 
dat 

te-ai preda amintirilor 

pentru că deja întâmplarea-ţi cu fiinţa şi 
fiinţarea e de fapt 

e o existenţă înfrigurată în orizontul brumat 
al bătrâneţii (ce cuvânt 

de neocolit!...) indiferent dacă e cvasimoarte 
ce evită deopotrivă lauda 

şi rechizitoriul. Aşadar 

fără a pierde timpul cu rememorările 

viaţa... stop! O altă formă ar fi mai 
adevărată: spre a nu pierde viaţa 

ar fi bine ca aceasta să fie inofensivă ca 
uitarea însă 

aici există riscul să cazi în totdeauna 
imprevizibila 

şi nedorita libertate 
subversiva... disperare 

ce articulează de-a valma tot ceea ce e 
însufleţit 

cvasiînsufleţit sau neînsufleţit este -— îţi 
şopteşte 

îngerul filosof(iei) cu aripi răsărite din creier 

îngerul pe seama căruia ironizează zeul ăla 
cu aripi la antipozi 

adică la glezne: „Noi (to-o-o-ţi!) nu ne putem 
crea o idee 

despre ceea ce este o idee dar 

credem că chiar filosofăm” zice maliţios 
Hermes 

cel obişnuit de a-şi plăti toate dările dar 

şi luările de atitudine. Iar în atare polemică 

e bine că zeul filosof(iei) 

cu aripile purcese din creier e cum se spune 
surd 

aripile crescându-i chiar prin urechi. 


a lehamitei cu 


Umor despre umor 
De când s-a despărţit de iubită 
a dat-o în umor negru 

crispat. 


Ah când era împreună cu iubita 
o ţinea într-un umor trandafiriu 
uneori curcubeic 

arcat 

peste vesel scârţâitorul lor pat... 


Năluca şi norocul 


Ah, nălucă ce fuge! — E Venus din Milo 
cu braţele ciunge 

femeia ce fuge 

de-şi zdruncină sânii 

de-şi zdruncină sânii! 


E Venus din Milo femeia ce fuge 

să-şi prindă norocul cel fără de milă — 
dar nu-l mai ajunge 

nu-l mai ajunge!... 


Pe înţeles? 


Acum un timp 

o dimineaţă sau o amiază 

o chindie o înserare sau un miez de noapte 
mi-am dorit foarte mult să scriu un poem 
şi (vezi ceva mai jos) chiar l-am scris: 


Doamne Dumnezeule 
a cărui respiraţie sporeşte presiunea 
atmosferică 


ARGEȘ __ 





Leo 


Li 








iartă-mi indiscreţia şi posibil impertinenţa 
dar 
îndrăznesc să întreb: 


Doamne Dumnezeule Atoatecreator 
să mi se fi întâmplat mie să scriu vreun poem 
în care eu nu Ţi-aş fi pe înţeles?... 


Punct de contact 


Îmi dau seama — e greu 

pricep — nu e uşor 

iubite cititor 

dar sper 

în curând 

să ai manualul 

Studiaţi poezia lui Leo Butnaru fără 
profesor. 


Turnul sofiştilor 


„Sigur 

pământul stă sigur pe spatele unei 
fantastice broaşte țestoase care 

la rândul ei 

se sprijină pe spatele unei alte țestoase 
şi tot aşa 

în jos 

un întreg turn de țestoase 

una 

peste 

alta 

ultima dintre țestoase sprijinindu-se 
sigur 

pe pământ — însă 

de cealaltă parte a lui 

opusă turnului. 


Rimă 

rimă — tu mică iapă de tracţiune 

reuşeşti să duci unele poeme până la bun 
sfârşit — 

sfârşindu-le; 


opinteşti la sonete obrintite 
ca la o grapă de dragul grapei 
şi gropii 

ca la o boroană fără bornă; 


îmbumbi epigrama ca pe o jiletcă strâmtă 
rimă — tu regină a morţii 

pardon - a nopţii 

(poeziei) 


tu care probabil 
ai şi simţul umorului... 


Înţelesuri 


Când se întâmplă să nu scriu despre 
gramatică 

despre cuvinte înaripate 

sau propoziţiile subordonate circumstanţiale 
de loc 

de timp, de mod, de cauză, de scop 

despre circumstanţiale condiţionale 

concesive, consecutive 

sau despre simple propoziţii circumstanţiale 
de poezie 

ci scriu despre Homer 

ori Socrate 

să zicem 

toate celelalte pur şi simplu se subînţeleg ca 

supra-înţelesuri... 

AR, nălucă ce 
fuge! — E 
Venus din 
Milo 

cu braţele 
ciunge 


femeia ce fuge 
de-şi 
zdruncină 
sânii 

de-şi 
zdruncină 
sânii! 


E Venus din 
Milo femeia ce 


fuge 

să-şi prindă 
norocul cel 
fără de milă — 
dar nu-l mai 
ajunge 

nu-l mai 
ajunge!... 


poesis 


Ey ARGEȘ 


Leon-losif Grapini 














E şi asta o 
călătorie, nu 
merg prea 
departe, e 
adevărat, însă 
nici nu stau 
acasă, cât 
priveşte 
ieşirea la 
iarbă verde, 
într-un sens 
mai larg al 
expresiei, 
aceasta va 
avea loc, 
trecând cu 
autobuzul 
de-a lungul a 
două văi şi 
peste un 
munte ce le 
separă, au 
parte numai 
de verdeață. 
Numărul 
zilelor în care 
se vor afla în 
vizită, câte la 
mamă, câte la 
soacră, data 
de plecare și 
de sosire, 
mijlocul de 
transport, ce 
cadouri să 
ducă, nu pot 
merge cu 
mâna goală, 
nu-i frumos, 
că şi ei se vor 
întoarce cu 
sacoşa plină... 

E vară toridă, o vară ispititoare care te 
îmbie la drumeţie, la călătorii, la ieşiri la 
iarbă verde, dacă eşti de la oraş, la sat ţăranii 
nu se lasă ispitiţi, ei călătoresc şi ies la iarbă 
verde în acest anotimp de dă inima din ei, 
aleargă de la o fâneaţă la alta, e vremea 
fânului, graba e mare, ce poţi face azi nu lăsa 
pe mâine, mâine s-ar putea schimba vremea, 
Dumnezeu s-a îngrijit de noi şi ne-a trimis 
timp frumos, să profităm pe deplin şi să 
ieşim la iarbă verde, bărbaţii şi flăcăii cu 
coasa, femeile şi copiii cu grebla, bătrânii 
prea bătrâni cu gura, dacă pot ieşi din casă, şi 
ies bieţii oameni de li se acreşte de atâta 
iarbă verde şi de atâta fân, copiilor li se 
acreşte şi mai abitir, au ieşiri cu mieii şi cu 
vacile la păscut cât ţine verdeaţa, şi ies bieţii 
copilaşi la iarbă verde de văd roşu înaintea 
ochilor, dar cine să-i scutească, iar călătoriile 
sunt lungi şi obositoare, căci fânețele nu se 
află doar pe coastele dimprejurul satului, ci 
şi la munte, departe, de te saturi de drumeţii, 
aşa că cine vrea să se ducă de acasă nu are 
decât. De dus vor să se ducă orăşenii, nu toţi, 
sau poate toţi, nu ştim asta, nu urmărim 
intenţiile şi preocupările tuturor, ne este 
imposibil, pe noi ne interesează numai 
familia din staţiunea de pe vale. E frumos în 
staţiune, să trăieşti în acest loc e o 
binecuvântare, ai de toate, dar simţi nevoia 
unei escapade, să schimbi aerul, să vezi altă 
lume, să te bucuri şi de alte locuri minunate, 
astfel gândeşte capul familiei, gând la gând 
cu bucurie, mi-ai luat vorba din gură şi 
gândul din minte, rosteşte soţia, copiii, trei la 
număr, nu rostesc deocamdată nimic, ei doar 
se bucură, tac nu pentru că ar duce lipsă de 
întrebări, unde mergem, când ne ducem, cât 
stăm, ne putem lua jucăriile cu noi, ci din 
prudenţă, tata se poate răzgândi, dacă mai 
aud o vorbă, nu plecăm nicăieri, vor pleca, 
părinţii au concediu, iar cei mici au tot 
timpul din lume, tată, unde mergem, îşi iau 
inima în dinţi şi întreabă copiii cu fericirea 
întipărită pe chip, fericire care ţine numai 
până la aflarea răspunsului, la mama ne 
ducem, micuţii îşi arată dezamăgirea, dar la 
bunica am mai fost, auzi la ei, păi la o mamă 
te duci şi te tot duci, se revoltă tatăl, nu 
pentru că dorul de mamă l-ar copleşi, ci 
pentru că mucoşii ăştia încearcă să hotărască 
în locul său, mama copiilor nu se revoltă, cu 
voce tare, vrem să spunem, îşi rezervă 
dreptul de a se răzvrăti în gând, să-i 
înțelegem reticenţa, ea merge la soacră, mai 
bine am merge la mare, n-am fost niciodată, 
insistă copiii, cei mari, căci mezinul, de vreo 
doi anişori, are o singură dorinţă, eu merg cu 
mama, de unde știți voi de mare, ce întrebare 
idioată, bine că a pus-o tatăl, şi nu noi, păi 
cum de unde, informaţia circulă, au 
televizor, radio, în staţiune vin în tabără 
copii de pe litoral, cumva s-or fi întâlnit unii 
cu alţii să schimbe păreri, apoi, grădiniţa 
asta face, educă micuţii, îi învaţă câte-n lună 
şi în stele, şi, dacă educaţia ajunge până la 
aştri, sigur a trecut şi pe la mare, supărat pe 
el însuşi din cauza idioţeniei arătate, tatăl e 
pe punctul de a retracta hotărârea luată, bine 
am spus pe punctul, căci copiii, sesizând 
pericolul, retractează înaintea lui, vrem să 
mergem la bunica, şi acolo e frumos, n-am 
fost de la Crăciun, acum e vară, nu-s colinzi 
şi bomboane de pom, dar sunt jocuri mai 
multe cu mai mulţi copiii şi mere dulci de 
vară în curtea vecinei bunicii, dacă e plecată 
de acasă şi a uitat poarta descuiată. Când a 
făcut Dumnezeu bărbatul şi femeia le-a spus, 
creşteţi şi vă înmulţiţi şi umpleţi pământul, 
lumea s-a înmulţit şi odată cu ea s-au 
înmulţit şi nemulţumirile şi divergenţele, 
mai ales între bărbat şi femeie, şi mai mult 
între soţ şi soţie, fiecare e nemulţumit de 


La iarbă verde 


hotărârile luate şi în contradicţie cu părerile 
celuilalt, dacă mergem la soacra, la 
întoarcere facem un ocol şi intrăm şi pe la 
mama, spune mama copiilor, care au cedat 
prea uşor, şi ea a sperat la un prim sejur pe 
litoral, dacă îl ratează ani buni, când va fi să 
fie, nu va arăta prea bine în costumul de baie, 
câtă dreptate are, asta ne e soarta, de la o 
vreme ne pierdem din frumuseţea şi vigoarea 
trupului, pielea se fleşcăieşte, sânii se lasă, 
coapsele şi pulpele se înmoaie, pomeţii 
obrajilor ne cad, părul se împuţinează şi îşi 
pierde din culoare şi din luciu, ne aplecăm de 
spate, mergem târşâit, ca să nu mai vorbim 
de consecinţele îmbătrânirii care ne 
afectează cel mai mult, simţuri împuţinate 
sau pierdute, plăceri trupeşti doar gândite, 
boli mai mult sau mai puţin grave, toate se 
ţin scai de noi, nu avem scăpare, dacă am 
crescut şi ne-am înmulţit lăsăm locul altora 
şi facem un pas înapoi, apoi, altul, până la 
ultimul. Nu e o idee rea să trecem pe la 
soacra, îşi exprimă aprobarea soţul, 
contracarând replica soţiei care ar fi venit 
fără niciun dubiu, când şi-au pus ceva în cap 
femeile nu renunţă, nici bărbaţii nu se lasă 
mai prejos, a evitat, astfel, o dispută inutilă, 
nu e timp pentru certuri, au de făcut planuri 
de călătorie, prin urmare, hotărârea a fost 
luată de comun acord de către cei doi soți, 
odraslele se vor supune, nu au de ales, aşa e 
de când lumea, o familie se întemeiază pe 
iubire, armonie, bună înţelegere şi respect, 
nu mai continuăm, am ajuns la respect, în 
cele mai multe familii, nu doar din acest 
oraş, nu numai din această ţară, ci de pe 
întreg mapamondul, respectul nu e reciproc 
şi e cerut mai mult copiilor în relaţia cu 
părinţii, şi chiar de-ar avea copiii altă 
alegere, părinţii nu-i bagă în seamă, dar le 
vom acorda noi mai multă atenţie mai târziu, 
deci s-a convenit, vom merge şi la mama, şi 
la soacra, am folosit un enunţ ce nu poate 
crea animozităţi între soţi, îl poate rosti 
oricare. E şi asta o călătorie, nu merg prea 
departe, e adevărat, însă nici nu stau acasă, 
cât priveşte ieşirea la iarbă verde, într-un 
sens mai larg al expresiei, aceasta va avea 
loc, trecând cu autobuzul de-a lungul a două 
văi şi peste un munte ce le separă, au parte 
numai de verdeață. Numărul zilelor în care 
se vor afla în vizită, câte la mamă, câte la 
soacră, data de plecare şi de sosire, mijlocul 
de transport, ce cadouri să ducă, nu pot 
merge cu mâna goală, nu-i frumos, că şi ei se 
vor întoarce cu sacoşa plină, programul pe 
zile şi activităţile care nu trebuie ratate, ce 
lucruri comune au de împachetat şi ce are de 
luat fiecare cu el sunt câteva detalii puse în 
discuţie, iscându-se din nou divergențe, noi 
vrem să stăm mai mult, ca să ne jucăm, ba 
stăm cât zicem noi, căci noi suntem părinţii, 
de ce nu plecăm mâine, ca să întrebaţi voi, 
bărbate, să cumpăr şi aia, cumpără, draga 
mea, aş cumpăra, dar e cam scump, atunci 
renunţă, cu ce mergem, întrebare retorică, 
nu pot călători decât cu autobuzul, trenul nu 
ajunge până la prima lor destinaţie, de unde 
îi lasă mai au de parcurs şapte kilometri, vor 
fi nevoiţi să aştepte acelaşi autobuz, ca atare, 
se vor urca direct în cursă, scumpule, eu 
vreau să vedem şi un film la cinematograful 
din sat, scumpa mea, mergem la ţară să 
vedem ce nu putem vedea la oraş, atunci du- 
mă într-un grajd cu vite, nu te prosti, o 
îmbunează soţul, care avea altă replică pe 
limbă, legată de vită, însă, folosind-o, ar fi 
fost un bou, bine, dragule, atunci să mergem 
la o stână, vorbesc serios, au mămăligă, 
brânză şi lapte, draga mea, de astea are şi 
mama, şi mamă-ta, or fi având, insistă 
scumpa lui, dar nu-i la munte, ai dreptate, 
ideea nu e rea, poate mergem, ne luaţi şi pe 


noi, întreabă copiii arătându-şi 
disponibilitatea, poftim întrebare, le e greu 
la urcuş oamenilor mari, darămite unor pitici 
ca voi, iubire, nu pune prosoape multe, au 
prosoape unde mergem, lasă că știu eu mai 
bine, astea sunt treburi femeiești, da, da, 
scuze că mi-am permis, eu îmi pun toate 
păpuşile, şi eu, toate maşinuţele, bine, 
puneţi-le, că şi aşa mai multe de două nu 
aveţi niciunul, ce mai calea-valea, toate 
amănuntele au fost puse la cale, nu ne 
rămâne decât să le urăm cale bătută. 

Prima oprire este în satul unde locuieşte 
băiatul cu ochi albaştri şi cu păr bălai, 
verişorul copiilor aflaţi în călătorie, musafirii 
sunt aşteptaţi la cursă, a fost anunţată vizita 
din timp printr-un telefon dat la oficiul 
poştal, sunt vremuri în care există telefon 
doar la instituţiile locale, mai erau 
posibilităţi de înştiinţare telefonică, dar una 
este să te cheme la poştă sau să vină poştaşul 
acasă ca să-ţi transmită un mesaj, şi alta e să 
trimită după tine ori să se prezinte personal 
polițistul, doctorul, primarul ori directorul 
şcolii, azi şcoala se exclude, e vacanţă, la fel 
se exclud şi ceilalţi, nu se pot prezenta 
personal, căci sunt domni mari, ce mai, 
polițistul îţi calcă pragul numai dacă ai 
încălcat legea, de n-ar veni veac, primarul 
alege să te caute doar înainte de alegeri, 
acum ne cunoşti şi ne cauţi, doctorul te 
cearcă numai dacă este chemat, nici atunci 
de fiecare dată, Doamne fereşte-ne de boli, 
iar directorul şcolii nu vine să se plângă de 
purtarea elevului, dacă e musai să se 
deplaseze cineva acasă la școlar, acesta are 
învățător sau diriginte, n-ar veni nici 
poştaşul dacă ar fi sigur că nu primeşte un 
leu pentru efort şi bunăvoință, factorul 
poştal din acest sat a venit, ştia că nu va 
primi un leu acum, ci când va aduce pensia 
alimentară, fiecare trăieşte din ce munceşte, 
aşadar, mesajul a ajuns la timp, la timp şi 
pentru a se face comentarii fără a fi auzite, 
iată-le, copilul cu ochi albaştri, vin verişorii 
cu maşinuţele, sora lui, şi cu păpuşile, mama 
lor, pune-le iar în traistă când se duc şi iar 
spală şi calcă după ei, bunica, de ce vin, nu 
pot sta acasă. Uite că nu au putut sta acasă şi 
au venit. Se consumă bucuria întâlnirii, 
îmbrăţişări, pupături, cuvinte de bun venit şi 
de bun găsit, cadouri, întrebări despre 
sănătate şi despre călătorie, apoi, se fac cu 
toţii comozi şi îşi pun burta la cale, nu a fost 
cale lungă, dar o mămăliguţă cu smântână, 
cu lapte acru de oi şi mai ales cu belezdrugă 
nu se poate refuza, pe urmă, copiii sunt 
trimişi afară la joacă, e cea mai bună soluţie, 
iată motivele, unu, în casă nu putem discuta 
nimic cu ei de față, ne deranjează, asta ca 
asta, dar aud ce nu trebuie să audă, doi, 
oricum nu-i putem ţine în frâu, decât să ne 
împuie capul cu rugăminţi, ha, ne laşi afară, 
mai bine îi lăsăm de capul lor, trei, dacă-i 
liniştim, aplicându-le corecţii cu vorba sau 
cu palma, pe zburdalnicii strânşi deja în 
curte şi în târnaţ, care abia aşteaptă să le 
vadă jucăriile aduse, nu-i putem certa, ar sări 
cu gura părinţii, or noi am venit în călătorie 
de plăcere, nu la ceartă, de la ceartă tocmai 
am plecat. Să lămurim ce este belezdruga, 
întrucât dicţionarul nu explică, e un preparat 
simplu, în untura încinsă într-o tigaie se 
căleşte o ceapă tocată mărunt, se adaugă o 
lingură de smântână și brânză de oaie, 
ultimul ingredient în cantităţi diferite, în 
funcţie de numărul mesenilor şi de cât eşti de 
zgârie-brânză, când rezultă o pastă se poate 
consuma, caldă şi numai cu mămăligă. Am fi 
putut evita laconica reţetă culinară servind la 
masă mâncăruri cunoscute, dar preparatul 
acesta, aici, în sat, este la ordinea zilei, se 
găteşte rapid şi este şi pe gust. 

Nordul lui Ilea 


“Visez”, îşi zicea Iosif Vissarionovici Bele 
zis Lenin, “e noapte, şi-n visul ăsta e noapte, 
uite-l pe Vladimir Ilici zis Stalin din 
Chiuzbaia, vecinul meu, prietenul meu, 
niciodată n-a fost aşa de vesel, aşa de 
surâzător în vis.” 

Vladimir Ilici venise însoţit de două făpturi 
ale visului. Iosif Visarionovici se uita la ele. 
Semănau cu afişele din anii 60 în care Lenin şi 
Stalin apăreau în timpul alegerilor. 

Erau Vladimir Ilici Lenin şi Iosif 
Vissarionovici Stalin, aşa că Iosif 
Visarionovici Lenin îi pofti să ia loc pe fotoliile 
din dormitor. Vladimir Ilici Stalin se aşezase 
pe patul în care Iosif Vissarionovici Lenin 
dormea şi visa. Vladimir Ilici Stalin era 
mândru că reuşise să-i facă aşa o mare 
surpriză prietenului său Iosif Vissarionovici 
Lenin. 

Făpturile aşezate în fotolii stăteau de 
vorbă, parcă se certau, din când în când se 
uitau înspre patul unde Iosif Vissarionovici 
zis Lenin din Chiuzbaia dormea şi visa, 
cuprins de o bucurie inexplicabilă care-i 
inundase pieptul. 

Discuţia aia i-ar fi plăcut să nu se mai 
sfârşească dar tot ce era frumos se termina 
repede. 


“Poţi simţi mirosul celui mai de preţ 
parfum franțuzesc fără să-l ai în preajmă?” 

“Pot” 

“Şi cel mai fetid miros, poţi?” 

“Nu pot.” 

“Eşti duh cu guriţă rotundă sau cu guriţă 
ascuţită?” 

“Ce sens am, vrei să zici?” 

“Ai...trupul ţi-e ca machiajul unui actor ce 
joacă multe roluri în aceeaşi noapte?” 

“În general aşa sunt?” 

“Dacă eşti când voi striga: “Vine şeful” să te 
ascunzi. “Vine şeful, Iosif Vissarionovici.” De 
ce nu te-ai ascuns?” 

“Poate întrebăm pe-acolo pe SUS, poate ai 
fost un om şi-apoi un Sfânt, Vladimir Ilici. 
Pentru mine seminaristul, credinciosul s-ar 
cădea să vină un răspuns.” 

“Nu-l mare brânză, Iosif Vissarionovici.” 

“Scofală.” 

“Brânză.” 

“Scofală.” 

“Scofală, cum 
Vissarionovici.” 

“Adică să recunoşti un adevăr pe care nu-l 


zici dumneata, Iosif 


REZULTATELE 


Juriul celei de a XXXVI-a ediţii a Concursului 
Naţional de Poezie şi Interpretare Critică a 
Operei Eminesciene „Porni Luceafărul...”, format 
din: Călin Vlasie, Editurile Paralela 45 şi Cartea 
Românescă, Lucian Vasiliu, ed. Junimea, rev. 
„Scriptor”, Cassian Maria Spiridon, Ed. 
Timpul, revista „Convorbiri literare” şi Filiala Iaşi 
a U.S.R., Daniel Corbu, Princeps Multimedia şi 
rev. „Feed back”, Gavril Ţărmure, Editura 
Charmides şi rev, „Infinitezima!”, Ion Mureşan, 
revista „Verso”, Liviu Ioan Stoiciu, rev. „Viaţa 
Românească”, George  Vulturescu, rev. 
„Poesis”, Marius Chelaru, rev. „Poezia”, 
Adrian Alui Gheorghe, rev. „Conta”, Vasile 
Spiridon, rev. „Ateneu”, Dumitru Augustin 
Doman, rev. „Argeş”, Sterian Vicol, rev. 
„Porto franco”, Ioan Moldova, rev. „Familia”, 
Ioan Radu Văcărescu, rev. „Euphorion”, Adi 
Cristi, ed. 24 de ore şi revista „Simpozion”, 
Nicolae Panaite, rev. „Expres cultural”, 
Alexandru Ovidiu Vintilă, rev. „Bucovina 
literară”, Leo Butnaru, Uniunea Scriitorilor din 
R. Moldova, Nicolae Corlat, rev. „Hyperion”, 
Gellu Dorian, rev. „Ţara de Sus” Botoşani, 

Visul 


cunoşti, Vladimir Ilici?” 

“Când vine eclipsa, o să-l cunoşti.” 

“Adică o să-l recunosc, Vladimir Ilici.” 

“Pe imaş sunt şase vaci Holstein şi-un taur 
Simmental.” 

“Se pregăteşte o nouă rasă, Vladimir Ilici.” 

“Pasc, Iosif Vissarionovici.” 

“De culoare galbenă cu amestecături de 
A.D.N. în ea? Vladimir Ilici” 

“Un produs al florilor, Iosif Vissarionovici” 

“Cei care lansează sau răspândesc zvonuri 
şi cei care le ascultă sunt plătiţi de 
propaganda deşănţată, Vladimir Ilici.” 

-a fost rău să fiu tânăr şi vienez, Iosi 

“N-a fost fiu t , Iosif 

issarionovici. ecat, am simţit că va fi 
V Am plecat, t fi 
mai bine pentru mine.” 
p 
iena în care nu se fura nici un fir de păr 

“V fu fir d ; 
când te-ai săturat de Viena cea prea cinstită, 
ai venit aici, Vladimir Ilici.” 

“Adică aţâţă şi instigă...petele alea roşii 
sunt pe abdomen, piept şi spate? Pari 
intoxicat.  Uită-cte cum eşti Iosif 

issarionovici şi zi: vai. Eu sunt ăsta. 
Vi E t ăsta.” 
ine sun e unde vin, încotro mă 

“C t, d d A t 
îndrept, Vladimir Ilici? Sunt singur, sau nu?” 

“Eşti cu mine Iosif Vissarionovici.” 

“Cum poţi dovedi aşa ceva, Vladimir Ilici.” 

“Definit, infinit, losif Vissarionovici.” 

“Şi finit, Vladimir Ilici. Şi finit.” 

“Vin de jos în sus sau...invers?” 

“Greu de zis, Iosif Vissarionovici.” 

“Greu de crezut, Vladimir Ilici.” 

“Unii urcă şi coboară, în timp ce alţii 
coboară şi nu mai urcă.” 

“Echilibru, dezechilibru, Vladimir Ilici. Vin 
din Nord, din Sud, din Est şi din Vest?” 

“Referitor la aceste întrebări Iosif 

issarionovici, e clar că sunt neînţelegeri în 
V: „ecl t l 
toate sferele vieţii sociale.” 

“Cu ce scop?” 

“Bine-nţeles că nu întâmplător.” 

“Aş putea adăuga experienţele intime, 

adimir Ilici pe care nu le pot dezvălui şi n- 
Vlad II le pot dezvăl 
am cui le spune?” 

“Viaţa ta a fost şi este un haos aflat în 
echilibru sub toate aspectele şi formele ei 

hilib b toat tel fi le ei, 
Iosif Vissarionovici. O viaţă plină de 
ignoranță fără salturi calitative.” 

“Aşa e Vladimir Ilici, minciunile şi 
constrângerile adică adevărurile absente au 
fost religia în care am fost educat.” 

“Şi tainele că eşti plin de ele, Iosif 
Vissarionovici.” 

“Şi tainele Vladimir Ilici.” 

proză de Marian llea 


“Hirohito şi-a negat proveniența divină.” 

“Bine a făcut, cine-i urmează exemplul.” 

“Ca să ştii nu e nevoie să înveţi, Iosif 
Vissarionovici.” 

“Europa suferă de o bulimie financiară, 
vecinii noştri suferă din greu, Vladimir Ilici.” 

Ş greu, 

“Toţi trântorii religioşi şi politici se 
autosusţin.” 

“Reciproc.” 

“Se autosusţin reciproc, 
Vissarionovici. Ai dreptate.” 

“De unde şi până când, Vladimir Ilici?” 

“Reversibil, Iosif Vissarionovici, ce s-a 
făcut se va mai face.” 

“Ce a fost, va mai fi, Vladimir Ilici.” 

“Nu e nimic nou sub soare. Nimeni nu-şi 
mai aduce aminte de ce a fost mai înainte, şi 
ce va fi nu va lăsa nici o urmă de aducere 
aminte în cei ce vor trăi mai târziu, Iosif 
Vissarionovici.” 

“Nod în papură, alba-neagra pe spinarea 
celor de jos, Vladimir Ilici.” 

“În vecii vecilor nu e acelaşi lucru cu 
eternitatea, Iosif Vissarionovici.” 

“O iau la fugă Vladimir Ilici, eşti negru ca 
dracul şi ai ochii roşii.” 

“Du-te Iosif Vissarionovici, în curând nu 


vei mai ştii cine-i care.” 
XXX 


Iosif 


Iosif Vissarionovici Bele zis Lenin s-a trezit 
speriat din propriu-i VIS. Era ora cinci 
dimineaţa. Avea un nod în crucea pieptului. 

“Poate e vreun mesaj pe care mi-l 
transmite Vladimir Ilici”, şi-a spus Iosif 
Vissarionovici. Apoi s-a culcat la loc şi a 
adormit. 

S-a trezit odihnit la ora şapte de dimineaţă. 
Uitase visul, parcă-şi amintea că a dormit 
prost, până la ora cinci. Iosif Vissarionovici 
Bele zis Lenin a dat din mână a lehamite, şi-a 
spus că bâiguielile nopţii nu au ce căuta în 
treburile zilei şi s-a dus să-şi hrănească vitele 
cu fân şi porcii cu lături. 

Începea o nouă zi. Era cincisprezece 
septembrie, anul două mii doi. Pe drumul 
Chiuzbăii trecea autobuzul şcolii generale din 
Baia-Sprie. 

“Galben în soarele dimineţii de toamnă, 
galben ca mugurii unei noi generaţii de 
tineri”, şi-a spus cu sufletul plin de bucurie 
Iosif Vissarionovici Bele zis Lenin din 
Chiuzbaia, şi a încheiat plin de speranţă: “Ca 
pe vremuri prietene Vladimir Ilici, ca pe 
vremuri tovarăşe Stalin.” 


CONCURSULUI NAŢIONAL DE POEZIE 
ŞI INTERPRETARE CRITICA A OPEREI EMINESCIENE 
„PORNI LUCEAFARUL...”, ediţia a XXXVI-a, 17 iunie 2017, Botoşani 


avându-l ca preşedinte pe Mircea A. Diaconu, 
în urma lecturării lucrărilor sosite în concurs, a 
decis acordarea următoarelor premii: 

m SECŢIUNEA CARTE PUBLICATĂ: 

Premiul „Horaţiu loan Laşcu” al Filialei Iaşi a 
Uniunii Scriitorilor din România - poetei Emilia 
Ajule, pentru cartea Jurnalul unor cuvinte 
ingrate, Editura Paralela 45, 2016, colecţia 
qPOEM; Premiul Uniunii Scriitorilor din R. 
Moldova poetului Cornelius Drăgan pentru 
cartea Muşcătura fluturelui japonez, Editura 
Junimea, 2016. 

m SECŢIUNEA MANUSCRISE: 

Premiul Editurii Paralela 45 şi al revistelor 
„Viaţa Românească”, „Conta” şi  „Familia” - 
Maria-Eliza Liţă; Premiul Editurii Junimea şi 
al revistelor „Vatra”, „Scriptor” şi „Expres 
cultural” - Alina Bârsan; Premiul Editurii 
Timpul şi al revistei „Convorbiri literare” - 
Raluca-Cosmina Calancia; Premiul Editurii 
Princeps Multimedia şi al revistei „Feed back” — 
Daniela Tîrchi; Premiul Editurii Charmides şi 
al revistelor „Verso” şi „Infinitezimal” — Radu 
Necşanu; Premiul Editurii Eikon — nu se 


acordă; Premiul Editurii 24 de ore şi al revistei 
„Simpozion”- Carla-Francesca Schoppel; 
Premiul revistei „Euphorion” -Theodor Paul 


Şoptelea;Premiul revistei „Argeş” - Cosmin 
Boitoş; Premiul revistei „Poesis” — Cristina 
Trifan; Premiul revistei „Poezia” - Iulian 


Gugeanu; Premiul revistei „Ateneu” — Dragoş- 
Ioan Onofrei;Premiul revistei „Porto Franco” — 
Samuel Pascariu; Premiul revistei „Hyperion” 
— Alin-lonuţ Gheorghieş; Premiul revistei 
„Bucovina literară” —- Tudor Mihail Alexa; 
Premiul revistei „Ţara de Sus” - Mădălina 
Ifrim. 

m SECŢIUNEA INTERPRETARE CRITICĂ A 
OPEREI EMINESCIENE: 

Premiul revistei „Convorbiri literare” — 
Violeta Zamfirescu-Bârsan; Premiul revistei 
„Poesis” — Andreea Puşcaşu; Premiul revistei 
„Hyperion” - Maria-Smărăndiţa Chelaru; 
Premiul revistei „Poezia” - Maria-Teodora 
Pitrop; Premiul revistei „Scriptor” - Paula- 
Antonia Horodincă. 




















ILEA de Bârgău şi leud 











“Visez”, îşi zicea 
Iosif 
Vissarionovici 
Bele zis Lenin, 
“e noapte, şi-n 
visul ăsta e 
noapte, uite-l pe 
Vladimir Ilici 
zis Stalin din 
Chiuzbaia, 
vecinul meu, 
prietenul meu, 
niciodată n-a 
fost aşa de 
vesel, aşa de 
surâzător în 
vis.” 

Vladimir Ilici 
venise însoţit de 
două făpturi ale 
visului. Iosif 
Visarionovici se 
uita la ele. 
Semănau cu 
afişele din anii 
60 în care Lenin 
şi Stalin 
apăreau în 
timpul 
alegerilor. 

Mircea Bârsilă 





Înrădăcinat într- 
un ascuţit simţ al 
observaţiei şi 
într-un energic 
fond emoţional, 
vitalismul acestui 
poet se 
concretizează 
liric în 
nenumărate 
imagini 
sclipitoare. 
Chiar și poeziile 
din volumul 
Frontiera de inox 
(Editura 
Universităţii din 
Piteşti, 2006) 
sunt marcate, în 
pofida tematicii 
lor, de un 
vitalism bine 
temperat. 
Respectiva 
tematică se 
circumscrie 
înţelesului pe 
care îl are 
„„frontiera de 
inox” : 0 
frontieră „aflată 
la jumătatea 
distanţei dintre 
realitate şi 
închipuirea ei” ! 


Ilie Vodaian 


Stare de necesitate 


poeme 


eSeUu 


m CO. 








Poezia lui llie Vodăian 


Ilie  Vodăian (pseudonimul lui Ilie 
Dănălache) a debutat târziu, pentru că s-a legat 
târziu de catargul poeziei. Schimbul de 
Noapte (Editura Paralela 45,Piteşti, 2002), 
volumul său de debut, a fost întru totul 
surprinzător, într-un context în care, sub 
semnul postmodernismului, poeţii se deosebesc 
tot mai puţin unii de alţii. O binevenită 
prospeţime lirică susţine freamătul existenţial 
din poemele sale, în care aliajul dintre expresia 
aproape nudă, cerută de opţiunea pentru poezia 
concretului, şi percepţia vizuală a realităţii 
conferă discursului poetic o dinamică modernă 
şi o tonalitate încordată, gravă: „Stau la 
fereastra alergărilor şi privesc cum toate 
trec/cernite în spate fugind sau din dreapta spre 
stânga/ urmărit de noapte sunt încă treaz 
distanţa e lungă şederea/ mă poartă pe roţi trec 
toate ca nişte dricuri trase de fauni/pe lângă 
ziduri de piatră trece o poartă cu un bătrân/ 
culcat pe iarbă un autobuz cu geamurile sparte 
într-o/ curte cu meri şi mere necoapte un pod 
peste un lac plin/cu pietriş o secure înfiptă într- 
un butuc pieziş un câmp/ arat şi lângă el o 
turmă de oi păzite doar de-o umbră de/cioban 
plecat la nuntă un cimitir cu cruci răsărite din 
ştir/o cale ferată o gară cu peron fără nici un 
om un râu o/ vale cu apa mocirlită un munte o 
candelă pe grindă o/casă netencuită... şi câte şi 
mai câte pe dreapta şi/ pe stânga alungate parcă 
de ronţăitul şobolanilor/nevăzuţi sau de 
hodorogitul zgomot al benelor imaginare 
umplute la refuz cu struguri.” (Călătoria). 

În anumite texte, interesul pentru lumea 
măruntă a gâzelor şi a ierburilor este susţinut 
de o frumoasă fervoare lexicală cu substrat 
melancolic (în genul lui Nikolai Rubţov): 
„„Vorbeşti pătimaş cu bruma din ţărână/şi îmi 
scrii despre iarba care se veştejeşte,/cu cerneală 
violetă pe o coajă de prună,/ să îmi testezi 
vederea în ce te priveşte./Aud aerul cum 
vibrează prin preajma/ultimului greier molatic, 
cântând/ pe fire umezite de mohor tomnatic/ 
precum un arcuş răguşit. O ceaţă de pluş — 
jucăuş/ îmbibată cu semne de întrebare 
aleargă /printre răzoare după cele din urmă 
furnici./ Citind mesajul tău, parcă mă ispiteşte 
incertitudinea.../ Aştept prima zăpadă să mă 
contrazici!” (Incert...). 

În următorul volum, Triunghi de vară 
(Editura Paralela 45, 2003), Ilie Vodăian 
continuă experienţa lirică din Schimbul de 
Noapte, volum a cărui originalitate a atras 
atenţia celor interesaţi de noutăţile ivite în 
peisajul mişcării poetice curente. Şi în poeziile 
din acest volum discursul poetic este dependent 
de împletirea liricului cu epicul, de apetenţa 
pentru descriptivism şi de surprinzătoarele 
alunecări din planul obiectiv în cel fantezist: 
„Negreşit după ierni lungi şi grele ca şi aceasta 
care a trecut/ ies inorogi din peştera tapetată cu 
desene rupestre coarnele/lor mai dure ca oţelul 
şi mai ascuţite ca o spadă capcanele/ întinse 
prin râpe şi lacuri de ochi de şarpe sau âcvile 
triste/se retrag fără tăgadă şi peste fânul înflorit 
răsuflarea lor/ se-ntinde vreme de o zi plăcută şi 
toropitoare de aţipeşte/ soarele cum toate vitele 
de pe islazuri şi mirişti se retrag/sub propria lor 
umbră şi îngenunchează în semn de/ binevenită 
ocrotire în timp ce ei pasc tot pasc cu gândul 
la/peştera din care au plecat ademeniţi de 
verdele nestrivit de copite” (Verdele nestrivit). 
Transcriem şi această viziune în care meditaţia 
se insinuează printre elementele din care este 
alcătuit decorul fantast: „Şi cum nisipul duce în 
spate fiecare val aşa două furnici/duc pe 
grumaz o parte dintr-o frunză tot mai departe 
de/marea care se frământă talaz după talaz cu 
palele de vânt şi/mateloţii din adâncuri privind 
prin hublouri ovale în/aşteptarea noastră nu-şi 
mai amintesc să fi cântat vreodată şi/peştii iar îi 
scotocesc de bani prin buzunare şi beţi 
de/fericire se izbesc de proră aşa cum corăbii 
corăbii corăbii/lovindu-se de stânci trezesc 
monştrii cu vuiet letal din/străfunduri şi-n 
valuri passim se preface 'Thalassa din noi la/fel 
cum îndoiala dintre unu şi doi” („Unu şi doi). 

Voluptatea de a fabula şi chiar de a 
teatraliza pe tărâmul poeziei evocatoare şi, în 


acelaşi timp, reconstitutive, latenta dispoziţie 
ludică şi deschiderea simultană a discursului 
spre inocenţa simulată şi, respectiv, spre 
sinceritatea autentică facilitează integrarea 
elementului biografic în poezie, aşa cum se 
întâmplă, de pildă, în acest text care se încheie 
cu un vers deosebit de frumos: „Ce m-aş fi făcut 
fără tine Tată şi fără tine Mamă aş 
fi/contemplat pietrele piatră fiind şi fără tine 
femeie din/femeie sigur aş fi ars într-un cuptor 
de calcar fără nici o/scânteie iar fără voi fiice şi 
fiu pustiul din oul ouat de/pustiu şi fiindcă tot 
nu pot de tot să înţeleg cum de oricare/piatră a 
venit pe lumea asta şi fără mamă şi fără tată 
spun:/a afla este totuna cu a tăia luna — cu 
fierăstrăul — în două.”(A afla este totuna). 

În poezia O nuntă (0 nuntă de piatră se 
petrecea într-o gară un ginere/ îmbrăcat cu 
costum cenuşiu de bazalt şi mireasa într-o/ 
rochie stacojie din cremene rară croită pe 
muntele cel mai/ înalt printre nuntaşi staţiona 
un marfar susţinut de traverse/de vată de unde 
se descărcau fripturi de calcar în sânge şi/vin 
roşu şi uleios lângă ceas cânta duios o trompetă 
un/acordeon o altistă şi un răguşit saxofon 
cântece despre/fiecare în toiul petrecerii a 
trecut cu mare grabă un tren/plin cu hoţi au 
furat mireasa nuntaşii şi naşii pe peron a/rămas 
doar unul mut şi surd la necontenitul bocet din 
roţi/aşa s-a petrecut nunta de piatră o poveste 
de nuntă/ suprarealistă protocolară şi tristă”), 
ironia şi cele câteva ingrediente suprarealiste 
proiectează povestea nunţii într-o irealitate de 
coloratură ludică. 

Înrădăcinat într-un ascuţit simţ al 
observaţiei şi într-un energic fond emoţional, 
vitalismul acestui poet se concretizează liric în 
nenumărate imagini sclipitoare. Chiar şi 
poeziile din volumul Frontiera de inox 
(Editura Universităţii din Piteşti, 2006) sunt 
marcate, în pofida tematicii lor, de un vitalism 
bine temperat.  Respectiva tematică se 
circumscrie înţelesului pe care îl are „frontiera 
de inox” : o frontieră „aflată la jumătatea 
distanţei dintre realitate şi închipuirea ei” ! — şi 
de care sunt conştienţi doar „aceia ce deschid 
ochii  dis-de-dimineaţă şi-l întreabă pe 
somnorosul înger — care a stat de planton — 
dacă mai sunt în viaţă” (Trafic de frontieră). 
Substanţa de bază a acestei cărţi o constituie 
stările de nelinişte lăuntrică şi întrebările cu un 
miez crepuscular. Imaginarul din volumele 
precende orientat spre valorificarea unor 
aspecte rural- arhaice a fost înnoit de prezenţa 
unor motive cu sarcini existenţiale şi nuanţe 
uşor religioase: „Mai sunt îndrăgostiţi de vânt, 
mai sunt cărări/nedescifrate prin podurile 
palmelor, mai sunt şi/vulturi care se rotesc în 
jurul înaltelor piscuri ale munţilor plutitori prin 
sângele lor./Şi tu câmp de la marginea fiecărei 
case mai eşti/frate de cruce cu cei patru-cinci 
stejari plecaţi, cu/ cele rădăcini cu tot, după 
vânat umbre de iepuri, ouă/de dropii sau 
coarnele vreunui căprior?/O vale, un platou cu 
parapet şi cu troiță, şi iar o/vale pe unde iarna 
lupii fac instrucţie: bătrânii îi/învaţă pe cei 
tineri cum să dea ocol pe lângă/paturile unde 
alţi bătrâni uită, voit, sub perne dulciuri să nu 
fie amară ziua în care n-au vânat./Mai sunt 
cuvinte care nu mi-au spus tot înţelesul,/mai 
sunt şi înţelesuri care nu au cuvinte 
cum/dincolo de ele nu se află nici lucruri fără 
niciun/ Dumnezeu, nici lucruri sfinte” (Mai 
sunt). 

Vitalismul dobândeşte conotaţii noi în 
volumul Starea de necesitate (Editura 
Paralela 45, 2013), o stare ce implică 
„mobilizarea” urgentă a energiilor fiinţiale 
defensive în scopul înfrângerii unei dramatice 
încercări în planul sănătăţii. Organizarea 
mesajului din această cărte îmi aminteşte de 
celebra poezie „Libertatea de trage cu puşca” a 
lui Geo Dumitrescu, în care „inamicul” 
împotriva căruia luptă „soldaţii” este, de fapt, 
timpul: timpul care distruge tot ce-i efemer, dar 
care este neputincios în relaţie cu elementele 
eterne ale lumii - şi, între ele, şi luna! 
(C.Rădulescu-Motru a scris un interesant text 
despre nejustificata logică omenească potrivit 


căreia însuşi Pământul, unul dintre lucrurile 
eterne al lumii, ar fi supus îmbătrânirii!). În 
cartea lui Ilie Vodăian, care are statutul unui 
jurnal de campanie, succesivele scenarii de 
factură războinică, pigmentate atât cât trebuie 
cu anumite aluzii istorice şi biblice, urmează 
toate etapele pe care le presupune un conflict 
armat de proporţii, de la pregătirile pentru 
plecarea de acasă în urma primirii ordinului de 
mobilizare („„Am primit ordinul de mobilizare. / 
Azi o să plec pe front / prin ploile acestea care 
nu se mai opresc / de parcă iar s-a abătut 
potopul peste noi./De-acum va trebui să te 
descurci /de una singură cu candela aprinsă 
noaptea /şi cu zăvoarele la uşă trase./ Să pui 
sub lacăt şi uneltele de zidărie./Nu poţi fi 
sigură: în vremurile tulburi/se ivesc neaveniţi 
încrezători că ştiu cum/să le mânuiască./Adu- 
mi aminte să nu uit livretul/ şi să mă-ncalţ cu 
cizmele primite de la tata./Ştii bine că au darul 
dorului de casă/şi în mărinimia lor o să-mi 
arate drumul/cum şi lui i l-au arătat atunci/să 
vină înainte de-a se termina războiul./Iată, se 
lasă înserarea. Ia uită-te şi tu,/parcă se 
luminează cerul spre apus./Până sosim la 
frontieră să ne împuşcăm/unii pe alţii, poate se 
zvântă şi noroiul!”- Ordin de mobilizare), la 
încartiruirea în cazarmă unde doar cântecul şi 
vinul ar mai putea domoli dorul de casă şi de cei 
dragi rămaşi în spatele frontului („Suntem cu 
toţii în cantonament sub dealurile/ de la Canna. 
Pe coardele de viţă de la scafă mai sunt/ câteva 
frunze. De la o vreme nu mai pot să lupt,/ nici 
nu mai ştiu să cânt şi stau din ce în ce mai 
mult/la umbră sau prin încăperile ceţoase./Toţi 
camarazii mă îndeamnă să încerc refrene 
noi./Aş bea o amforă cu vin pentru ca norii/să 
îmi recunoască dorinţa de a intona un 
cântec/despre tine. De la un timp, îmi este 
frig./Mereu m-apasă frigul. Aş bea o amforă/ să 
mă-ncălzesc precum aracii dogoriţi de soare/pe 
coline -— aracii: sprijin de nădejde pentru 
vii./Aduceţi vinul tainic!/Ce vă uitaţi 
nedumeriţi, în zare?! / De două mii de ani aştept 
să beau pelin/ din viile culese de pe dealurile 
însorite ale Galileii.”- De la Canna), la rezistenţa 
în tranşee şi la încleştarea victorioasă cu 
inamicul. 

Pe parcursul întregului „război”, subiectul 
liric trăieşte tot timpul cu o ardentă încredere în 
mila protectoare a Divinităţii. În semn de 
mulţumire pentru izbânda deloc uşoară, omul 
războinic din Starea de necesitate a fost 
înlocuit, în volumul următor (Pe muntele 
Tabor, Editura „Ecou transilvan”, 2015), de 
omul cucernic trăind întru zilnica slăvire a lui 
Dumnezeu, Care l-a ajutat să depăşească 
încrâncenata criză. Acum, poeziile se desfăşoară 
în linia imnurilor religioase (psalmii biblici), a 
discursurilor lirice promovate în cadrul 
tradiţionalismului spiritualizat al Gândiriştilor 
şi a rugăciunilor cu un veşmânt elegiac, cum 
este poezia Ar fi atâta de frumos, în care 
evlavia apare ca un aliaj între căință şi speranţă 
- speranţa iertării „nevinovatelor” greşeli - şi a 
utopicei aşezări, fie şi în chip de chiparos, în 
Grădina de Apoi:  „Preadreptule Judecător, 
atâtor păcate le-am oferit/ găzduire şi le-am 
îndeplinit câte o rugăminte.../În timpul acela 
credeam că sunt nevinovate/şi au, desigur, o 
purtare demnă de luat aminte.//Ca orice 
muritor, am greşit. Recunosc,/sunt mult prea 
vinovat. Şi totuşi, mai am o dorinţă:/ 
Preamilostivule, mai lasă-mi vreme/ pentru 
ispășire şi pentru căinţă!//La vremea Învierii, 
toate vor sta la vedere/ aşa cum stau, la 
mânăstire, raclele cu moaşte./ De-ar fi să crăp şi 
de ruşine, de-ar fi să intru/iarăşi în pământ, tot 
le voi recunoaşte.//Doamne, Tu decizi ce 
rânduială mă aşteaptă./ Eu, de pe acuma-ţi, 
spun: ar fi atâta de frumos/dacă mi-ai îngădui 
să stau în grădina Ta./ Fie şi în chip de 
chiparos!” 

Poezia lui Ilie Vodăian beneficiază, în oricare 
dintre manifestări, de necesarul echilibru între 
vibrația afectivă (mai ales de tip „retro”) şi o 
binevenită luciditate auctorială . 

Gheorghe Mocuţa 
și Piaţa Reconcilierii 


ugicaia Mocuţa este nu doar un 
cunoscut poet optzecist, dar şi profesor, 
eseist şi critic literar, autor de antologii, 
diarist, traducător, ba chiar şi politician 
local; acest ultim aspect nu e deloc de 
neglijat, pentru că astfel ştie foarte bine 
lucrurile din interior (a fost chiar primar, 
ca Jules Renard!) şi poetul Mocuţa le 
foloseşte, cum vom vedea mai jos, pentru 
a se detaşa de tarele oamenilor zilei, de a 
se detaşa cu ironie şi cu umor. E, aşadar, 
om al cetăţii culturale şi numai, scriind 
cu empatie, dar şi cu indubitabil spirit 
critic, despre colegi de generaţie sau 
despre scriitori mai tineri. Altfel zis, este 
un intelectual implicat cât se poate de 
activ şi de prodigios. 

Revenind la poet, Gheorghe Mocuţa 
publică plachete nu foarte des, la 
termene rezonabile, când discursul său 
lirice  (lirico-epic, mai curând) 
acumulează note noi, căci de schimbări 
adânci nu poate fi vorba, el având o voce 
proprie încă de la început. Poezia lui 
Mocuţa, în general, este una a 
observaţiei cotidiene, a tabloului 
provinciei româneşti dintre rural şi 
urban, de la marginea satului sau 
oraşului, până la unirea lor caricaturală, 
a descrierii României pseudorealiste, cu 
abia schiţate accente livreşti, dar şi 
uzând discret de procedee textualiste . 

Cum mai arată poezia lui Gheorghe 
Mocuţa cea mai recentă aflăm din 
volumul Salutări din Piaţa Reconcilierii 
(Editura Mirador, Arad, 2016). Chiar 
înainte de a citi, numai aflând titlul 
primei secţiuni a cărţii - balada unui 
greier mare — înţelegem că e vorba de de 
o viziune parodică. Şi nu peste multe 
pagini chiar găsim trimiterea la 
simpatica insectă: „poetu nost e de 
partea votcii şi a lui Putin./nu ştim cum 
a intrat în ecuaţia asta sufletul rus/şi 
Soljeniţân./destul că prin 75 a tradus 
câteva pagini din/Arhipelagul Gulag /pe 
care le-a citit prietenilor din 
Făgăraş./unii aveau service aşa că l-au 
turnat la securitate.//poetu la asta se 
aştepta şi le-a spus: /tovarăşi n-am făcut 
decât să traduc/din ideile marelui popor 
prieten de la răsărit./şi l-au lăsat în 
pace./doar e singurul poet care îşi asumă 
destinul de greier/aşa că a scris o 
scrisoare  deschisă/către mătuşa 
Furnică...” Dar, Mocuţa parodiază cu 
fineţe şi poezia minimalistă, de pildă, 
poezia care face furori în rândul 
douămiiştilor, ca-n acest Yess: „Romina 
dintr-a  opta/şi-a pus sânii pe 
facebook/şi a scris pe ei cu ruj VA 
LY./colegele de clasă au aşteptat-o/după 
ore şi i-au tras o bătăiță/cum se vede şi 
pe înregistrarea /camerelor de 
supraveghere.//fără puţină nebunie/ 
viaţa nu e viaţă /şi poezia nu e poezie.// 
domnu profesor e adevărat/că în ochiul 
acela din triunghiul/de pe faţada 
bisericii/e o cameră de supraveghere?” O 
undă de umor se strecoară chiar şi în 
poemele aparent grave, cele cu accente 
autobiografice fizice, dar cu trimiteri la 
metafizic, o undă de umor sumbru: v. 
consultul la doamna doctor care „îmi 
pipăie cu atenţie ganglionii/cu un gest 
aproape erotic/iar eu îmi ţin respiraţia/ 
ca într-o moarte melodramatică pe 
scenă”, doamna doctor care e vie şi 
frumoasă, iar „eu palid şi pe jumătate 
mort/şi-n ochiul ei citesc/cam cât 
cântăreşte sufletul”. Deci, deşi are acces 


la metafizică, poetul face textele 
savuroase printr-un umor şi o 

(auto)ironie implicite; prozaismul, dar şi 
concentrarea poemului într-un fapt, 
într-o  „întâmplare”, mă obligă 
fatalmente să citez textul integral: „uite- 
aşa o să cosesc eu la vară/uite-aşa/zicea 
bătrânul arătându-le coasa 
imaginară /bărbaţilor din frizerie/unde 
se adunau în fiecare sâmbătă obrazele 
groase/să facă ceva politică.//dar n-a 
mai cosit./l-au cusut pe el doctorii /şi l-a 
bărbierit omul de la morgă/i-a cântat 
popa prohodul/şi l-au îngropat cu coasa 
alături /ca să se sparie gândul/celor care 
l-or găsi.” 

Dar, revenind la titlul volumului, ce se 
întâmplă de fapt în Piaţa Reconcilierii 
din Arad, când nu citeşte Mocuţa poezii 
din carte acolo, (cum am văzut pe 
facebook) în faţa publicului de la 
colocviul revistelor literare? Păi, parcă 
spre a deranja tichiile de mărgăritar ale 
patrioţilor de serviciu, ale naţionaliştilor 
cu simţiri tare sensibile, Mocuţa notează 
fără inhibiţii că-n celebra piaţă „o familie 
de corturari/s-a instalat la picioarele 
paşoptiştilor din piaţă/şi-şi face de lucru 
sub marele arc de triumf”, sau că „o 
umbră iese pâş pâş/din grupul statuar/al 
paşoptiştilor.//se aşază pe banca de 
lemn lustruit/scoate un briceag din 
buzunarul  iţarilor/şi începe să 
scrijelească:/„Ildiko ş-al ei drăgutz/ sa- 
u iubit peacest lemnutz” (că dacă-i 
reconciliere, reconciliere să fie!), sau 
această scenă jumătate romantică, 


grigorealexandresciană, jumătate 
cotidiană,  mocuţiană: „echipajele 
salubrităţii înarmate cu  sufertaşe/ 


invadează piaţa./paşoptiştii se ciupesc 
de obraz./copiii străzii se refugiază pe 
băncile de lângă/monumentul Ungariei 
Mari în aşteptarea fanfarei./un bătrân cu 
o sticlă de bere ciuc în mână/începe să 
cânte singur as a szep,/între timp grupul 
statuar a ieşit încet din ceaţă /în frunte cu 
Nicu Bălcescu şi Ana Ipătescu/şi se 
apropie de grupul celor doisprezece 
generali/în vederea reconcilierii...” În 
sfârşit, nonşalantul Mocuţa notează cu 
condei de reporter special (ceva ce nu 
mai există în zilele noastre) un fapt 
divers dintre acelea pe care Petre Stoica, 
publicistul de după 1989, le prelua din 
ziare şi făcea săptămânal o revistă a 
presei ad litteram: „două umbre intră în 
grupul statuar/cu un bomfaier şi cu nişte 
dălţi./după o jumătate de ceas/ies 
trei.//a doua zi urlă târgul şi vânzătorii 
de ziare:/s-a furat capul lui Brătianu/şi 
bastonul/cu tot cu antebraţț”. 

Gheorghe Mocuţa este, aşadar, poetul 
român optzecist care cultivă cotidianul la 
modul pseudorealist/ pseudometafizic, 
cu oamenii politici ai zilei puşi în situaţii 
ridicole (dacă se poate mai ridicole şi 
mai penibile decât în care se pun singuri 
ei înşişi!), cu poetul cetăţean ca victimă a 
acestui cotidian, fiind încătuşat de pildă 
de agenţi de pază suspectat de emigrant 
pentru că vorbeşte cursiv în franceză (!), 
sau e luat în vizor de sepepişti în timp ce 
bea un pahar de vin cu preşedintele 
„Băsecsu”, cu şcolile în care „profesorii 
sunt rigizi/învăţătoarele rigide/băieţii-s 
plini de coşuri/fetiţele frigide...”, un 
cotidian descris prozaic, cu personaje 
insolite, cu oameni iresponsabil de 
veseli, totul făcut cu o anume candoare 
bine jucată, cu ironie deloc corozivă, ba 
chiar cordială, empatică. Rar volum 
actual de poezie mai savuros decât 
Salutări din Piaţa Reconcilierii. 


ARGEȘ 


Dumitru Augustin Doman 


Babilonul 
Cameliei luliana 
Radu 


Camelia Iuliana Radu este o poetă prolifică, 
publicând uneori şi două volume pe an, formula ei lirică 
nefiind una singură, aceasta schimbându-se aproape de 
la carte la carte, volumele fiind croite îndeosebi unitare 
tematic. Nu face excepţie nici cea mai recentă apariţie 
editorială (dacă între timp nu va mai fi publicat 
vreuna!): Jucăm Lenin (Editura Paralela 45, 2016, 
colecţia Qpoem). 

Aici, avem de-a face — ca să simplificăm — cu un fel de 
amintiri din copilăria socialismului multilateral 
dezvoltat. De altfel, un rezumat al tematicii cărţii îl face 
chiar autoarea în motto: „s-ar fi putut spune că eram 
vii/s-ar fi putut spune că pe dinăuntru eram morţi/e o 
poveste cu personaje concrete/care nu s-au văzut nu s- 
au auzit//despre noi nu se ştie nimic precis”. Privind 
înapoi la lumea „cealaltă”, de până-n 1989, poeta n-o 
evocă deloc cu nostalgie (poate doar subliminar), dar 
nici cu mânie. Lumea aceea este pur şi simplu asumată 
ca o fatalitate trăită, ca o fatalitate neînţeleasă atunci de 
candida fetiță, recuperată în varii înţelesuri acum. Aş 
zice că poeta scrie programatic, expunându-şi chiar şi o 
„artă poetică”, mai curând o „artă politică” a tematicii 
cărţii Jucăm Lenin: „...iar azi/când îmi veţi spune că 
asta nu e poezie/vă voi răspunde nicio tehnică 
literară/nicio stilistică nu merită sacrificată/niciun 
simbol/uneltele ţăranului au fost destul pângărite/se 
cuvine să spunem că secera morții/şi ciocanul ideologic 
au muncit îndeajuns//adevărul a fost mai absurd decât 
dada/mai grotesc decât crimele de război/şi ca un 
apogeu /în 77 a început holocaustul românesc/alienarea 
colectivă /într-un totalitar experiment Stockholm/şi îl 
ducem în spate şi candizi îl lăsăm/la uşa copiilor şi nici 
măcar nu ne dăm seama/tăcerea manierată cât festivism 
îmbracă”. Aşadar, cartea are şi o dimensiune politică şi 
socială, dar lirismul, cum vom vedea mai jos, rămâne 
intact. 

Placheta începe cu un alt poem programatic: în 
Babilonul meu personal, care ar putea fi, de fapt, tabla 
de materii a întregii realităţi din perioada comunistă din 
perspectva fetiţei curioase, fetiţei care „s-a născut când 
nu trebuia”. Şi ce se întâmplă în Babilonul Cameliei 
Iuliana Radu? Păi, de-o pildă, „străzile nu urcă nu 
coboară/universul e liniar şi amestecat/ca într-un sac 
rufele murdare/dar e veselie...” Iată o definiţie atât de 
cuprinzătoare a comunismului concentrată în doar 
patru versuri. În acest Babilon extins peste toată cartea, 
fetiţa e botezată în livada de lângă casă, pe furiş: „au pus 
cazan cu apă/printre flori m-a ridicat preotul/spre 
cupola bisericii de cer/m-a arătat spre răsărit/m-a dus 
pe la icoanele gutuilor//se botează roaba lui Dumnezeu 
Camelia Iuliana/şi ziua ei va fi de Florii/ziua de pace/în 
care oamenii au recunoscut frumuseţea...” Babilonul 
acesta mai cuprinde: „scări de bloc (care) deversau 
hoardele de copii/în cercul unei poveşti de-a copilăria”, 
„coada de la ora 4 dimineaţa/pentru o sticlă de lapte”, 
cheile agăţate de gâtul copiilor, steagurile roşii tot mai 
transparente, prin care „oraşul se vedea ca o fata 
morgana”, foamea („foamea din foame”), dar și atâtea 
personaje într-unul singur: „genialul cârmaci/cel mai 
iubit fiu al poporului român/personalitatea excepţională 
a lumii contemporane/luptătorul pentru cauza dreptăţii 
păcii şi  socialismului/geniul  Carpaţilor/marele 
conducător/eroul clasei muncitoare...” 

Nenumăraţi scriitori români au scris — în versuri sau 
în proză - despre „epoca de aur” de pe poziţia lor de 
opozanți ai regimului sau măcar disidenţi, acolo şi ei. 
Pagini multe, găunoase, un fel Cântarea României pe 
dos, un fel de Defăimarea României post factum. 
Camelia Iuliana Radu scrie, în Jucăm Lenin, un 
pseudomemorial al epocii deloc manifest, deloc 
vehement, fără accente pamfletare, în schimb cu o 
vădită ştiinţă a detaliului, decupat cu sânge rece din 
realitate, decupat cu bisturiul. Dar, mai ales, acest 
tablou liric aproape exhaustiv al vremii e realizat cu 
talent, rememorarea unei lume rele şi absurde nu 
distruge lirismul, aceste versuri, de exemplu, alături de 
altele de mai sus, dovedind acest lucru: „am rămas un 
melc fără casă/cerul era deodată fără trup/fără 
dureri/doar o credinţă în nimic hoinărea în mine/eram 
o frunte descoperită /îmbătrânită brusc/în partea ei 
nevăzută”. 











Spectacolul 
poeziei 








Camelia luliana Radu 
JUCĂM LENIN 


Editura Paralela 45 








CVOnICI 


_ ARGEȘ 


Petre ISACHI 




















Nicolae Oprea 





Revanşa 
postumă 


[453| 








CVOnICI 


2 


Introducere în sârbologie * 

Nu doar „avalanşa exegetică”, nici cea a 
„recuperărilor de urgenţă” configurate din 
perspective multiple, complementare, dar şi 
polemice ce i-ar putea asigura scriitorului cu 
„fibră filosofică”, Ion D. Sîrbu, o posteritate 
de invidiat îl va fi determinat pe criticul şi 
istoricul literar Nicolae Oprea (Provinciile 
imaginare, 1993; Alexandru Macedonski 
între romantism şi simbolism, 1999; Ion D. 
Sârbu şi timpul romanului, 2000, ediţie 
revizuită 2015; Opera şi autorul, 20014; 
Timpul lecturii. Selecţie de cronicar, 2002; 
Magicul în proza lui V. Voiculescu, 2002; 
Literatura „Echinoxului”, 2003; Nopțile de 
insomnie. Opţiuni livreşti, 2005; Vasile 
Voiculescu — monografie, 2006; Sinteze 
critice, 2009; Arte poetice româneşti, 2011; 
Poetul trivalent, 2011; Synopsis, 2013; 
Cronicar întârziat, 2013 etc.) să intuiască şi 
să numească, „cu tot riscul”, naşterea unui 
nou domeniu benefic pentru literatură, 
filosofie, politologie, sociologie, psihologie, 
istorie etc.: „sârbologie”. Interesul crescând 
al exegeţilor în recuperarea Operei lui Ion D. 
Sîrbu în integrum se explică nu doar prin 
fascinația pentru condiţia de „cărturar 
solitar” (ne)învins de „megalotristeţe şi 
pustietate”, ci şi de cunoscuta aversiune a 
discipolului profesorului Liviu Rusu 
împotriva prostocraţiei şi a totalitarismului 
de orice tip: „Trăim într-o epocă de uriaşă, 
fantastică explozie, expansiune şi 
înstăpânire a Prostiei ca valoare. Prostia 
inteligentă, ştiinţifică,  descurcăreaţă, 
şmecheră; prostia sublimă, cezarică, divină, 
prostia ca fundament, ca acoperiş, prostia ca 
stil şi weltanschauung. Prostia ca monolog, 
ea nu cunoaşte şi nici nu recunoaşte 
întreruperea, întrebarea, contrazicerea. 
Chiar dacă te ascultă, ie ascultă numai ca să 
îşi audă propriile păreri, cuvinte, 
convingeri.” 

Atât prin arhitectură, compoziţie — 1. 
Prolegomene, 2. Eseuri. Accente şi reveniri, 
3. Posteritatea critică, 4. Restituiri şi 
valorificări „cât şi prin viziunea erudită, 
uneori polemică, exhaustivă (până la data 
apariţiei cărţii) asupra fenomenului de 
reabilitare a dramaturgului, prozatorului, 
diaristului ce a crezut necondiţionat în 
postumitatea Operei sale şi nu a ezitat să se 
compare cu autorul capodoperei Maestru şi 
Margareta, se întâlneşte cu Mihail 
Bulgakov în revelarea distopiei (antiutopiei, 
contrautopiei, a utopiei negative, neagră, 
absurdă, satirică etc.) comunismului/ 
stalinismului, ceauşismului - Revanşa 
postumă este o veritabilă „Introducere în 
sârbologie” deschisă, polemică, 
transdisciplinară, interdisciplinară, după 
care însuşi prof. univ. dr. Nicolae Oprea ar 
putea ţine un curs studenţilor de la una din 
Universitățile din Craiova, Târgovişte, 
Piteşti etc. Perspectivele critice multiple, 
dublate de  restituirile istorico-literare 
interpretate cu acribie filologică de 
preşedintele Filialei Piteşti a USR sunt 
complementare cu volumele de studii şi 
eseuri publicate de loan Lascu, Lelia 
Nicolescu, Elvira Sorohan, Sorina Sorescu, 
Toma Grigore, dar şi cu seria de monografii 
(on D. Sârbu şi timpul romanului; Ion D. 
Sârbu — de veghe în noaptea totalitară; Un 
om din Est. Studiu monografic) şi a unor 
teze de doctorat susţinute de Mihaela 
Nicolae, Mihai Barbu, Eugen Radu Wohl etc. 
sau/ şi articole, documente apărute sub 
egida Fundaţiei Culturale Ion D. Sîrbu, ale 
proiectului Memorialul Sîrbu de la Petrila, 
în numărul unic al revistei Sinteze/ 
Europolis (2010, noiembrie) sau în seria 
exegezelor despre Cercul literar de la Sibiu/ 
Cluj etc. 


Monografiile, biografiile, biobliografiile, 
eseurile, studiile, articolele, însemnările 
critice aleatorii, lucrările de masterat/ 


doctorat — „avalanşa exegetică”, cum îi 
spune cu încântare, cercetătorul în 
sârbologie, Nicolae Oprea -— integrate 


ingenios în Revanşa postumă, sugerează/ 
revelă complementaritatea perspectivelor 
hermeneutice, mişcările imprevizibile ale 
istoriei din „iarna totalitară” parcă 
nesfârşită, dar şi predilecţia pentru distopie/ 
utopie neagră a celui ce a fost epurat din 
Universitate în 1948, concomitent cu 
profesorii săi Lucian Blaga, D. D. Roşca şi 
Liviu Rusu — observați comportamentul sub 
obsesia ratării, a lui Candid Desiderius, „un 
biet idiot universal”, un alter-ego „dialectic” 
al autorului romanului Adio, Europa! —, 
simbolistica arhetipală a lupului (Lupul şi 
Catedrala), realismul „metafizic”, utopia 
euphorionistă, geniul epistolar şi obsesia 
fericită a posterităţii, tragismul intrinsec al 
personajelor create de I. D. S., „memoria 
revistelor efemere”, figura spiritului celui ce 
s-a „mântuit de frică” (sincer, mă îndoiesc 
de sinceritatea acestei confesiuni a celui ce a 
lucrat vagonetar în mina Petrila!) scriind 





Jurnalul unui jurnalist fără jurnal, 
„scriitură secretă clandestină, destinată 
posterităţii de un „dezertor recidivist” din 
politică şi istorie”. Tipologic vorbind, cel ce a 
scris Traversarea cortinei a fost un om 
parantetic situat între homo utopicus (tipul 
idealistului absolut) şi homo ridens — tipul 
ce crede că poate transforma râsul în terapie 
— bântuit permanent de „viziuni 
eschatologice” şi pătruns mesianic de o 
posibilă „răzbunare postumă”. 

Sunt multe de reţinut de cititorul/ 


studentul, cercetătorul interesat de 
„Introducere în  sârbologie”, carte 
configurată aparent aleatoriu, de 


universitarul Nicolae Oprea... Orice tip de 
lector are în primul rând revelaţia 
exemplarităţii destinului imanent, tragico- 
absurd al acestui „Candid” exilat de soartă, 
într-un Isarlâk leninisto-stalinist, care a 
trăit cioraniano-dostoievskian, sentimentul 
ratării, o ratare naţională potenţată de 
„teroarea istoriei” şi de presiunea 
dictatorială a sistemului politic de tip 
bolşevic, ce acţiona coercitiv - paradoxal - 
acţionează şi în postcomunism!?: „Toţi 
suntem rataţi — fiindcă istoria şi țara şi 
poporul nostru e ratat”, notează în „Jurnal”, 
cu luciditatea filosofului ratat, IL. D. Sîrbu. 
Acelaşi cititor al volumului Revanşa 


postumă are certitudinea că trăieşte — 
„trăirea practică a Răului” - şi azi într-un 
„bazar oriental” în care coabitează „bătrâna 
Asie şi brusc senilizata Europă”, un bazar 
(pseudo)americanizat/ occidentalizat, în 
care se vând şi se cumpără conştiinţe, unde 
„turcocraţia” comunistoidă impune un 
spaţiu dominat de teroare, frică, prostie 
cezarică, lichelism, demonism, 
mancurtizare, resemnare, supunere 
fundamentalistă etc. 

Un sistem amoral care a pus (şi pune 
încă!) „la lucru laşitatea, frica, plictisul, 
golul, trădarea”, dar amână sine die, 
„mutarea în lup” — lupul, un eponim etnic, 
epifania noastră mitologică — şi instalează 
demonic, domnia „mielului tanatofil” (v. 
Simbolistica lupului la Dimitrie Cantemir şi 
Ion D. Sîrbu), încât Lupul şi Catedrala este 
mai curând un roman inițiatic şi „al posibilei 
mântuiri”. Influenţa lui Nietzsche din Aşa 
grăit-a Zarathustra, împreună cu cea a lui 
Lucian Blaga din Trilogia culturii, asupra 
viziunii prozatorului antitotalitarist, format 
în Cercul Literar de la Sibiu, îi 
fundamentează filosofia reîntoarcerii la 
civilizaţia geto-dacică/ pastorală văzută ca 
modalitate unică de salvare din marasmul 
stalinismului/ ceauşismului. Nu e greu de 
observat că opinia lui Sârbu este în antiteză 
cu Schimbarea la față a României propusă 
de Emil Cioran, dar în consens cu opinia lui 
Ion Barbu, transfigurată în poemul După 
melci. 

Trezirea din „somnul cel de moarte” cere 
ruperea de cele trei presupuse „trepte” ale 
destinului românesc - a melcului care se 
retrage catabazic din lume, a lupului, 
treapta anabazică (lupul convins că voința 
de putere guvernează lumea) şi a mielului 
tanatofil, victimă predestinată, pentru 
binele celorlalţi — sugerează I. D. S. în Opera 
postumă; cere mai ales, abandonarea 
condiţiei de „suberou”, în fapt cea a lui 
Candid Desiderius/ Dezideriu, înrudit 
tipologic cu prinţul Mâşkin, dar şi cu Josef 
K,, victima sigură a efectelor nefaste ale 
universului absurd din Procesul lui Kafka. 
În galeria personajelor memorabile din 
proza postbelică, Nicolae Oprea îl plasează 
„între Victor din Cel mai iubit dintre 
pământeni de Marin Preda şi Ştefan Viziru 
din Noaptea de Sânziene de Mircea Eliade. 
De personajul lui Preda îl apropie formaţia 
filosofică, ratarea carierei universitare şi 
preocupările: Petrini scrie un pamflet Era 
ticăloşilor, iar Candid concepe opul 
Prolegomenă la o viitoare Victimologie. Ar 
mai fi ca trăsături comune, simţul ridicolului 
şi revelaţia abjecţiei umane. Îi desparte, 
definitiv însă, percepţia istoriei 
contemporane. Personajul lui Ion D. Sîrbu 
nu se lasă confiscat de datele experienţei 
personale, ci realizează perspectiva 
ontologică a destinului colectiv prin 
răsfrângerea tragicului asupra unei naţiuni” 
(N. 0.). Am citat secvenţa de mai sus pentru 
a ilustra ideea fundamentală care-i străbate 
retorica din „Introducerea în...”: anume 
limbajul demersului critic este un sistem de 
limbaje în care cuvântul intră în dialog cu 
toate celelalte texte configurate polifonic. 

Polifonia din Revanşa postumă se 
sprijină pe principiul  dialogismului: 
enunţurile tuturor vocilor, agenţilor, 
participanţilor, fiinţelor de hârtie, 
personajelor etc., care „dialoghează” cu 
sârbologul Nicolae Oprea, al cărui rol este de 
a integra multiplicitatea opiniilor, punctelor 
de vedere şi de a-l înfăţişa pe I. D. Sîrbu, 
integral, atât ca personaj principal/ Fiu al 
Operei postume, cât şi ca autor/ Tată al 
acesteia. Citim în Revanşa... romanul 


Iulie 2017 La] 


romanelor/ scrierilor lui I. D. $., în care autorul este profund 
activ, iar demersul critic ascunde un pronunţat caracter 
dialogic particular şi implicit polemic. O categorie aparte a 
discursului critic polifonic este intertextualitatea stricto 
sensu, aşa cum o delimitează G. Genette, ce creează un spaţiu 
nou de rezonanţă interpretativă. Exemplificăm cu o 
scrisoare-testament (datată: 3 iunie 1989) către Virgil 
Nemoianu: „Îţi scriu fiindcă am ordinul de lăsare la vatră 
primit. Voi muri curând. Moartea e o taină, ea nu are nimic 
comun cu literatura. Îţi mulţumesc pentru prietenia... şi 
răbdarea ta. Dacă ar fi fost posibil un dialog liber şi total între 
noi, cred că am fi putut realiza un reuşit duo-filosofic, politic, 
religios (...) Stau drept şi curat în faţa dascălilor mei ardeleni: 
cât am putut, am onorat încrederea acordată. Am scris mult 
despre moarte — acum de când am în buzunar şi ordinul de 
chemare şi cel de lăsare definitivă la vatră, mă simt eliberat de 
literatură. Mă pregătesc pentru intrare într-o altă colectivă, 
cred că prietenii mei plecaţi mai de mult, Blaga, Ghibu, 
Roşca, Stanca, Cotruş, Eta Boeriu, pe Otopenii de dincolo mă 
aşteaptă agitând steguleţe. Eu mi-am meritat şi Ţara şi 
Limba”. 

În Utopia euphorionistă — reconstituire (aproape) 
dramatizată -, sub aspectul intertextual, polifonia 
demersului critic intră sub incidenţa unei „axiomatici” a 
comparatismului evidentă şi în hermeneutica celor două 
romane — Adio, Europa! şi Lupul şi Catedrala - , dar şi în 
Jurnalul unui jurnalist... Investigaţiile comparatiste ale 
universitarului piteştean abordează textele lui I. D. Sîrbu, ca 
pe un focalizator inter - /transtextual, încât legea emergenţei 
(orientează discursul critic în mai multe direcţii: 
tematologice, mitologice, politologice, filosofice etc. ) 
împreună cu legea flexibilităţii (integrarea elementului de 
împrumut: Candid, Lupul, Euphorion etc. în noul context) şi 
cu cea a iradierii (elementul „străin” introdus în discursul 
critic funcţionează ca un centru de iradiere semantică/ 
simbolică). Sub aceeaşi incidenţă comparatistă mi se pare şi 
hermeneutica din Posteritatea critică, unde istoricul Nicolae 
Oprea refuză inerția în gândirea critică şi nu ezită să-şi 
exprime convingerile personale. 

Relaţia de co-prezenţă între două sau mai multe Texte 
pleacă de la impresia directă (impresionismul lovinescian) şi 
apoi intervine judecata critică, fie prin intertextualitate sau 
paratextualitate,  metatextualitate,  hipertextualitate, 
arhitextualitate, după cum o cer cărţile publicate de Lelia 
Nicolescu (Ion D. Sîrbu despre sine şi lume, 1999), Elvira 
Sorohan (Jon D. Sîrbu sau suferința spiritului captiv, 1999), 
Ioan Lascu (Un aisberg deasupra mării. Eseu despre opera 
postumă a lui Ion D. Sîrbu, 1999), Toma Grigorie (Eseuri 
subsidiare la „Adio, Europa!”,1999), Antonie Patras (Jon D. 
Sîrbu — de veghe în noaptea totalitară, 2003), Daniel 
Cristea-Enache (Un om din Est, 2006), Deliu Petroiu (Cartea 
prietenilor mei, 2006), Mihai Barbu (Memoriile lui Ion D. 
Sîrbu — o reconstituire, 2011), Clara Mareş (Zidul de sticlă. 
Ion D. Sîrbu în arhivele Securităţii, 2011), loan Lascu (Ion D. 
Sîrbu aşa cum a fost. Convorbiri despre Gary, 2014), 
Gabriela Gavril (De la „Manifest” la „Adio, Europa!”, Cercul 
Literar de la Sibiu, 2003), Dan Damaschin (Cercul Literar de 
la Sibiu/ Cluj. Deschidere spre europenism şi universalitate, 
2009), loan Lascu, coordonator (Caietele Colocviului 
Naţional Ion D. Sîrbu. Posteritatea scriitorului/ 95 de ani de 
la naştere/ 25 de ani de la moarte, 2014), cărţi interpretate de 
sârbologul Nicolae Oprea după o logică clasică a spiritului 
critic — selecţia albului de negru, eliminarea confuziilor, 
disocierea, discriminarea, refuzul autorităţii de tipul Magister 
dixit, demitizări şi demistificări lucide, pluralitatea 
perspectivelor critice, antidogmatism etc. — la care adaugă 
fericit Restituiri şi  revalorificări, configurând 
bildungssârbologia intuită şi prefigurată de universitarul 
piteştean. 

Desigur, celor ce vor să citească / studieze o carte „perfectă” 
despre sârbologie nu au decât o singură soluţie: să o scrie ei 
înşişi, păstrând privirea circulară de la semnificat la 
semnificant (şi invers), pluralismul perspectivelor critice, 
incidenţa comparatismului, stilul eseistic, spiritul polemic, 
convergenţa totală cu Opera lui Ion D. Sârbu, şi, nu în ultimul 
rând, cu  exegezele, studiile, articolele, opiniile 
predecesorilor... Ce ne oferă cu acribie filologică şi empatie 
critică, respectând cele de mai sus, prof. univ. dr. Nicolae 
Oprea în această „Introducere în sârbologie” apărută la 
Editura Bibliotheca, Târgovişte ,2016? Argumentaţia că 
Revanşa postumă este o dramă de idei camil-petresciană/ 
cioraniană. Cu atât mai mult s-ar impune un „Curs de 
sârbologie” — fie şi facultativ — la Universitatea... Dar cum nu 
avem, încă, niciun „Curs de eminescologie”, la nicio 
Universitate din România, nu ne rămâne decât plăcerea 
malefică, să comentăm la nesfârşit, tema aşteptării? 

*Nicolae Oprea,  Revanşa postumă, Editura 
Bibliotheca, Târgovişte, 2016 

Lucian Gruia 


George D. Piteş — 
Fascinaţia destinului 


George D. Piteş a publicat în anul 2014, două volume de proză 
intitulate: Destine furate şi Destine în impas. Continuă acum cu Destine 
răvăşite (Ed. Rora, Târgovişte, 2015), volum pe care îl comentăm în 
continuare. 

Fiecare autor are o viziune specifică asupra destinului. Acesta poate fi 
implacabil (ca în tragediile antice greceşti), făurit în întregime de noi sau 
să aibă o parte prescrisă şi una făurită. 

După cum se vede din titlurile menţionate mai sus, autorul are ce are 
cu destinul. După părerea mea, viziunea sa corespunde ultimei 
categorisiri enunțate de mine. În textele lui George D. Piteş destinul are 
două componente, una nefastă care răvăşeşte destinele, determinând ca 
personajele să reacționeze şi una fastă, care ţine de reorganizarea vieților 
acestora. Partea benefică a destinelor se realizează întrucât eroii posedă 
liberul arbitru limitat. Aşa se petrec lucrurile în toate cele cinci 
nuvele/microromane ale cărţii. 

Iată cum eroii decid, la un moment dat, asupra destinelor. 

În Chemarea destinului, Oana divorţează de soţul infidel, Puiu, 
refăcându-şi viaţa alături de Silviu cu care nu mai vrea să se căsătorească. 

În Întoarcerea din Iad, Violeta, care suportă chinuri inimaginabile, la 
Paris, măritată cu un algerian, decide să se întoarcă acasă, în România şi 
reuşeşte după multe peripeții. 

Povestea de dragoste din Trandafirii albi se sfârşeşte cu acordul 
partenerilor, Cristi şi Luiza, care, deşi căsătoriţi fiecare, concep un copil 
împreună. 

În Singur printre prieteni, Titi rezistă bătăilor primite în timpul 
anchetelor securităţii fără să recunoască acuzaţiile fanteziste care i se 
aduc şi până la urmă este eliberat. 

Oraşul dintre castani reprezintă declaraţia de dragoste a autorului 
pentru localitatea în care trăieşte, unde Gabriel, proaspăt inginer, îşi va 
găsi viitoaarea soţie, Elena, la un Revelion — dragoste la prima vedere. 

George D. Piteş se dovedeşte un povestitor inspirat, cu dragoste pentru 
amănuntul semnificativ. Nu ştiu dacă evenimentele pornesc de la fapte 
reale su imaginare, important este că acestea se păstrează în domeniul 
versosimilului. În relizarea destinelor personajelor, autorul uzitează mai 
multe tehnici narative. 

În primul rând, autorul este narator omniscient, la persoana a treia. 
Astfel pare mai obiectiv. 

În Chemarea destinului, povestea începe cu o scenă din apropierea 
sfârşitului evenimentelor, după care urmează începutul şi desfăşurarea 
liniară a întâmplărilor. 

La fel, în Întoarcerea din iad, povestea începe cu drumul de înapoiere 
în România şi apoi urmează desfăşurarea acţiunii. 

În Singur printre prieteni, exordiul constă în discuţia dintre directorul 
Fabricii de şuruburi „inginer Anghel Saligny” şi colonelul de securitate 
Claudiu Chiriţescu, ceea ce prefigurează intriga. 

În sfârşit, în Oraşul dintre castani, peregrinările prin Târgovişte 
întârzie evenimentul major de la încheierea poveştii. 

Toate acestea constituie tehnici de amânare ale deznodământelor 
nuvelelor. 

Autorul se dovedeşte un portretist talentat, toate personajele 
principale beneficiind de chipuri bine conturate. Exemplificăm cu 
portretul Luizei din Trandafirii albi ca dragostea curată a actanţilor: 
„Luiza Câmpeanu era o tânără blondă, care nu avea nevoie de nici un 
retuş sau adaos pentru a fi ceea ce era, adică o femeie foarte frumosă. 
Avea părul lung, ondulat natural, curgându-i în valuri rebele până la 
jumătatea spatelui. Avea ochii de culoarea cerului de vară, topind în ei 
căldura, voioşia şi gingăşia sentimentelor nobile care o animau. Genele 
lungi estompau întrucâtva flăcările aruncate din ochi, care păreau pe cât 
de enigmatici, pe atât de inaccesibili. Buzele frumos conturate, de un roşu 
sângeriu, aveau în permanenţă agăţat un zâmbet înţelegător şi 
binevoitor. Luiza era destul de înaltă şi bine făcută, cu un mijlocel suplu, 
lăsând impresia că atunci când merge, pluteşte într-o continuă unduire. 
Bujorii din obraji ei lăsau impresia că mereu se teme de ceva, mereu se 
jenează de ceva. Tânăra aceea o apariţie eterică, diafană, şi părea că 
trăieşte într-o ceaţă, fără şansa de a ieşi de acolo, sau de a lăsa pe cineva 
să intre în carapacea în care se retrăgea ca într-un cocon, unde se simţea 
în siguranţă, dincolo de relele lumii şi ale oamenilor din jur.” 

Prin întâmplările dramatice povestite, nuvelele lui George D. Piteş se 
pot citi şi în cheie psihologică. Prozatorul este un maestru al intrigilor 
imaginate tulburător. 

În Chemarea destinului, satul natal al Oanei, în care se întoarce pentru 
a se revigora, este aşezat în centrul lumii. 

Deşi autorul îşi publică volumele după anul 2000, el aparţine 
generaţiei şaptezeciste, nefiind influenţat de postmodernismul generaţiei 
optzeciste. EI scrie aşa cum simte, conducând cu mână sigură personajele 
şi fiind un bun portretist. Întâmplările sunt actuale. Stilul este direct, 
colocvial. Scopul cărţii este evident moral. 

Autorul este un povestitor talentat, volumul se citeşte cu uşurinţă. 





După cum se 
vede din 
titlurile 
menţionate 
mai sus, 
autorul are ce 


are cu 
destinul. După 
părerea mea, 
viziunea sa 
corespunde 
ultimei 
categorisiri 
enunțate de 
mine. În 
textele lui 
George D. 
Piteş destinul 
are două 
componente, 
una nefastă 
care răvăşeşte 
destinele, 
determinând 
ca personajele 
să reacționeze 
şi una fastă, 
care ţine de 
reorganizarea 
vieților 
acestora. 
Partea 
benefică a 
destinelor se 
realizează 
întrucât eroii 
posedă liberul 
arbitru limitat. 
Aşa se petrec 
lucrurile în 
toate cele cinci 
nuvele/micror 
omane ale 
cărţii. 


CVoOnICI 


_ ARGEȘ 


Marin loniţă 


Fabule şi povestiri însăilate, 
parodiate, plagiate 














Vulpiţa zglobie 
tocmai se furişa 
pe o cărare 
printre 
tufişurile din 
marginea 
crângului cu o 
găină dolofană 
în gură, când îi 
apăru în cale 
ditamai potaia 
de câine, care se 
aşeză pe coadă 
şi începu să o 
privească lung 
şi hulpav. 

- Piei din calea 
mea, dulău 
vagabond, 
mârâi ea printre 
dinţi, 
zburlindu-şi 
părul de pe şira 
spinării. 

- Pardon, 
madam...Ai 
rămas în urmă 
cu politica. Nu 
mai sunt de 
mult câini 
vagabonzi în 
ţara asta. Am 
devenit cu toţii 
comunitari. 
Suntem 
protejaţi de 
înaltele curţi 
europene. Dacă 
se ia cineva de 
noi, poate să 
ajungă la 
Parlamentul de 
la Strasbourg 
sau în 
Tribunalul de la 
Haga. 





Morala : Trageţi scara ! 


Păcat? De neiertat? Dar n-am plagiat lucrări 
de doctorat! 

Snoave? Anecdote? Povestiri? Fabule? Se 
plagiază de la Esop încoace. Poate şi mai 
dinainte. Îi iau martori pe La Fontaine, pe 
Grigore Alexandrescu, pe câţi vrei. Hop şi eu, 
perbecul lui Dumnezeu... 

Dar să îndrăznim începutul. Sfârşitul este 
inevitabil... 


1.Boul şi viţelul în politică 
Ridic un colţ al păturii, să-l ascult pe 
marinar : 


Ajuns, vițelul mare în rang şi gros la 
pungă se odihnea într-o zi la amiază în 
grădina de vară a palatului său, când îl sună 
de la intrare : 

- Ți-am spus să nu mă deranjezi pentru 
orice fleac, idiotule! 

- Fleacul acesta e mare cât un bou, 
domnule! 

- Şi ce face boul acela, tâmpitule! 

- Se uită ca viţelul la poarta nouă, domnule! 

- Dă-i ceva să plece, zevzecule ! 

- Nu vrea să se ducă, domnule ! 

- Trage-i câteva bastoane pe spinare, 
căpcăunule! 

- Spune că vă e rudă, domnule! 

- Ce rudă, cretinule? 

- Chiar bunicul dumneavoastră, domnule! 

- Deschide poarta, nenorocitule! 

- Am înţeles, domnule! 

Boul mare şi ciolănos, numai coarne, piele 
şi oase, îşi îmbrăţişă cu lacrimi în ochi 
nepoțelul, care se retrăsese strategic după un 
boschet, ca să nu-l vadă toată lumea în 
această scenă intimă. 

- Nu ştiu dacă îți mai aminteşti când îţi 
făceam leagăn între coarnele mele. 

- Cum aş putea să uit ? 

- Şi cum rumegam iarbă pentru tine, ca să 
ţi-o regurgitez direct în guşă... 

- Au fost cele mai fericite clipe ale copilăriei 
mele. 

- Cum te apăram cu coada de muşte, de 
țânțari şi de tăuni... 

- Niciodată nu m-am simţit ocrotit cu mai 
multă căldură... 

- Cum îmi scoteam limba de un cot, ca să te 
ling pe bot şi între corniţe... 

- Cine ar putea să uite? 

- Dar am ajuns bătrân şi sărac. Pe pajiştea 
mea s-a uscat iarba. Ia te uită ce gazon verde 
şi mustos creşte pe peluzele din jurul palatului 
tău... 

- Este udat în fiecare zi şi tuns în fiecare 
săptămână... 

- Nu zic să stau la păscut, ca să calc în copite 
iarba atât de fragedă, dar aş fi fericit să mestec 
la iesle cositura de pe pajiştea pe care pui s-o 
tundă în fiecare săptămână şi s-o care la 
platforma de gunoi. Îţi cer prea mult ? 

- Dimpotrivă, prea puţin! 

- Dacă îţi spun ceva amintirile din 
copilărie... 

- Cum aş putea trăi fără suveniruri ? 

- Atunci ? 

- Nici un atunci, chiar din clipa asta vreau 
să te scutesc de orice griji. Să nu te mai sâcâie 
nici bolile, nici gândul bătrâneții şi neputinței, 
nici al foamei şi al setei şi nici al dorului de 
văcuţe tinere, hoțomane ! 

- O, vino la pieptul meu... 

Viţelul se lăsă duios îmbrăţişat şi continuă 
cu voce gâtuită de emoție : 

- De azi înainte te vei afla în fiecare zi sub 
ochii mei, cu toate amintirile copilăriei. 

După care îşi chemă de-o parte servitorii 
cu măcelarul şi le porunci : 

- Scoateţi pielea de pe el şi puneți-o în 


ramă! Şi aşezaţi tabloul la loc de cinste în 
colecția mea. Dar, şi mai bine, chiar în 
dormitorul meu , deasupra patului. Însă aveţi 
grijă să fie bine tăbăcită... 


2.Vulpea zglobie 
şi dulăul comunitar 


N-am văzut vulpea la vizuină. Nici cu rața 
în gură. Dar de câini comunitari este invadat 
oraşul. 

- Domnule lup de mare, începe povestea. Te 
ascult. 

Şi marinarul începe : 

Vulpiţa zglobie tocmai se furişa pe o 
cărare printre tufişurile din marginea 
crângului cu o găină dolofană în gură, când îi 
apăru în cale ditamai potaia de câine, care se 
aşeză pe coadă şi începu să o privească lung şi 
hulpav. 

- Piei din calea mea, dulău vagabond, 
mârâi ea printre dinţi, zburlindu-şi părul de 
pe şira spinării. 

- Pardon, madam...Ai rămas în urmă cu 
politica. Nu mai sunt de mult câini vagabonzi 
în țara asta. Am devenit cu toții comunitari. 
Suntem protejaţi de înaltele curţi europene. 
Dacă se ia cineva de noi, poate să ajungă la 
Parlamentul de la Strasbourg sau în 
Tribunalul de la Haga. 

- Pentru mine, tot o javră ai rămas. 

- Şi ce frumos o spui...Şi ce mustăţi 
frumoase ai...Şi ce buze de fecioară...Nu am 
decât o singură rugăminte: un cântecel cât de 
mic m-ar face fericit pentru toată viaţa. 

- Hei, aş...Vorbele astea le ştiu de când eram 
la mama fată cinstită şi curată. Acesta este 
textul cu care îi vrăjim pe nătărăii de corbi, ca 
să le furăm caşcavalul din cioc. 

Auzind toate acestea, dulăul comunitar 
schimbă foaia. Adică trecu pe partea cealaltă. 

- Da' ce coadă minunată ai !...Ce pufoasă! 
Ce mătăsoasă!...Şi ce frumos miroase!...Cu ce 
parfum te dai? 

La vorbele acestea, vulpiţa cea zglobie îşi 
ridică măturoiul, pe care începu să-l fluture în 
vând ca pe un steag ce chema la luptă. 

- 0,0,0, dar ce văd oare? Doamnă, ce văd 
oare? Şi, Doamne, ce căldură mare ! 

- Însă, vulpiţa cea zglobie nu mai fu în stare 
să emită nicio silabă. Aproape căzuse în extaz, 
înfăşurată în atâtea elogii. Iar după câteva 
clipe, putu, în sfârşit, să rostească : 

- Mâine îţi aduc şi cocoşul...Dar nu te lăsa 
atât de greu pe mine... 


3. Scufiţa Roşie cu surprize... 

- Ce să cauţi iarna în pădure ? Nici să culegi 
ciuperci, nici fragi, nici zmeură, nici mure...Te 
mănâncă lupii! 

- Asta şi vreau! 

- Ce ţi-a venit ? 

- Mai bine mă dau la lupi decât să mă 
mărit! 

- Ai înnebunit ? 

- Mărită-te, mărită-te, numai asta aud 
toată ziua!Nu pot să mai suport! 

- De ce nu vrei să te aduni şi tu cu cineva, să 
ai copii şi bărbat, să intri în rândul lumii ? 

- Că nu vreau să spăl plozii la fund şi să aud 
cum geme şi gâfâie un dobitoc de bărbat peste 
mine! 

- De ce să-i speli ? Vă luaţi o doică din 
Filipine! Să-ţi alegi un bărbat din 
multinaționale, poate un prinţ cu cămile din 
Emirate. Şi-l strângi la moment de boaşe, până 
îi ies ochii din cap... După care nu mai face 
altceva decât să-şi vadă de politică şi de 
afaceri! 

- Nu-mi mai împuiați capul ! M-am 
hotărât! Mă dau la lupi! 

- Ce faci? Dacă sunt turbaţi? 

- Sunt vaccinată! Cu antirabic! 


14. gg 


Echivalenţe 


Tudor Arghezi 


(21 mai 1880 — 14 iulie 1967) 
— 50 de ani de la moarte 


Niciodată toamna... 


Niciodată toamna nu fu mai frumoasă 
Sufletului nostru bucuros de moarte. 
Palid aşternut e şesul cu mătasă. 
Norilor copacii le urzesc brocarte. 


Casele-adunate, ca nişte urcioare 

Cu vin îngroşat în fundul lor de lut, 

Stau în ţărmu-albastru-al râului de soare, 
Din mocirla cărui aur am băut. 


Păsările negre suie în apus, 

Ca frunza bolnavă-a carpenului sur 
Ce se desfrunzeşte, scuturând în sus, 
Foile-n azur. 


Cine vrea să plângă, cine să jelească 

Vie să asculte-ndemnul ne-nţeles, 

Şi cu ochii-n facla plopilor cerească 

Să-şi îngroape umbra-n umbra lor, în şes. 


Never in Autumn 


by TUDOR ARGHEZI 
Translated by PROCOPIE 


CLONȚEA 


Never did autumn so much beauty yield 

For our soul which for a restful death is 
pining, 

A pale bed spread is the silk texture of 
the field, 

Brocades for the clouds above thick trees 
are weaving. 


The huddled houses, like some jugs from 
bygone days, 
Half-filled with thickened wine and 
mould, 
Stand on the blue shore of the sun river 
rays 
From whose transluceni stream we 
quenched our thirst with gold. 


Black birds are flying up the sunset sky, 

Like withered leaves which trees around 
them strew 

And gusts of wind blow them upward 
high 

Into the blue. 


Let those who want to mourn or deplore 
their plight 

Come and listen to alluring urges all 
around, 

And looking at poplars” heavenly torch at 
night 

Bury their shadow in their shadow, on 
the ground. 





- Nu ţi-e frică ? 

- Ba da ! De noaptea nunţii! De soarta de 
nevastă! Mai bine să mă mănânce lupii în 
pădure! 

- Şi dacă nu se dau la tine ? 

- Hei, na...E iarna la jumătate...Urlă 
haitele de foame... 

- Dar s-ar putea să nu te mănânce de tot. Ce 
faci cu ce rămâne ? 

- Tot nu mă mărit... 


* 


Fiecare cu nebunia lui. Eu, cu a ei. Mă 
obsedează. O văd noaptea în somn. Cu namila 
în pat. Şi o aud. 

- Ce urechi mari ai, bunicule! 

- Ca să te aud pettine ! 

- Ce ochi mari ai, bunicule! 

- Ca să te văd mai bine ! 

- Ce burtă mare ai, bunicule! 

- Să te înghit pe tine ! 

- Ce chestie mare ai, bunicule! Ce faci cu ea? 

- Aduce fericire! 


Iulie 2017 La 


Leonid Dragomir 











Existenţă şi Idee (editura Eikon, Bucureşti, 
2016), de Ştefan Vianu cuprinde patru studii ce 
au ca temă principală “omul european, sau ce a 
mai rămas din el”. Citatul sugerează că s-a 
produs sau e pe cale să se producă o mutație în 
omul contemporan, ce are ca rezultat o ruptură 
faţă de ideea tradiţională de om, a cărei 
mărturie rămâne încă exprimată în cultură. 
Problema este că tendinţa vremurilor acturale 
este de a renunţa la achiziţiile de sens ale 
istoriei culturale pentru a trăi într-un imediat 
dezistoricizat, înconjurați de instrumente 
tehnice prin care suntem branşaţi în toate 
modurile posibile la lume. A apărut ceea ce un 
filosof francez contemporan, Gilles Lipovetski, 
numea o “cultură lume” în care individul prins 
în reţelele comunicării planetare trăieşte 
proiectându-se permanent în afera sa, ex- 
istând exclusiv în lume şi pierzând astfel sensul 
solitudinii şi al vieţii interioare. De aici 
disconfortul şi lipsa de sens resimţite într-o 
lume pe care, cu toate că am creeat-o, nu o mai 
simţim ca a noastră. 

Conform lui Ştefan Vianu, autor ce continuă 
tradiţia umanistă a bunicului său Tudor Vianu 
şi a tatălui său Ion Vianu, deşi pare că orizontul 
ultim al omului (post)modern se reduce doar la 
“faptul — de - a - fi- în- lume” (Heidegger), 
el, omul, ca ființă cultural-istorică, nu şi-a 
pierdut încă nevoia de ceea ce se cheamă 
“cultură înaltă”, a cunoaşterii de sine prin 
depăşirea imediatului spre viaţa din adâncuri a 
sufletului. Această mişcare de cunoaştere şi 
transformare a vieţii interioare s-a numit 
tradiţional metafizică. Primul studiu asupra 
căreia mă voi concentra în cele ce urmează 
poartă titlul: Perenitatea metafizicii. 

În ciuda criticilor aduse mai ales în secolele 
XIX şi XX, metafizica exprimă o nevoie 
fundamentală a omului, pe care n-o pot 
satisface în nici un fel ştiinţele şi n-o poate 
satura nici comunicarea prin mijloacele 
sofisticate ale tehnologiei. “Metafizica, spune o 
definiţie a autorului, este cultivarea umanităţii 
omului prin recunoaşterea alterităţii celuilalt şi 
cunoaşterii de sine, o cunoaştere ce implică 
transformarea sufletului întreg”. În această 
definiţie aş accentua cuvântul “întreg” care 
trimite spre ideea de totalitate, atât a omului, 
cât şi a lumii. A recupera sensul totalităţii, 
logosul din fragmentaritatea cotidianului, cred 
că în aceasta constă nevoia metafizică la care 
omul nu poate renunţa fără a înceta să fie pe 
deplin om. A trăi viaţa ca un întreg înseamnă în 
acest sens a nu rupe raţiunea de afectivitate, 
cunoaşterea de trăire. Metafizica, înţeleasă nu 
ca disciplină academică, ci ca gest ce pune în 
mişcare atât filosofia, cât şi marea artă, este 
drumul sufletului spre Adevăr. Acesta, înţeles 
platonician, ca Idee, sau creştineşte, ca 
Dumnezeu personal, nu este ceva pe care 
raţiunea îl posedă, reducându-l la propriul 
discurs, ci o depăşeşte fiindu-i totodată reper. 
Numai astfel omul nu reduce Adevărul la 
măsura sa, identificându-l cu produsele raţiunii 
sale, concepte, idei, nu Idei, recunoscându-l pe 
Celălalt. 

Biblioteca de filosofie 


Pledoarie 


pentru metafizică 


Astăzi, când comunicarea totală acaparează 
tot mai mult solitudinea ca stare propice 
metafizicii şi Celălalt ca alteritate tinde să 
dispară, lumea lărgită, “satul planetar”, se 
reduce de fapt la un Acelaşi, reiterat tautologic, 
în care comunicatorii nu comunică în fond 
nimic. În acest sens sunt semnificative şi 
totodată profetice piesele lui Eugen Ionescu. 

Înţeles platonician, Adevărul ca Idee (Eidos, 
Formă) nu este obiectivat într-un loc, (Cerul) 
sau într-un discurs, ci se descoperă printr-un 
efort de autocunoaştere, prin rememorare 
(anamnesis), reluat de fiecare dată pe cont 
propriu de subiectul cunoscător. Obiectivarea 
Adevărului şi transformarea metafizicii într-un 
discurs, încep cu discipolul lui Platon, Aristotel. 

Se tot discută de lipsa de eficienţă socială a 
filosofiei în general. La Platon însă, cunoaşterea 
de sine filosofică nu este separabilă de viaţa 
cetăţii, ci ele stau într-o tensiune armonică. Nu 
se poate realiza o lume armonioasă fără a fi 
cercetate mai întâi esenţa omului şi valorile 
sale: binele, dreptatea, fericirea. Bineînţeles că 
aici, în lumea sublunară, domină răul sub 
diverse manifestări, dar dinspre o metafizică 
platoniciană învingerea lui nu se realizează prin 
confruntări directe, pe terenul lui, ci prin 
depăşirea mundanului în lumina Ideilor. Nu 
este vorba de o dezertare utopică, ci de 
necesitatea îmbunătăţirii personale mai întâi, 
pentru a realiza apoi binele în această lume. 
Binele necesită o convertire, care înseamnă o 
unificare a fiinţei proprii, readunare din 
dispersie, regândirea Sinelui în perspectiva 
Întregului. Descoperindu-şi astfel vocaţia 
metafizică omul iese de sub tutela 
determinărilor sociale care nu fac decât să-l 
separe de ceilalţi şi de sine, încetează să fie o 
piesă într-un mecanism, deci mort din punct de 
vedere sufletesc, ci coincide cu Viaţa. Pornind 
de aici înțelesurile marilor mituri şi simboluri 
ale umanităţii i se descoperă, el reuşind 
asemenea prizonierului din Peştera lui Platon 
să se elibereze de imaginile impuse de societate. 
Metafizica este un îndemn de a depăşi idolii 
lumeşti prin punerea marilor întrebări 
referitoare la sensul vieţii, al morţii, al iubirii. 
Se trece astfel de la nelibertatea omului social 
finit, la libertatea omului interior cu 
deschiderea sa spre infinit. Ştefan Vianu se 
referă des la o frumoasă idee a filosofului ceh 
Jan Patocka:”grija pentru suflet constituie baza 
moştenirii europene”. Că acest fundament a 
fost aproape uitat astăzi este de domeniul 
evidenţei, termenul “suflet” nefiind prea folosit 
în vocabularul ştiinţelor socio-umane. Sarcina 
metafizicii ar fi aceea de a regăsi sufletul 
îngropat în clişeele idelogiilor curente, 
redescoperind “sensurile ce pun în mişcare 
gândirea deschisă spre totalitate”. Înţeles 
dinspre suflet, nu dinspre trupul atât de adulat 
astăzi, omul depăşeşte relativismul, nihilismul, 
precum şi diversele utopii tehniciste ce nu fac 
decât să-l ucidă. “Într-o lume supusă (s.a) 
imperativelor tehnicii, scrie autorul, sufletul 
este el însuşi străinul: grija pentru suflet — 
metafizica —înseamnă în această situaţie efortul 
de păstrare a alterităţii şi a neliniştii 
creatoare”. În interpretarea lui Ştefan Vianu, 
marea cultură, în care inspiraţia metafizică nu 
lipseşte niciodată, reapare drept ceea ce a fost 
dintotdeauna: apărătoare şi potenţatoare a 
Vieţii în faţa forţelor destructurante ale lumii 
acesteia. 


Diortosiri 


Parabola 
obrazului 
pălmuit 


Cine nu e cu mine, e împotriva 
mea, Luca, 11,23; Matei, 12, 30; 

Cine nu e împotriva noastră, e 
alături de noi, Marcu, 9,40. 


Într-un text Despre lucrurile cu 
adevărat importante, Andrei Pleşu îl 
citează pe Constantin Noica: „Va veni 
un moment, când veţi înţelege că 
limitele interioare sunt mai greu de 
depăşit decât limitele exterioare” 
(p.98). Probabil că maestrul 
intenţiona să-şi salveze alumnii din 
marasmul „limitelor exterioare” 
inflexibile, orientându-i către o mai 
bună cunoaşterii a sinelui. Sau, 
dincolo de orice deturnare a tensiunii, 
de limbaj esopic (inadecvat pentru un 
filosof), tocmai asta vroia să spună: 
victoria repurtată în afară păleşte pe 
lângă victoria din lăuntrul tău. Aliis 
verbis: Tibi imperare maximum 
imperium est; Bis vincis si te vincis ... 
Prin cuvintele autorului: „ 
libertăţile [proaspăt câştigate] nu 
garantează succesul, nu te eliberează 
de tine însuţi, de inerţiile şi 
idiosincraziile proprii, de blocajul, 
greu de trecut, al firii tale ... Libertatea 
e, prin urmare, terenul de luptă al 
eului cu nelibertăţile dinlăuntrul tău” 
(p.98). 

Cu bruma aceasta de arme şi bagaje 
ieşim în întâmpinarea textului biblic: 
„Celui ce te loveşte peste obrazul 
drept, întoarce-i şi pe celălalt” (Matei: 
5,39). Greu de acceptat un înţeles ad 
litteram. Bunătatea inimii, fie ea şi 
anima christiana, plină de iubire, nu 
acceptă totuşi ca, pe obrazul pe care în 
fiecare dimineaţă fiinţa umană îl 
pregăteşte pentru a primi tandreţea 
zilei, să se răsfeţe răutatea secolului. 
Dacă trupul este locaşul sufletului, de 
ce nu s-ar mâhni sufletul într-un trup 
biciuit, tăbăcit în bătaie? Obrazul 
însuşi, dacă este să aleagă între palmă 
şi sărut, cum să se ofere iznominiei? 

Să trecem însă peste astfel de 
gânduri întrutotul profane şi să-l 
ascultăm, în acest context, pe loan 
Cassian (sec. IV-V, scriitor creştin de 
la Dunărea de Jos).  Răbdarea, 
blândeţea nu se pot împlini ca virtute 
„printr-un duh potrivnic, adică prin 
nerăbdare şi furie”. Mai elocvent 
decât orice parafrazare sună, în 
raționament duhovnicesc şi expresie 
evanghelică,  „pledoaria” lui Ioan 
Cassian: „Dacă obrazul tău drept 
dinafară a fost pălmuit, atunci şi omul 
lăuntric, prin simțământul umilinţei, 
să-şi dea partea cea dreaptă pentru a 
fi lovită, împărtăşind suferința omului 
din afară şi supunând într-un fel 
corpul său loviturii, ca nu cumva, prin 
vătămarea omului din afară, în chip 
tăcut să se zdruncine cel lăuntric”. 


Astfel de  „lecţiuni” glosa în 
marginea cuvântului evanghelic 
scriitorul creştin, Sfântul Ioan 
Cassian, statuând făptura umană în 
lumina credinței şi a iubirii 
restauratoare. 

Liliana Hinoveanu: Dragi, prieteni, „Bine v- 
am găsit!”, în această duminică frumoasă (24 
ianuarie 2016, n. n.) şi vreau să vă spun că 
întâlnirea noastră se desfăşoară sub semnul 
literaturii. Invitatul meu din această seară este 
profesorul universitar Ioan Lascu, în acelaşi 
timp jurnalist şi scriitor. Aşadar „Bun venit!” la 
emisiunea noastră, domnule Ioan Lascu. De 
mult încercăm să ne întâlnim pe calea undelor, 
dar timpul dv. este drămuit. Aşa cum le 
spuneam ascultătorilor, vă împărțiți între 
meseria de profesor, aceea de jurnalist, de 
scriitor, de traducător, de realizator, împreună 
cu studenţii dv., al unor cărţi şi seminare de 
traduceri — o activitate complexă ce vă lasă 
foarte puţin timp liber... 

Ioan Lascu: Dacă privim retrospectiv, fiindcă 
nu le-am realizat pe toate de foarte curând... 
Sigur că le realizăm pe rând, iar nu simultan. Au 
ocupat foarte mult timp şi probabil că vor ocupa 
ceva din timpul care ne-a mai rămas — nu ştim 
cât, numai Providența ştie — şi vrem să ne 
aplecăm în continuare mai ales asupra literaturii 
pentru că profesorul, în curând, la o limită de 
vârstă, îşi va restrânge activitatea. 

L. H.: Dar literatura..., cum spuneai, Ioane, 
şi aş prefera să vorbim aşa pentru că ne 
cunoaştem de foarte mult timp şi dialogul 
nostru se desfăşoară mult mai bine în acest 
mod, profesorul are o parte din zi, dar scriitorul 
ocupă mult din viața lui Ioan Lascu. Dacă stăm 
să ne gândim câte cărți au văzut lumina 
tiparului şi câte articole au fost publicate în 
revistele de cultură, cred că zilele şi nopțile sunt 
foarte pline... 

I. L.: La mine dimineţile sunt foarte pline! Eu 
sunt un tip matinal — dimineaţa îmi place să 
lucrez, dimineaţa mă simt în plenitudinea 
forțelor. După amiază lucrez mai puţin, iar 
noaptea nu lucrez deloc: mă uit la televizor şi 
dorm... 

L. H: Ha-ha-ha! Deci, iată, contrar 
aşteptărilor, pentru că scriitorii creează 
noaptea, nu?l... 

I. L.: Unii dintre scriitori... 

L. H.: Unii dintre scriitori... dar majoritatea 
cu care am stat de vorbă spuneau că scriu 
noaptea. Haide să ne întoarcem la scris şi să 
vedem care au fost preocupările tale de-a 
lungul timpului. 

1. L.: De-a lungul timpului... Am început să 
visez literatură încă din liceu şi am debutat în 
1970 cu o recenzie la Patul lui Procust, în revista 
liceului, care se numea Mărturisiri literare. În 
facultate, mai mult am studiat literatură şi i-am 
admirat pe colegii mei care au devenit generaţia 
optzecistă şi care, atunci, erau într-o stare 
furibundă - voiau să reformeze literatura 
română mai întâi la o năstruşnică dar, în acelaşi 
timp, modestă gazetă de perete numită Noii. 
„Modestă” spun pentru că o gazetă de perete 
rămâne într-o anume incintă, nu este citită decât 
de cei care frecventează incinta respectivă — pe 
atunci stundenţii şi profesorii binevoitori care 
catadicseau să arunce o privire pe acea gazetă... 
Despre acei optzecişti, despre cărţile lor, am 
scris destul de mult, mai ales în ultimul timp, în 
revista Argeş. Am şi un proiect — Cărţi ale 
generaţiei '80 — deocamdată un titlu provizoriu. 
Îi amintesc — astăzi se vorbește mai puţin despre 
ei, deşi au fost o generaţie care a adus o 
schimbare în literatura română, cum bine ştim. 
Este vorba de Mircea Nedelciu, Gheorghe 
Crăciun, Constantin Stan, loan Flora în poezie, 
Sorin Preda, Gheorghe Iova, Emil Paraschivoiu 
(care a scris mai puţin după aceea), Gheorghe 
Ene, loan Lăcustă şi alţii... Pot să spun că mă 
număr printre optzeciştii de mai târziu — sunt un 

optzecist tardiv pentru că am debutat în anii '80 
spre deosebire de unii dintre ei - Mircea 
Nedelciu și Constantin Stan au debutat la 
sfârşitul anilor '70. În ce priveşte debutul meu în 
volum de autor, el s-a produs în 1993, când am 
publicat placheta de poeme Contrar 
aşteptărilor. Este un titlu ce voia să spună ceva 
despre mine cel care până atunci nu publicase 
prea mult — doar recenzii şi cronici literare, mai 
ales în revista Ramuri. Altmineri debutasem 
într-un volum colectiv în 1988, la Editura 
„Scrisul Românesc”. Contrar aşteptărilor... în 
1993 am publicat primul volum de poeme! 

L. H.: Primul volum de poeme urmat de 
altele... 

1. L.: ...Urmat de altele: în 1994, al doilea 
volum — Marea Întârziere, tot un titlu sugestiv 
ce se referea la mine şi la activitatea mea literară. 
Cu cele două volume, în 1994, am putut intra în 
Uniunea Scriitorilor ca... poet, apoi am 
continuat cu al treilea volum de versuri - O 
groapă în timp, critic prin raportare la perioada 
de tranziţie de atunci, dar pe care nu cred că am 
încheiat-o nici până astăzi. Apoi a venit un prim 
volum de eseuri, Un aisberg deasupra mării, un 
titlu provocator, de fapt un eseu despre opera 
postumă a lui Ion D. Sîrbu. Să mă laud aici, să 
spun că a fost prima monografie publicată 
despre opera postumă a lui I. D. Sîrbu. M-am 
ocupat de opera postumă pentru că ea a 
constituit un şoc imediat după 1990 -— sunt 
manuscrisele de sertar ale lui Gary. Mai mulţi 
critici literari au spus despre I. D. Sârbu că a fost 
singurul scriitor care a avut o literatură de 
sertar, deşi au zis şi alţii că ar fi avut aşa ceva. 

L. H.: Probabil că această carte a şi stârnit 
dialogurile de mai târziu legate de Ion 
Dezideriu Sîrbu, colocviile Sîrbu, atât aici, la 
Craiova, cât şi la Petroşani, la Petrila, în zona 
de unde provenea Ion D. Sîrbu şi de unde vii şi 
tu, de altfel, pentru că trebuie să spunem 
ascultătorilor că nu eşti oltean, eşti 
momârlan... 

1. L.: Sunt un cetăţean al Craiovei de 33 de 
ani, în 1983 am venit la Craiova! 

L. H.: Deci ai devenit oltean! 

I. L.: Sigur că da -— prin locuire în special şi 
prin relaţiile pe care le întreţin cu colegii mei 
olteni, fie profesori, fie oameni de cultură, fie 
scriitori. Nu toţi sunt olteni în mod absolut, aşa 
cum în Ungaria nu toţi sunt maghiari... 

L. H.: Dar te-ai adaptat aici... 

I. Li: ...M-am adaptat în Oltenia... Anumiți 
prieteni sau foşti colegi mă întreabă cum de am 
reuşit să mă adaptez la Craiova. 

L. H.: ...Să rezişti aici... 

I. L.: ...Pentru că oltenii, priviţi de la distanţă, 
se văd cu alţi ochi — se crede despre ei că ar fi 
mai răi, mai invidioşi ş.a.m.d., dar eu le-am spus 
că nasc şi la Oltenia oameni, ca să-l parafrazez 
pe Miron Costin. Şi ei sunt oameni printre 
oameni, ca toată lumea - sunt şi buni şi răi, şi 
oameni talentaţi şi veleitari, şi prieteni şi 
inamici... 

L. H.: Să ne întoarcem la Ion Dezideriu 
Sîrbu. Vorbeam despre faptul că eşti primul 
care a publicat o carte despre literatura lui de 
sertar. Ce s-a mai întâmplat în acest sens, 
dincolo de această monografie? 

1. L.: Dacă vorbesc despre Ion D. Sîrbu, să 
spun că el este una din preocupările mele 
fundamentale, una din pasiunile mele. Într- 
adevăr, opera lui postumă, începând din 1991 cu 
primul volum al Jurnalului unui jurnalist fără 
jurnal, a stârnit în mine preocuparea de a-l citi, 
de a-l pătrunde, de a-l înţelege pe scriitorul 
despre care, înainte de 1990, persista o anume 
impresie — că este un mare om de cultură, un 














mare om al dialogului, un foarte bun vorbitor, 
captivant, fermecător, dar în calitate de scriitor 
ar fi mai modest, mai convenţional... Există doi 
scriitori Ion D. Sîrbu — unul antum, un scriitor 
viu, cel din timpul vieţii, şi un scriitor postum, 
surprinzător, care a ieşit la iveală după 1990. 
Acesta este adevăratul Ion D. Sîrbu, în 
profunzimea, în spectaculozitatea personalităţii 
sale, în sinceritatea față de sine, faţă de 
literatură, faţă de sistem, în care nu s-a integrat, 
ci a vorbit şi a scris împotriva sistemului, în 
jurnal, în Adio, Europa!, în Lupul şi Catedrala. 
Piesele dinainte, când s-a manifestat mai ales ca 
dramaturg, sunt piese filozofice, moralizatoare 
sau comedii, se supun convențiilor teatrale şi 
sunt, volens nolens, mai cuminţi decât operele 
publicate după 1990. 

L. H.: Să trecem de această preocupare, 
esenţială, aşa cum spuneai, pentru 1. D. Sîrbu, 
şi să ne îndreptăm şi către celelalte apariții 
editoriale pentru că au fost destul de multe... 

I. L.: Trebuie să mai adug faptul că în 2014 
am publicat o carte, a doua despre Sîrbu — Ion D. 
Sîrbu aşa cum a fost, rezultat al unor 
microferinţe pe care le-am susţinut la Radio 
Craiova solicitat fiind de d-na realizatoare 
Simona Lica. Este o carte „vorbită” — alt stil, nu 
atât un stil critic, de exegeză cât un stil dialogal, 
fiindcă Ion D. Sîrbu însuşi a fost un om al 
dialogului. Este o încercare a mea de a ieşi din 
tiparele critice, de exegeză, de istorie literară, 
care, până la urmă, se uzează vrând-nevrând şi 
nu atrag aşa de mult cititorul cum l-ar atrage 
romanul, evocarea, literatura diaristică. 

Alte apariţii privesc în special eseistica şi 
studiul monografic — am publicat o monografie 
despre opera lui Albert Camus, la origine teza 
mea de doctorat — Albert Camus şi exigența 
unității, în 2002, iar apoi, în 2005, o carte 
despre Existenţialismul francez: gândire şi 
literatură. Predau literatură franceză, am fost 
oarecum obligat să public astfel de cărţi, dar am 
făcut-o cu plăcere, cu aplicaţie şi cu probitate, zic 
eu... 
L. H.: Au mai apărut Despărțirea de cultură 
şi Actualitatea capodoperei, prima la Editura 
„Ramuri”, a doua la „Scrisul Românesc”, dar 
iată şi o carte care sparge puţin tiparele, este 
vorba de Tradiţii care dispar. Comunitatea 
momârlanilor din zona Petroşani. 

I. L.: Tradiţii care dispar a apărut în 2004 şi 
a avut o continuare: Satul de la capătul vremii, 
în 2010. Sunt două cărţi despre comunitatea din 
care eu provin, în intenţia mea două încercări de 
tezaurizare a unor obiceiuri, a unui mod de a 
gândi, a unui mod de viaţă, a unei istorii, ale 
acelei comunităţi puţin cunoscute, denumită 
astăzi „momârlanii din Valea Jiului”, din 
depresiunea Petroşani, înconjurată din toate 
cele patru părţi de munţi. Este o comunitate 
pastorală tradiţională asemenea comunităţilor 
cu care se învecinează şi interferează: 
Mărginimea Sibiului, valea Sebeşului şi Novaci. 
Cu ciobanii de acolo se întâlnesc şi azi prin 
Munţi Parâng sau Şurianu. Tezaurizarea unor 
informaţii vizează deci o comunitatea care astăzi 
se transformă, ca toate comunităţile 
tradiţionale: anumite tradiţii şi obiceiuri se 
pierd, altele se schimbă, se transformă. Am vrut 
să evoc acea comunitate aşa cum am cunoscut-o 
direct dar şi indirect din amintirile părinţilor 
mei sau ale altor localnici, care mergeau până pe 
la 1920. Sunt aşadar nişte cărţi ce se realizează 
printr-o arheologie mentală, adică eu „dezgrop” 
nişte informaţii acumulate şi conservate în 
memorie care, dacă nu este exprimată, 
transformată în mărturii, cărţi, documente, 
dispare. 

L. H.: Deci iată, un lucru extraordinar pe care l-ai făcut, Ioan Lascu, tu cel care, 
pe lângă cărţile despre care am vorbit deja, ai realizat o serie de antologii, ai 
îngrijit ediţii, ai realizat de asemenea multe traduceri împreună cu studenții şi nu 
numai. Ai şi participat la concursuri şi proiecte în acest sens. 

I. L.: Prin activitatea mea profesională, în afara literaturii franceze am predat şi 
cursuri de traducere, generală sau literară. Am înfiinţat şi am lucrat cu colegele mele 
de la departamentul de franceză un grup de traducători botezat de mine 
„Intercultura”, având în vedere că actul traducerii se situează în intercultural, este 
un act de schimb între literaturi şi limbi diferite. Am şi scris despre traduceri într-o 
rubrică din revista Scrisul Românesc denumită pur şi simplu Traduttore/ traditore 
vreme de vreo cinci ani, iar rezultatul este o carte intitulată simplu şi direct 
Diversitatea literaturilor, diversitatea traducerilor. A apărut în 2015 la Fundaţia- 
Editura „Scrisul Românesc”. Sunt aici cumulate, în cea mai mare parte, articolele şi 
studiile din revista Scrisul Românesc, dar şi texte despre experiența mea de 
traducător. După aceea, traducerile privesc şi receptarea literaturii române în 
culturile occidentale prin limbile de mare circulaţie. Eu m-am ocupat de traducerile 
în şi din limba franceză. În carte sunt structurate tematic aspectele de care m-am 
ocupat. 

L. H.: Da, o carte interesantă apărută la „Scrisul Românesc”. Spuneam că într- 
o perioadă ai fost jurnalist, chiar un jurnalist cu carte de muncă, nu? 

I. L.: Da. Vreo patru ani şi jumătate am lucrat în presă: la Petroşani, mai puţin de 
un an pentru că m-am transferat la Craiova, apoi la Bucureşti, la o gazetă care azi nu 
mai apare, din păcate: Tineretul liber se numea, legatară a Scânteii tineretului, 
înainte un ziar bun, nu foarte ideologizat ca altele. 

L. H.: Mai ales că acolo scriau Constantin Stan şi Sorin Preda... 

I. L.: ....şi Gabriel Năstase, care s-a afirmat ca scriitor mai târziu, dar care a fost 
director, reuşind privatizarea Tineretului liber, moştenitor al Scânteii tineretului. 
De asemenea, am lucrat un an şi câteva luni la revista Ramuri, de unde am plecat la 
Bucureşti. Am spus că am lucrat în presă aproape cinci ani, dar, după ce am plecat 
de la Tineretul liber şi am venit la Universitatea din Craiova, am publicat permanent 
în presa literară câte două-trei materiale lunar. Mai puţin în presa cotidiană... Mi se 
şi solicită multiple colaborări dar nu le pot face faţă tuturor... 

L. H.: Da, pentru că este destul de greu să lucrezi un articol de critică literară — 
asta implică destul de multe, te referi la un scriitor sau la o carte. Trebuie să-l 
cunoşti pe scriitorul respectiv din punct de vedere al creaţiei iar apoi cartea 
respectivă... Vreau să subliniez faptul că activitatea jurnalistică te-a şi ajutat să 
scoţi cartea Stil şi expresivitate în presa de astăzi, apărută tot la „Scrisul 
Românesc”. 

I. L.: Da. În 2003 mi se pare c-a apărut această carte. Are la origine un curs pe 
care l-am susţinut despre stilul jurnalistic la o universitate care azi, din nefericire, 
nu mai funcţionează — este vorba de Universitatea „Virgil Madgearu” din Craiova, 
unde exista o facultate de presă, ceea ce astăzi există la Facultatea de Litere... 

L. H.: O secţiune de jurnalism... 

I. L.: O secţie... Şi, scriind acel curs, m-am gândit că este bine — erau puţine cărţi, 
în 2000-2003 despre modul cum se scrie presă — să scot o carte care a prins bine 
celor care erau interesaţi de formarea ca jurnalişti. Pe urmă au apărut mai multe 
asemenea cărţi. Constantin Stan a publicat chiar înaintea mea o carte despre 
moduri de redactare în presa scrisă. Apoi Sorin Preda, care a predat la Facultatea de 
Jurnalism din Universitatea Bucureşti, a scris vreo trei cărţi şi şi-a dat doctoratul cu 
o temă din domeniu. 

L. H.: Să mai spunem că ai mai scris în continuare poezie — Incantaţii metalice, 
dar şi eseuri — Sublima persiflare. Represalii 1984, proză scurtă, pare-mi-se. 

I. L.: Da, este o proză scurtă poetică. Am început-o în 1980 şi am continuat-o şi 
terminat-o în 1984-1985, de aceea îi spun Represalii 1984; se referă şi la 1984, 
cartea lui George Orwell. Era o încercare a mea, o replică dată colegilor mei 
optzecişti, care scriau în altă manieră, mai experimentală, mai tehnică, chiar aş 
spune: mai tehnicistă. Însă în mine vorbea poetul și în ce privește structura și stilul, 
ele sunt şocante şi uneori nu a fost înţeleasă — sunt câţiva critici care nu au înţeles 
ce este cu această carte — un text mai altfel decât proza obişnuită, convenţională 
ş.a.m.d. O încercare de a schimba ceva... 

L. H.: Poate o să mai scrii asemenea texte. Iată că ne apropiem de finalul 
dialogului nostru — ce repede trec cele 30 de minute!... Și dacă am vorbit despre 
trecut, despre scrierile tale, ce propui pentru viitor, la ce lucrezi acum? 

I. L.: Am spus că am acel proiect pe care-l desfăşor în revista Argeş, l-am început 
prin 2011-2012, am publicat zeci de articole de analiză, de studii, referindu-mă la 
cărţi ale generaţiei '80. Am scris despre: Mircea Nedelciu, Gheorghe Crăciun, loan 
Flora, Constantin Stan, Gheorghe Iova, Sorin Preda. În Argeș tocmai am scris 
despre a doua carte a lui Sorin, romanul Parţial color. Urmează să scriu despre al 
doilea romn, apărut în 1988 — Plus-minus o zi. Sorin Preda s-a oprit după 1990, 
nemaiscriind proză dintr-un anume complex (mărturisit) de modestie: era nepotul 
lui Marin Preda şi spunea că lumea crede că el vrea să publice proză pentru că s-ar 
prevala de numele marelui său înaintaş şi unchi. Era unul din complexele lui Sorin 
Preda, cu care am fost coleg, un om excepţional, talentat, apoi un reporter foarte 
înzestrat, aşa cum s-a văzut din reportajelel publicate ani şi ani în Formula AS, unde 
a lucrat până la dispariţia lui, în noiembrie 2014. 

L: H.: Aşadar iată proiecte, proiecte multe! 

1. L.: Mai am şi alte proiecte, dar timpul este scurt. Unul ar fi o evocare lirică, 
subiectivă, a scriitorilor pe care i-am cunoscut, intitulată provizoriu Scriitori pe 
linia vieții, e vorba de linia vieţii mele, scriitorii sunt alții... 

L. H.: Sunt lucruri interesante şi sper să mai avem şi alte asemenea prilejuri... 

I. L.: Am publicat în revista lui Jean Băileşteanu, Autograf, multe astfel de 
portrete. 

L. H.: Spuneam că sper să avem posibilitatea să discutăm într-o ediţie viitoare 
a emisiunii noastre despre alte proiecte pe care Ioan Lascu le va semna fie în 
cărțile pe care le va scrie, fie în revistele literare. 

I. L.: Mai am în plan şi o antologie a poeţilor belgieni contemporani, dar, cum 
ziceam, acum nu mai avem timp să vorbim despre ea. Altă dată, poate... 

L. H.: Data viitoare. Mă bucur că am reuşit să stăm de vorbă şi să creionăm un 
portret al profesorului şi scriitorului Ioan Lascu. Mulţumesc mult! Un an 2016 
care să însumeze foarte multe scrieri! Până la urmă ai putea să mai scrii şi poezie, 
să scrii şi proză, pe lângă critică literară. 

I. L.: Poezia se aşteaptă, eu sunt adeptul lui Valery, nu pot să scriu poezie 
oricând! 


Di Iulie 2017 

SCRISORI DE LA MOARA MEA 


Crăpătura paralelă 


Pentru că un amic din satul meu, astăzi domn cu multă 
carte şi el, mă ispiteşte să revin mai explicit asupra sinesteziei 
văz-auz în expresiile de limbă, revin la firul poveştii de mai 
înainte, cu această distincţie pe care o facem între lingvist şi 
filolog: filologul iubeşte cuvintele, este atras de ele pe cale 
sensibilă — iar lingvistul le priveşte rece, indiferent, dornic să 
studieze mai degrabă relaţiile dintre ele, mai degrabă seriile, 
grupele, etc. 

„.. Ca filolog, între cuvinte te simţi nu o dată singur şi 
dezorientat. Apelezi la dicţionare şi nu mai eşti singur, dar 
uneori rămâi dezorientat împreună cu ele. Aud de multe ori 
expresii de limbă pe care vreau să le înţeleg ca derivând din 
altele, învechite, dar realitatea mă obligă, câteodată, să 
recunosc crearea lor din nimic, noutatea absolută a 
combinațiilor de cuvinte. Se spune din ce în ce mai des: 
„suntem paraleli”, în legătură cu oamenii care nu se înţeleg 
între ei, susţin fiecare în parte puncte de vedere diferite şi nu 
se aud, nu ţin cont unul de altul etc. Expresia vizualizează, 
desigur, şinele căii ferate (atenţie, a fost folosită frecvent de 
minerii Văii Jiului în cel puţin două reportaje pe care le-am 
urmărit la „Antena 1”) - şi nu cred că este un împrumut dintr- 
altă limbă. 

Vreau s-o pun în legătură cu ceva, să mă liniştesc că 
traduce sau continuă ceva care a existat anterior, şi prima 
soluţie care mi se iveşte este aceasta: „suntem în 
discrepanţă”. Dicţionarul dă discrepanță după italienescul 
discrepantia, cu sensul: dezacord, nepotrivire între două 
lucruri. Este treaba dicționarului; în latină cuvântul s-a creat 
din crepo, -are, care se regăseşte şi în românescul a crăpa. 

Am mai scris despre asta, dar vreau să fiu încă mai 
explicit pentru a- face pe plac peste poate amicului meu. 
Problema ar fi următoarea: cum va înţelege badea Gheorghe, 
de la noi, din zonă silvană, cuvântul discrepanță sau 
descrepanţă dacă ar avea reprezentarea clară a faptului că 
vine de la a crăpa. M-am dus la badea Gheorghe, de fapt mă 
aflu la ţară, în satul meu natal, şi-l urmăresc cum taie lemne 
ca să pârlească porcul. Lemnele trebuiesc făcute țăndări- 
ţăndărele ca să ardă bine. Le are pregătite din vară; totuşi, 
reuşesc să-i dau la mână un ciot mai incomod. Cumpăneşte 
bine lovitura, dă cu toporul fulgerător, icneşte. Nu crapă 
dintr-una. Poftim, bade, ia de întoarce butucul şi explică-mi 
neologismul italo-latin. Vrea să repete lovitura în acelaşi loc, 
mă uit la el a neîncredere (e mare ruşine pentru un ţăran dacă 
nu nimereşte a doua lovitură de topor exact peste prima), ia, 
în fine, lemnul, îl analizează, îl întoarce spre satisfacția mea şi 
cântăreşte cu gesturi reflexe situaţia. Trebuie ca această a 
doua crăpătură s-o întâlnească exact pe prima şi lemnul să se 
despice: „- Dacă eşti paralel, nea Gheorghe?” - îl întreb. 
Moment de criză a limbajului. A înţeles, dar nu poate fi 
paralel pentru simplul motiv că sparge lemne, ca să zic aşa, 
cu mult înainte de a se fi născut şi crede că vreau să-l încerc: 
se pregăteşte pentru o lovitură de maestru. 

N-am pus bine întrebarea. Repet: „- Dacă sunt în 
discrepanță?”  Opreşte toporul deasupra capului, îl pune 
uşor alături, îşi dă căciula pe ceafă şi se uită la mine de jos în 
sus: „- Auzi, bre? - îmi zice cu ifos - Mie îmi crapă buza că se 
crapă de ziuă acu' şi guiţă porcu” ăla-n coteţ, şi dumneata vii 
cu păsăreasca dumitale să mă ţii din treabă”!. Dialog 
autentic. Cu ţăranii nu poti verifica neologismele: le înţeleg, 
dar sunt „paraleli”, îşi văd de treaba lor. 

Interesant este că în limba latină crepo, -are nu are sensul 
a despica, ci este legat de ideea de zgomot, pocnitură, 
bubuitură. E ger de crapă pietrele va fi însemnat, probabil, 
iniţial, faptul că se aud micile pocnituri ale bulgărilor de 
gheaţă sub gerul ascuţit. Într-adevăr, eu n-am văzut niciodată 
pietre crăpate la propriu, adică despicate, fărâmiţate de ger. 
În schimb, în expresia se crapă de ziuă, tot românească 
făcută din cuvinte latineşti, resimt un fel de pârâit al osiei 
cereşti care rupe cu zorile sângerii întunericul nopţii. Îmi 
explic de unde asocierea văzului cu auzul : păi, nu este aşa ?, 
dimineaţa de vreme, când se crapă de ziuă, nu încep cocoşii 
să cânte, nu se iscă forfota prin crânguri, mierle, nagâţi şi câte 
toate ? Iar despre cocoş, cucurigul lui nu este asociat în mod 
natural culorii roşu ? 

Mai departe, când cimneva îi spune altuia: „Îţi crăp capul!” 
— nu se înţelege că-l despică, ci doar că-i dă una mai tare de- 
i sună apa-n cap, cum se mai zice. Vreau să spun că sensul 
acustic din latina iniţială s-a păstrat simbolic, intuitiv mai 
degrabă, sau prin experienţa socială, în expresii de limbă 
românească. Aşa cum în expresia suntem în discrepanţă 
parcă auzi pârâitul lemnului care crapă...în trei iar în expresia 
suntem paraleli auzi glasul roţilor de tren. Nu e suficient să 
vezi, să ai imaginea unei situaţii de limbă - trebuie să ai 
implicit şi auzul. Ca în latineşte. 

Un poet al pelegrinajului nomad 


Nimic nu anunţa la începutul anilor 2000, 
când i-am citit pentru prima oară poemele 
trimise juriului unui concurs literar, poziţia 
poetică de vârf sau mai cu seamă calitatea 
auto-concepţiei şi anvergurii programatice pe 
care Florin Dan Prodan le va imprima, 
începând din 2008, grupului literar 
autointitulat Zidul de hârtie. Cine ar fi crezut 
că seria de lecturi, lansări de carte, concerte, 
proiecţii de filme, workshop-uri, instalaţii, un 
festival literar internaţional, toate iniţiate de 
el, vor deveni credoul artistic şi stilul de viaţă 
al unei intregi confrerii de poeţi, prozatori sau 
artişti plastici în devenire. O iniţiativă, 
apreciez, care a plecat 100% de la neliniştitul 
literat sucevean, sprijinită în mod exemplar, 
însă, de membrii (deloc puţini) Cenaclului de 
literatură şi artă tânără din vechea capitală 
istorică a Moldovei. Necunoscutul pe atunci 
Florin Dan Prodan, pe care l-am şi premiat, de 
altminteri, scria la începuturi, din câte rețin, 
o poezie fără fasoane, dar de o foarte 
supravegheată expesie, surprinzând nu o dată 
prin insolitul şi adâncimea unor viziuni ori 
prin frumuseţea genuină a metaforei... Un 
poet este poet de la bun început, spuneau pe 
bună dreptate şi nu se înşelau deloc cei vechi. 
L-am re-întâlnit pe F.D.P. în 2013, abia 
revenit dintr-o călătorie la capătul lumii, 
saturat de “impresii”, dar şi trădând, ca o 
rolling stone, minunata oboseală a tumultului 
spiritual cheltuit cu atâta impetuozitate într- 
un lung vagabondaj prin Maroc, Egipt, Nepal 
şi India... Am petrecut atunci cu el câteva 
ceasuri bune de taifas, augumentate cu 
“poveşti” adevărate despre “tibetani”, dar şi 
despre anvergura “revoluţiei culturale” pe 
care o trăia la ora aceea tradiţionalista lume 
arabă, aproape deloc înţeleasă, aprecia poetul, 
de pragmatismul mercantil al Occidentului. 
Vremea a trecut şi, până la noua versiune 
(îmbogăţită) a On the Road. Poeme de 
călătorie (2017) — prima “ediţie”, din 2012, a 
văzut lumina tiparului, ca şi această nouă 
versiune, la ireala editură SHAMBHALA 
PRESS Kathmandu -—poetul nostru ne-a mai 
dat Poem pentru Ulrike, Editura Vinea, 2013; 
Poeme şi note informative despre eroi şi 
morminte, Editura “Zidul de hârtie”, 2014. 

În Poem pentru Ulrike, Florin Dan Prodan 
se află, după părerea mea, cel mai aproape de 
expresia deplină, poate, a bogatei sale 
înzestrării poetice. Din păcate, critica n-a 
sesizat momentul de excelenţă şi nu a abordat 
cum ar fi meritat un volum întrutotul de 
excepţie. Poezia lui tâşneşte aici fără efort 
aproape din orice, îndrăgostită de proria stare 
de graţie şi de bucuria de a rezona gratuit şi 
vergur. Arareori, simţi încordarea cuvântului 
care trebuie să-şi găsească semantica locului 
potrivit în jocul de idei; arareori, linia sonoră 
a acordului acestor unităţi lingvistice cu 
textura complexă a întregului resimte vreo 
notă falsă sau osteneala constructorului. 
Pentru poetul, amorezat de univers şi de tot 
ceea ce lumina soarelui şi Dumnezeu ne oferă 
ca supremă favoare, lumea, sub toate 
aparențele de realitate şi vis, de iubire şi 
speranţă, de dăinuire în clipă şi resurecţie în 
eternitate, constituie miracolul bucuriei de a 
trăi şi de a ne minuna astfel de magnifica 
bunăvoire a zeului. 

Într-un interviu, Florin Dan Prodan a fixat 
în câteva linii providenţiala “întâlnire” a 
poeziei sale din anii 2008-2014 (când se pare 
că au fost scrise piesele Poemului pentru 
Ulrike) cu poezia scriitoarei germane Ulrike 
Almut Sandig, cu care, cel puţin în versiunea 
traducătorilor români, pe care, desigur, poetul 
român a vizitat-o, dar a şi verificat-o prin 
intermediar englez, se întâlnea sub zodia 


= d d = = 

aceluiaşi sentiment iradiant şi poate şi sub 
acelaşi gen de experienţă iniţiatică. Ea a 
constituit mordantul dar şi motorul unui 
travaliu poetic pe care poetul a hotărât să-l 
ducă la capăt, şi tot el i-a inspirit şi titlul 
volumului respectiv! Voi cita în continuare 
câteva stihuri din creaţia poetei germane, 
urmând ca lectorul român să procedeze singur 
la eventuale comparații transfrontaliere: “a 
dezgropa/ fructele de pădure de la umbră, 
împlântate în pământ pe alb/ un craniu/ un 
vârtej, mândria unui explorator pe o pânză 
albastră./ bătrâna din fereastră povesteşte 
despre trei prieteni, cum unul/ împuşcă/ unul 
scurmă în pământ/ unul stă întins/ unul 
dintre ei. băiat drag, a răcori/ a freca 
degetele şi a le ține în lumină”. Să notez în 
siajul acestor frumoase versuri (şi să mă ierte 
domnul Prodan dacă duc prea departe o 
impresie) că înseşi poemele lui de călătorie, 
(ulterioare sau mai curând sincrone, în mare, 
ca posibilităţi de expresie), sunt influențate de 
şvungul acelor prime erupții de magmă ale 
poeziei sale. Aş sublinia aici şi faptul că 
magnetismul pentru Orient al domnului 
Prodan (altminteri, destul de rar în spaţiul 
autohton) nu-i era deloc străin dintru început 
poetei germane, la rându-i, interesată de 
mantre, limba sanscrită etc. etc. 

Fără a exhiba vreun estetism de laborator 
ori, mai ştiu eu?, cum la alţii, vreun interes, fie 
şi pasager, pentru macaronismul ligvistic, atât 
de specific mondializării, în limitele unui 
bun-simţ artistic înnăscut, Florin Dan Prodan 
se manifestă în poezia noastră actuală ca un 
inspirit inovator, dar şi ca un cumpănit 
experimentalist. Atent în permanenţă la 
calitatea şi intensivitatea mesajului, el are 
facultatea puţin obişnuită de a simţi 
redundanţa unei maniere, evitând, în genere, 
orice exces şi supraabundenţă a semnului 
ligvistic Venite imediat după generosul ciclu 
Ulrike, cu noile Poeme şi note informative 
despre eroi şi morminte, Florin Dan Prodan 
îşi reînnoieşte fundamental atât modul de a 
face poezie, cât şi temele acesteia. În spiritul 
mărturiilor supravieţuitorilor din Gulagul 
comunist, amintind celebra carte a lui 
Soljenitîn, dar poate şi Amintirile din casa 
morţilor de Dostoievski, de ce nu şi pe 
Ernesto Sabato?, Florin Dan Prodan compune 
( reconstituie/ inventează) o serie de mărturii 
la fel de cutremurătoare a unor voci din aceste 
fioroase stabilimente ale urii, unde, pentru 
adacadabranta dogmă a făuririi omului nou, s- 
a murit şi s-a suferit crunt, unde, în chip 
paradoxal, s-a visat şi s-a trăit întru 
dumnezeire (la limita feroce, e adevărat, a 
oricărei  închipuiri omeneşti). Vocile 
calvarului românesc ascultate dinlăuntrul 
poeziei lui Florin Dan Prodan sunt glasuri de 
ofiţeri şi de ţărani, de femei şi de bărbaţi, de 
tineri şi de bătrâni, de studenţi şi de preoţi, cu 
toţii osândiţi în înspăimântătoarele bolgii ale 
temniţelor comuniste de la Gherla, Jilava, 
Aiud, Mircurea Ciuc, Piteşti, Botoşani, Rubla 
etc. etc.., pentru crezul lor politic sau 
libertatea de a se exprima conform propriei 
conştiinţe. “Între zidurile astea,/ Noi suntem 
pietre de sânge,/ Cu chipuri ce-au pecetea/ 
Domnului lisus Hristos! (V.G. 1949). 
„Înainte mă chema Alexandru Popa/ voiam să 
devin avocat/ şi scriam poezii./ Am fost făcut 
tocătură în bătăi,/ mi-au întors mintea./ Am 
spus tot ce a trebuit/ şi chiar pe deasupra./ 
Sunt omul nou./ Sunt cel reeducat cu succes/ 
la închisoarea Piteşti./ Am reeducat cu 
succes/ la închisoarea Gherla/ pe toţi din 
camera 99./ Sunt robot de-o calitate 
superioară./ Voi fi trimis să reeduc/ o naţiune 
întreagă.” “Alexandra, nu mă mai plinge/ în 


cimitirul ăsta părăginit./ Gîndeşte-te că o să 
vină iar primăvara./ Că va fi iar soare şi flori în 
toată ţara?/ Eu nici măcar nu-s aici./ Eu mi- 
am ţesut din gratii,/ vorbe grele şi din lovituri 
o scară./ M-am suit şi am găsit sus o viaţă 
nouă./ Ştiu că nu a existat dreptate pe pămînt/ 
dar iubire, da. (Rugămintea lui Tudor). 
Poetul însuşi intră perfect în pielea unei astfel 
de dramatis personae, trăind efectiv şi 
meditând la absurdul multor cangrene încă 
nevindecate ale istoriei, nu ca autor, ci de pe 
poziţiile perfect licenţiate ale unui autentic 
“deţinut”. Cartea frapează şi seduce în primul 
rând prin autenticitatea “experienţei” de viaţă 
trăită la nivelul scriiturii; nu mai puţin însă şi 
prin credinţa nestrămutată, de un cald 
umanitarism de sorginte universală, că 
singura armă care ne apără de nimicnicie este 
credinţa. “ În fiecare celulă parcă-i un Platon, / 
într-una într-o noapte era Sfântul Francisc./ 
Descartes a vorbit abia ieri./ Un văr de-a lui 
Newton expune/ teorii aproape uitate de-a Da 
Vinci, aici, în stânga/ e un mucenic de-a lui 
Heidegger şi aşa mai departe./ Şi ieri, după 
cinci ani şi patru luni, mă întrebam,/ în timp 
ce un fir de primăvară se aşeza pe podea,/ Ce 
face oare Dumnezeu cu toate celulele astea 
(309: 

În ciuda polimorfismului accentuat al 
poeziei lui; ce e drept, cu repoziţionări 
tranşante, acum mai în urmă, spre universul 
unor seducătoare aventuri de pe drumuri, tot 
mai insistent şi mai fericit puse în evidenţă de 
o neobişnuită  exhibiţie de instalaţii 
multimedia, viaţa literară în genere dar şi 
critica literară în special tind să vadă în Florin 
Dan Prodan un homo viator, poet prin 
excelenţă al pelegrinajului de voie şi călătoriei. 
Într-adevăr, cucerit fără întoarcere de spaţiile 
deschise şi pururea nesfârşite ale celor patru 
zări, de diversitatea naturii şi lumii, în care 
trăim atât de diferit, dar şi atât de aproape, în 
fond, unii de alţii, noi oamenii, intrepidul 
bucovinean se află mai tot timpul pe drum, 
săvârşind, în acord cu sine şi cu zeii locurilor şi 
oamenilor pe care îi întâlneşte, cea mai 
frumoasă aventură iniţiatică de edificare a 
personalităţii şi depăşire exaltată a limitelor 
ei prea omeneşti. Pentru el, uneori, voiajul 
nomad, impus de condiţiile precare, să zicem, 
ale mersului cu “tălpile potrivite” şi 
buzunarele goale nu înseamnă decât 
privilegiul de a-şi întâlni imaginarul. Pe jos cu 
inima uşoară mă pornesc la drum,/ Sănătos 
şi liber cu lumea înaintea mea,/ Cărarea 
maronie şi lungă înaintea mea, care duce 
oriunde aleg este mottoul poemelor sale de 
călătorie, pe care mi-am permis să-l traduc 
din originalul englez, semnat de Walt 
Whitman! În poezia întregită în 2017 din On 
the road (titlul extrem de potrivit poate 
trimite, dacă vrem, ca omagiu, la celebrul 
roman, cu acelaşi nume, al binecunoscutului 
iniţiator american al mişcării beat, Jack 
Kerouac), se poate observa cum Florin Dan 
Prodan, pe de o parte, acuză, post festum, 
oboseala unei aventuri magnetice, iar, pe de 
alta, încearcă să o conserve şi să o celebreze 
cât mai simplu şi mai original în chiar 
momentul trăirii ei. Poemele sale fiind, dacă 
luăm bine seama, mai curând epira, pe cât de 
concentrată, tot atât de deslânată, atât a unei 
“aventuri” trăite, cât şi, la fel de înrobitor, a 
uneia transcendente, visate sau pur şi simplu 
inventate. Alături de un catrern ca Namgyal, 
în care poetul notează în fugă o stare de o clipă 
(“e-atâta linişte în templul ăsta/ că mi-aş 
putea zdrobi lacrimile/ iar cuvintele s-ar 
pierde/ în lumile transei”), incorporaţii 
“secrete”, ceva mai ample, care nu se lasă uşor 
descifrate, au darul de a faţeta, în fond, un 

vast, poate nesfârşit, poem al iniţierii şi evadării 
din cochilia severei determinării spaţio-temporale 
a eului creator. “Mutfakta kim var?/ Pietricică spre 
drumul spre casă/ nimic altceva în oboseala care ne 
ţine de ore, aici, foarte/ sus,/ în poale, ca o bunică 
din câmpiile lungi ale Anatoliei/ în mâinile ei 
uscate şi aproape negre între ledurile orei/ 
acesteia /urcată să ne ţină de umerii / ce se apleacă 
încet spre copilărie// Bademli kek, începutul 
visului nou în aceeaşi inimă de/ metal/ după ce toţi 
am renunţat la aşteptare şi am întrat în marea/ 
Cireşelor// Acum când cineva ne întreabă 
Mutfakta kim var/nu mai avem nicio speranţă, din 
vise nu ajungi niciodată/ în aceleaşi locuri/ pe 
aceleaşi nisipuri din insule/ fără comori// Acum, 
alte culcuşuri, cahve şi cay, merşrubatlar/de foşti 
colonişti ai ultimei camere din casa speranţei/pe 
când, sobru, altcineva ne urează shuckar/dinaintea 
pământului dulce unde nu-i încă nici un/mormânt 
(Mutafakta kim var?)”. Pelegrin în lume, lipsit 
deliberat de avantajele aparatului de filmat sau de 
telefon (!), umoarea poetică a lui Prodan rămâne în 
permanentă neschimbată, pentru că pe el, din câte 
se pare, nu turismul, cu “geografia lui literară”, în 
sensul obişnuit, îl interesează, precum pe un 
Duiliu Zamfirescu, de pildă, care a scris, în sens 
clasic, o minunată poezie a călătoriei, ci chimia, 
potenţată de ficţiune, unor stări de pură trăire a 
plenitudinii clipei dăruită de Dumnezeu. “Abia 
sosit împreună cu soarele,/în portul străin şi 
scump/ strecurându-mă printre zeci de flashuri, 
speriind/ culorile şi umbrele vechilor pereţi 
(dimineţă flămândă de octombrie)”. “desupra 
orăşelului/ în căutarea liniştii/ vechimea se 
dezbracă/ precum o văduvă (Capri)”. “acum, aici/ 
printre zei, piatra nu mai are nimic de piatră/ 
sângele nu-i amestecat cu viaţa şi moartea/ pielea 
lor e aerul şi ochii li-s păsări/ ce mănâncă din 
palmele luminii/ odată cu mine (Olimp). Poet, de 
o factură aproape orientală, al soarelui, pietrelor şi, 
mai cu seamă, al aerului, Florin Dan Prodan este în 
acelaşi timp un minunat poet al oficierii bucuriei 
sufletului şi însufleţirii, agent şi substanţă 
spirituală de origine divină. “primul sunset, 
conturul munţilor/ lumina roşie a soarelui,/ prin 
ceaţă// cât de puţine lucruri aici în/ sălbăticie// în 
suflet înăuntru, alţi munţi// greutatea şi 
frumuseţea: la un loc// dincolo de toate: darul 
vârfurilor/ pietrele lor şi mierea bucuriei (Apus în 
Langtang)”. Că despre o consacrare a poeziei 
genuine a omenescului, descoperit în toată bogăţia 
lui oriunde paşii l-au îndreptat pe călătorul poet, 
este vorba, în subtextul subtil din On the road, 
dincolo de exuberanţa exotică a templelor şi 
moscheelor, de magnificenţa munţilor sau sărăcia 
şi vetusteţea cafenelelor prezente în drum, 
mărturie stau  asprele “portrete” ale unor 
cosângeni, cu nimic mai prejos, la o adică, decât 
imaginea oricăruia dintre noi, trăindu-şi plenar, 
fiecare, propria odisee pe pâmânt. “tribul meu vine 
din nordul Dunării. Am lucrat şase ani  în/ 
biblioteca mânăstirii/ ştiu asta, călugării mi-au 
spus de multe ori./ nu aveam voie să ating 
manuscrisele.// patru luni a stat în Dahab, om bun 
la toate în Sindbad,/ camping,/ dar, de opt,/ e aici 
pe Gebel Mousa, muntele celor 10 porunci.// după 
douăzeci de zile cobor în sat, stau o zi, apoi 
înapoi,/ aici/ la cortul meu,/pentru alte 
douăzeci.// ce să fac jos, mă plictisesc acolo.// aici, 
cu Moise, cu turiştii/ le vând ceai de-al nostru, de 
beduini/ în aşteptarea răsăritului (Gheb Elie, vărul 
meu)”. 

Înălţând un monument transcendenţei clipei şi 
sângelui zvâcnind prin capilare, în contact cu 
miracolele de orice natură ale creaţiei 
dumnezeieşti, sincere şi lipsite de orice fard, până 
la marginile unui sentiment de absolută curăţenie 
spirituală, poemele drumului din paginile 
ultimului volum de versuri al lui Florin Dan 
Prodan, transmit cititorului ceva ce nu poate fi 
numit atât de uşor, ci doar resimţit, eventual, ca 
palpit vital şi trăit cu un molipsitor sentiment de 
bucurie. Şi aceata cu atât mai mult, cu cât toate 
sunt “făcute” si conţin, fără dor şi poate, un protest 
necruţător, destul de străveziu, împotriva aşa-zisei 
civilizaţii modern-postmoderne, suicidară şi 
distrugătoare a naturii. O asemenea notă pentru 
un poet adevărat este însă fundamentală. Mai ales, 
când poate intra, cum în cazul poeziei lui, în 
captivitatea unui cuvânt de dragoste... 

O povestitoare 
de perspectivă 


m Steluţa ISTRĂTESCU, “Între două călătorii”, 
e-Literatura, 2015, Bucureşti 


Pe câmpul însorit al literaturii române, 
am întâlnit o profesoară de limbi străine, 
argeşeancă din Piteşti: cultă, elegantă, de-o 
inteligenţă aparte şi — mai ales — talentată. 

Steluţa Istrătescu mi-a oferit, la un Târg 
de Carte trecut, volumul "Între două 
călătorii”, aflat pe un drum al său spre 
împlinire. Este autoarea şi a altor cărţi, 
între care:”Rochia de mireasă”, “Cartea de 
vizită”, ”Matrioşca”, “Dunărea albastră”, 
“Floarea reginei”, “Paşii amanţilor” — 
despre care, am aflat între timp, s-au 
pronunţat scriitori de prestigiu şi critici 
literari, precum: Passionaria Stoicescu, 
Lucian Gruia, Aurelia Corbeanu, Marin 
Ifrim, Elena Radu, Marin Ioniţă, Mona 
Vâlceanu şi alţii. 

Am întâlnit această prozatoare atât de 
talentată, cu prilejul lansării unor cărţi în 
cadrul Editurii “Zodia Fecioarei”, condusă 
de Mona Vâlceanu, dar eu ştiam, dintr-o 
experienţă anterioară, mai ales cu prilejul 
manifestărilor organizate la Biblioteca 
Judeţeană “Dinicu Golescu”, din Piteşti, 
dedicate lui Mircea Eliade, că persoanele 
aflate în preajma Monei devin, în curând, 
personalităţi, aşa încât argumentul pentru 
talentul profesoarei Steluţa Istrătescu se 
afla deja în această lumină a prieteniei. Dar 
iată şi argumentul scris: “Steluţa Istrătescu 
scrie o proză excepţională, pe care o putem 
aprecia cu aceleaşi cuvinte cu care George 
Călinescu fixează scrisul Hortensiei 
Papadat-Bengescu: autoarei îi vine să scrie 
şi pune pe hârtie tot ce-i trece prin cap şi 
mai ales prin simţuri. Însă capul acestei 
femei este inteligent, iar simţurile îi sunt 
rafinate” (text preluat de pe coperta a IV a 
volumului ”Paşii amanţilor,” semnat de 
Mona Vâlceanu şi apărut la Editura Zodia 
Fecioarei, Piteşti, 1996). 

Apoi vine s-o susţină pe Steluţa 
Istrătescu şi prozatorul octogenar, bătrânul 
lup al literaturii argeşene, Marin Ioniţă, 
care şi mie mi-a fost odinioară îndrumător 
în tainele scrisului, când era directorul 
publicaţiei „Făclia Hidrocentralei”, care 
apărea la Corbeni, prelungind spre 
eternitate lumina constructorilor de pe 
Argeş, măreaţa înfăptuire ce tocmai 
împlineşte 50 de ani de la înfiinţare: "Şi 
totuşi, nici un alt profesor nu era solicitat, 
în afară de clasă şi de şcoală, ca Steluţa 
Istrătescu, care era vedeta acestei scene, 
până când a venit şi timpul să se elibereze 
de această fericită povară şi să se întoarcă 
la vechea ei pasiune, creaţia literară ...O 
care pentru toate generaţiile, pe cât de 
captivantă, pe atât de bogată în 
semnificaţii, (Marin Ioniţă, Cronică de 
librărie, Piteşti, 1996). 

Însă adevăratele mele impresii despre 
Steluţa Istrătescu s-au ivit în urma unei 
lecturi atente a volumului său "Între două 
călătorii”. Autoarea are o vocaţie narativă 
specială: ştie de unde să preia o poveste de 
viață interesantă şi unde s-o încheie — 
lăsând viaţa să curgă mai departe, spre 
uimirea cititorilor care o redescoperă altfel, 
privită prin ochii şi simţămintele unei 
adevărate creatoare: "Mă prefăceam că am 
uitat. Sau că nu mi-a mai spus. Ştiam că-i 
face plăcere să repete. O lăsam. Depăna. N- 
o mai ascultam. Depăna parcă un poem. 
Poemul promisiunii. Îi urmăream expresia 
feţei, care se lumina pe măsură ce dialogul 
se apropia de final” (p. 9). 

Eroina din povestirea „Când înfloresc 
castanii”, de unde am extras acest 
fragment, este o profesoară ambulantă de 


pian, asemănătoare domnului Gavrilescu, 
din nuvela „La ţigănci”, de Mircea Eliade, 
dar călătoriile ei prin oraşul de lângă 
Trivale, de la un elev la altul, sunt 
îmbogăţite de fiorul unei iubiri dorite, la 
care domnişoara Lucia (naratoarea) este 
martoră şi complice, deoarece un văr de-al 
său joacă rolul unui Făt-Frumos imaginar, 
dintr-o iubire nerealizată. Povestitoarea 
află adevărul într-un târziu, când, bătrână 
şi bolnavă, domnişoara Gheorghiu,aflată 
pe patul unui sanatoriu, îi mărturiseşte 
fostei sale eleve, pe care o consideră ca pe 
fiica ei: „Nu a existat un bărbat în viaţa 
mea. Niciodată! Nu m-a iubit nimeni: (p. 
28). 

Surprinzătoare este şi capacitatea aparte 
a autoarei de-a te introduce direct în miezul 
faptelor, ca în lectura „Julieta,” unde o 
fostă elevă a sa vrea să-i vândă acesteia 
nişte nuci, vorbindu-i despre colegii ei de 
odinioară, unii ajunşi doctori sau ingineri. 

Apoi, în naraţiunea „După brânză,” 
autoarea schimbă cadrul, prezentându-ne 
două profesoare plecate cu un coleg, într- 
un sat sărac, să cumpere brânză, pe când 
erau la practica agricolă cu elevii lor. 

O altă faţetă întâlnim în lectura”Spre 
Herculane,” când o preşedintă de sindicat, 
dintr-o fabrică de textile, pleacă la Băile 
Herculane cu o muncitoare săracă şi 
necăjită. 

Uneori rămâi surprins de antiteza dintre 
titlu şi conţinut, ca în "Lacul cu țestoase,” 
prezentând descrierea unui lac din 
apropierea unei staţiuni de tratament, în 
mijlocul căruia, pe o stâncă se aflau câteva 
broaşte țestoase, iar în apropiere, o tânără, 
al cărui soţ rămăsese paralizat, în urma 
unui accident, îi relatează scriitoarei 
martor despre durerea ei. Antiteză 
inspirată sau brodeală de titlu — fără 
legătură cu relatarea povestirii? Doar 
autoarea ne-ar putea răspunde la această 
întrebare. 

În schimb, „Între două călătorii,” titlul 
naraţiunii finale, ea face prezentarea unui 
frumos bărbat pe care, împreună cu o 
prietenă a ei, îl întâlnesc într-o staţiune din 
Spania — călătoria fiind, de fapt, între două 
etape de viaţă: în studenţie, odinioară, şi 
acum , într-o zonă de lux şi distracţie. 

Este vorba de-o călătorie narativă între 
diferite episoade din viaţă, cărora autoarea 
le-a fost martoră. Noi, profesorii de 
umanitare, avem un simţ de-a depista 
talentul şi valoarea reale, datorită faptului 
că, prin pregătirea noastră, am străbătut de 
atâtea ori meleagurile literaturii naţionale 
şi universale, înarmându-ne cu un simţ 
aparte al valorilor, exprimat, în cazul 
autoarei despre care scriu, prin eleganța 
stilului, corectitudinea exprimării, 
adecvarea limbajului la conţinut, alegerea 
faptelor semnificative din viaţă şi gingăşia 
prin care se apropie de sufletul 
personajelor reprezentative. 

Acestea ar fi caracteristicile generale ale 
volumului "Între două călătorii”, semnat de 
Steluţa Istrătescu, dar am descoperit şi 
câteva elemente specifice de referinţe: 
alegerea unor personaje modeste şi oropsit, 
din sufletele cărora ea desprinde lumini 
ascunse şi oaze de seninătate. 
Povestitoarea le însoţeşte întotdeauna, nu 
doar ca un personaj martor, ci şi ca o 
eventuală prietenă, aşa cum şi nouă ne-a 
devenit, printr-o plăcută lectură, colegi de 
vis şi parteneri de împliniri literare. 

Nicolae Scheianu — 
„Pietre din Potop”, 
Editura Vinea, Bucureşti, 2016 


Cu volumul „Pietre din Potop” poetul Nicolae 
Scheianu îşi face o revenire în forţă în lumea 
bună a poeziei, confirmând aşteptarea întinsă la 
maxim, mai bine de 20 de ani de tăcere editorială 
fiind astfel (re)compensaţi în cuvânt. 

Sensibil amprentat de lumea locurilor natale, 
unde există un astfle de pârâiaş, poetul strecoară- 
ntre versuri stampe, coafează imagini şi 
întâmplări, face lectura incitantă, dă un ton 
crescut poemelor, hioberbola părând firească 
între coperţile pline de propria poveste de viaţă. 

Poet introvertit, mergător pe vârfuri prin 
lumea cuvintelor, atent şi responsabil cu versul 
investit emoţional, Nicolae Scheianu îţi lasă 
senzaţia că stăpâneşte actul inspirativ, că-l 
manipulează chiar. 

Prozopoemele sale nu sufocă, sunt ca o 
respiraţie, iar confesiunea boemului ce revine pe 
scena literaturii cu a doua sa carte — după „Haine 
groase şi cărţi de citit”, Ed. Cybela, Baia Mare, 
1996 — este una liniştitoare, odihnitoare. 

Senzaţia că ţi se derulează prin faţa ochilor un 
film se acutizează cu fiecare pagină dată, lumina 
reflectoarelor căzând pe fiecare imagine în parte 
însă, prin acest puzzle el putând reconstitui oniric 
spaţiul natal în lumea plină de legendă a 
Maramureşului în care vieţuieşte acum. 

Ai senzaţia că eşti luat de mână de poet şi că 
acesta te poartă printr-o altă dimensiune 
existenţială, cumva personalizată, o lume mai 
bună decât cea în care sufletul şi poezia nu mai 
sunt monede de schimb. 

De altfel, încă din poemul de început al cărţii 
dă un astfel de semnal, „Pietre din Potop”: „Am 
coborât deodată cu norii/printre muri şi aluni/la 
apa Potopului/cu un gest — ca al apostolilor/am 
despicat perdeaua/de sălcii şi răchite/şi m-am 
prăvălit în apele lui/pe care pluteau/petale uscate 
de măr/şi-atâtea vremuri /în care n-am fost/cu- 
atâtea umbre pe care/nu le voi vedea”. 


O întoarcere în timp, o invocare şi o evocare a 
trecutului în acelaşi timp, o mai altfel de 
rememorare a unor vremuri apuse: „Suntem cu 
toţii pe malul Potopului/mama şi tata, fraţii, 
bunicii, vecinii, nepoţii/ca într-o fotografie pe 
sticlă:/morţii lângă vii, viii cu morţii/şi privim 
fiecare în altă parte/de parcă de acolo-am veni/şi 
acolo am merge să-ngenunchiem/să ne sfârşim în 
gura unui nor uriaş/între faldurile unei ploi fără 
sfârşit/şi vocile noastre se sting între clipocirile 
apei/şi viitorul curge tot deodată/şi intrăm de-a 
buşilea în acelaşi trecut” (Pe malul Potopului), 
sau: „Nu este meritul meu ci al/strămoşilor 
strămoşilor mei/că şi-au durat vatră pe 
malurile/dulci-amărui ale  Potopului/lângă 
izvorul care cobora de pe coastă /din care toţi au 
băut apă şi în care şi-au spălat frunţile/şi m-au 
trimis mai apoi pe mine/să depun mărturie/că 
tata în apele lui a adăpat caii/şi hainele mama în 
apele lui le-a limpezit” (Potopul de lângă leagăn), 
sau: „Mai simt încă adierea de fluture /oprindu-se 
pe crengi noduroase de copac decojit/prin 
preajmă se aude mereu/pururea tulbure/apa 
dintâi a Potopului” (Lângă mărul dulce). 

Povestea curge ca apa pârâului din copilăria 
poetului, vine de nicăieri şi se duce spre niciunde, 
iar o stare de gol inundă poemul, tristeţea îşi 
intră în drepturi şi poezia e luată cu asalt. 

Ai senzaţia că începi să citeşti o carte de poezie 
şi că, pe parcurs, c-o dexteritate de magician 
Scheianu a înlocuit paginile ascesteia şi că, la fel 
ca-n romanele postmoderne propria persoană 
acaparează rolul principal. 

Astfel lectorul se trezeşte complice al unei 
poveşti de viaţă şi, dintr-o dată, finalul nu mai 
este unul fericit, ca-n filmele de calitate, Potopul 
copilărilei poetului - cel în jurul căruia a avut o 
lume la naştere, dar şi-a mai construit şi singur 
una — pălind, evaporându-se, diluându-se, 
ascunzându-se, nemaifiind ca cel de la-nceput: 
„Potopul nu mai curgea decât în memoria 
mea/vuietul lui îl mai aud şi acum în auz/pe 
deasupra lui voi fi venit/ca duhurile” (Pietre la 
crescut), sau: „Nu mai ştiu care este/malul cel 
bun al Potopului/locul unde poţi să pui tâmpla pe 


pietre/şi să plângi până cineva te strigă-n 
corabie/nu ştiu dacă e bines au nu/să mă aşez pe 
mine să vin/din începuturi de unde şi eu am 
fost/un fir de praf din pustie” (Malul cel bun al 
Potopului)”. 

Secţiunea a doua a cărţii, „Sub tot felul de 
flamuri” e o prelungire a primei părţi, dar tema 
nu mai este lumea exterioară şi spaţiul de-acum 
sacralizat, mitizat al lumii şi spaţiului natal, ci 
lumea interioară a poetului, frământările lui, 
lupta cu lumea care nu-l înţelege şi preţuieşte: 
„Neputinţa şi Gloria încep uneori/cu primul 
vers/de  la-nălţimea operei mele/îmi pot 
permite/câte o nopate cu prinţesa de porțelan /ea 
mă păzeşte de creditori/ea mă culege de sub 
sălcii” (Sub tot felul de flamuri), sau: „Am locuit 
toată viaţa aici, departe de insulele/la care am 
visat departe de/metropolele luminoase în 
care/mi-ar fi plăcut şi în care aş fi dorit/să trăiesc 
în tinereţe” (Un om şi el, undeva), sau: „Puțin am 
avut/paharul de vodcă în nopţile/de toamnă 
ploioase/stoluri întunecate şi poligoane/deliruri 
prin cimitirele de pe coline/de care mă izbeam 
când/plin de evlavie/binmecuvântam oraşul şi 
râul /femeile provinciei şi pacea romană” (Gară 
la scară). 

Multă autoironie, o persiflare a realităţii, 
modalitatea lui Scheianu de ase îmbărbăta, de a 
se motiva cumva, pentru a face faţă vieţii însăşi: 
„Pe poeţii buni îi papă chelneriţele/când norii se 
risipesc de pe cer/ei fac revoluţie/şi nori de vodcă 
trimit în văzduh/vine ea şi nota de plată” (Pe 
poeţii tineri îi papă chelneriţele), sau: „Nici n-am 
intrat încă în biografie/să vezi atunci ce poeme-o 
să iasă/să vezi atunci strălucire şi fast/poezie 
cum nu s-a mai scris” (Umbra mea, biografia 
umbrei mele). 

O carte bună, solidă, plină de substanţă, însă o 
carte prost susţinută graphic şi de calitatea 
tiparului, deşi apare la o editură cu pretenţii. 

În rest... „o carte de poezie din care să nu poţi 
scoate nimic şi în care să nu poţi adăuga nimic 
fără să strici”, după cum a zis hârşitul poet Ion 
Mureşan. 


Carmena Băinţan sau 
poezia maturității într-un volum vizionar 


„Călător prin vremuri 
trecute”, Editura Ceconii, 
Baia Mare, 2017 


Cu o carte în care dă măsura creşterii ei vine 
acum Carmena Băinţan în faţa cititorilor, cu o 
carte inspirat împărţită în trei secţiuni, „Secunda 
vieţii”, „Legea timpului” şi „Clepsidra”. 

Indiferent de cât de avizat ar fi lectorul cărţii 
„Călător prin vremuri trecute”, faptul că are în 
mână o carte ticluită, construită cu pricepere de 
artizan devine evident cu fiecare pagină dată. 

Carmena Băinţan îşi trădează viziunea poetică 
din chiar aceste subtitluri, secţiunile însumând o 
adevărată poveste de viaţă, stampe imortalizate 
dintr-o existenţă pe care-o încearcă acum gândul 
firesc al schimbării. 

Senzaţia că între coperţi este ascunsă o 
poveste existenţială finisată, şlefuită - romanţată 
dacă vreţi! - te urmăreşte la tot pasul, iar o astfel 
de împărţire a cărţii te duce cu gândul la viaţa 
însăşi, în care primele părţi, „Copilăria” şi 
„Maturitatea” au consistenţă, au substanţă în faţa 
„Bătrâneţii”, mai întotdeauna grea, 
împovărătoare şi urâtă. 

Volumul cu iz filosofic, existenţial începe cu 
secţiunea „Secunda vieţii”, iar aceasta cu poemul 
„Taina”, un poem ce-ncepe cu o strofă care 
prefigurează firul epic, astfel devenind capătul de 
aţă de unde acesta se deşiră: „De ce să-i mai 
ascult mereu pe alţii,/Şi glasul meu să tacă pe 
vecie/Când fericitul codru iar mă cheamă,/Să-mi 
mai întindă lumi spre veşnicie”. 

Poemele lungi de la începutul cărţii arată 
măiestria poetei, una aflată în plinătatea forţelor 
creatoare, sunt poeme de substanţă, de 
respiraţie, în pofida faptului că stilul clasic are şi 
impune reguli şi restricţii. 

În pofida acestora, poeta jonglează cu eleganţă 
cu sensuri şi valenţe, urmăreşte obsesiv mesajul 
cărţii, astfel oferindu-i lectorului un adevărat 


puzzle făcut din poeme de sine stătătoare, 
aparent fără legătură între ele. 

Şiragul se măreşte cu fiecare pagină dată, 
poemele vin şi întregesc o imagine poetică, o 
trăire pe care-o subliniază cu anumite tuşe de 
regret, iar aerul de risipire amprentează întru 
câtva scriitura: „E toamnă peste tot şi-nving 
scaieţii,/Şi vântul îi propteşte în fereşti,/Nu-i 
cine să te-aştepte-n pragul casei,/Şi nu mai este 
vreme de poveşti” (Pribeag), sau: „Poate în cartea 
vieţii tale/Ai scris o lungă tragedie/Sau poate că 
poemul vieţii /E scris cu sânge pe hârtie” (Leneşul 
fără noroc), spune ea susţinând descifrarea 
noastră. 

Sunt poeme amprentate de existenţialism, 
poeme străbătute de propria vieţuire, dar este 
evident faptul că poeta evită elegant o anumită 
fotografiere a realităţii, poate de teama unui soi 
de dezbrăcat în public, poate din dorinţa tainei pe 
care-o dă numai coapsa puţin dezvelită. 

Carmena Băinţan nu se hazardează, îşi 
calculează paşii lirici dacă vreţi, e precaută, 
tatonează terenul, urmăreşte ideea, chiar cu 
preţul unor dezechilibre în vers. 

E un tribut asumat, compensat întru totul de 
unitatea tematică şi stilistică a cărţii, o jertfă 
făcută zeului poeziei atunci când intervenţia ei 
este vădit vizibilă în actul inspirativ, când simte 
nevoia inexplicabilă să devină sfătoasă, posibilă 
deformaţie din vremea dăscălimii sale: „Focul 
neaprins mă-nvăluie iară/ Strivind cu lumina 
tulburarea fiinţei, /Răspunsul vieţii poate să-mi 
pară/Druimul Golgotei spre-ntărirea fiinţei” 
(Secunda vieţii), sau: „De te rănesc cuvinte şi 
fapte uneori/Învaţă să priveşti ca soarele prin 
nori./naiadele mai prind în plase de cuvinte/Şi 
scapă doar acela ce are pic de minte.” (Surghiul), 
sau: „De n-ai ştiut că lumea se înnoadă/Sub firele 
de viaţă ale morţii/Tu tot mai poţi să-ţi scapi 
lumina asta/Păstrând-o-n fiecare seară-n taina 
nopţii” (De n-ai ştiut). 

De la o secţiune cu poeme de respiraţie, 


sugestive, de la „Secunda vieţii”, poeta ne poartă 
prin „Legea timpului”, poeme mai scurte, 
condensate, în care diluţia ideii nu mai există. 

Sunt pome cu care urmăreşte acelaşi filon, iar 
construcţia poetică se împlineşte parcă mai uşor, 
odată făcută fundaţia: „Vântul din suflet mai 
mişcă perdeaua/Anii se-ngălbenesc sub ploile 
reci/Afumat este geamul ce-aşteaptă 
chemarea/Ceasul adorme-n poemele seci” 
(Fereastra), sau: „De te desparţi de lume cu 
răbdătoare faptă,/Tot ea te va cuprinde în 
mâinile ei reci,/Din tine primăveri s-or naşte spre 
răsplată /Încărunţindu-ţi tâmpla cu ghiocei pe 
veci” (Paşi rătăciţi). 

Este secţiunea care contrariază cel mai mult, 
una în care poeta plăteşte tribut ideii de 
construcţie a cărţii, senzaţia că ar mai fi putut fi 
şlefuite versurile fiind cât se poate de vie. 

Graba neexplicată (con)duce la anumite 
stângăcii stilistice, la versuri inegale, la anumite 
repetiţii imagistice, la respiraţii la mijloc de vers, 
la accente dure în mijloc de vers, fapt ce face ca în 
momentul declamării poemului să fie uşor 
detectabilă imperfecţiunea. 

„Clepsidra” este secţiunea de final a cărţii, a 
unei adevărate poveşti de viaţă, una încropită din 
numai patru poeme, un final de carte extrem de 
provocator, de parcă ar fi spovedania de dinainte 
de trecerea într-o altă dimensiune spirituală. 

Sunt versuri scrise-n vers alb, unde imixtiunea 
învăţimintelot nu mai dăunează versului sau 
poemului în întregul acestuia, sunt versuri în care 
poeta trage tuşe groase de sinceritate, versuri în 
care chiar dacă nu vorbeşte de ea însăşi, este 
vizibil faptul că de simţămintele ei este vorba. 

Una peste alta, poemul de final, „Aţi fost 
acolo” este unul avertisment, unul în care poeta 
arată cu degetul spre lume, dar şi spre ea însăşi în 
acelaşi timp, regretul inundând pagina. 

E calea găsită de ea, poate strigătul ei de 
disperare, poate cântecul ei de lebădă printr-o 
existenţă luminată de taina şi valorile poeziei. 

Microsisteme antroponimice româneşti 


Sistemul antroponimic românesc este 
format din microsisteme antroponimice 
care prezintă structuri bine individualizate, 
aşa cum reiese din lucrarea Microsisteme 
antroponimice româneşti a  zelosului 
cercetător în domeniul lingvisticii, Teodor 
Oancă. 

Prin origine şi structură, numele de 
familie sunt rezultatul evoluţiei societăţii 
româneşti din ultimele două secole, 
începând cu catagrafiile din anii 1755, 1774, 
1808 şi 1820 din Moldova, şi cele din 1798 şi 
1831 din Ţara Românească. În Transilvania, 
obligativitatea numelui de familie datează 
de la sfârşitul secolului al XVIII-lea, în urma 
unei dispoziţii dată de împăratul Iosif al II- 
lea. 





ES UNARMA MAS |, 
PARA COMBATIR 4, 


FASCISMO 
JSy. 


Autorul 
subliniază faptul că numele de familie, aşa 
cum se întâlneşte astăzi, a început să se facă 





acestei interesante lucrări 


cunoscut abia în secolul al XIX-lea, mai 
întâi la numele de persoane care aparţineau 
structurilor din înalta societate, apoi 
transmițându-se, prin imitare, şi la 
persoanele din clasa de mijloc a societăţii 
româneşti. 

În legătură cu frecvenţa numelor de 
familie, aceasta a fost extrasă din lucrarea 
Baza de date antroponimice a României 
(BDAR), coordonată de regretatul profesor 
Gheorghe Bolocan, părintele onomasticii 
româneşti. (subl. n.) 

Microsistemele antroponimice 
româneşti, pe care autorul le analizează cu 
acribie, se referă la numele de familie 
provenite de la nume de funcţii publice din 
Evul Mediu şi din perioada României 
moderne, de la nume de meserii şi ocupaţii, 
nume de păsări şi animale domestice, de 
animale sălbatice, de nume de plante, de 
termeni care aparţin terminologiei viei şi 
vinului, precum şi la nume provenite din 
porecle. Aşadar, toate numele de familie 
descrise de autor au ca punct de pornire, de 
regulă, un apelativ. (substantiv comun) 

În privinţa numelor de familie provenite 
de la nume de funcţii publice din Evul 
Mediu, autorul se referă numai la acelea 
care, într-o perioadă mai îndepărtată, 
denumeau funcţii boiereşti mai importante 
din divanurile celor două provincii: Moldova 
şi Ţara Românească. 

În această perioadă, funcţia 
dregătorească reprezenta nu numai o poziţie 
anume în aparatul de stat, ci şi un privilegiu 
boieresc, numele funcţiei respective 
ajungând să fie echivalent cu un titlu 
nobiliar. 

Astfel, funcţia de vornic, stolnic, logofăt, 
ban, paharnic, postelnic, spătar, clucer, 
comis, apare în documentele slave alături de 
numele personal, aflat în circulaţie al unui 
boier: Șarpe postelnic, Vlaicu stolnic, 
Vlad dvornic, Gherghina paharnic, 
Bărcan comis etc. 

În dezvoltarea sistemului onomastic 
românesc, o etapă superioară este marcată, 
după cum afirmă autorul, de 
antroponimizarea apoziţiei din care a 
rezultat un supranume, devenind în secolul 
al XIX-lea nume de familie oficial: Banu, 
Cluceru, Logofătu, Postelnicu, Stolnicu, 
Vornicu etc. Din perioada Evului Mediu 
sunt identificate 20 de unităţi de nume 
purtate de 37.977 de persoane. 

Din perioada modernă sunt menţionate 
un mare număr de supranume rezultate de 
la nume de funcţii publice locale (funcţii 
administrative: Birău, Pârgaru, Primaru, 
Vătămanu, Condicaru, Lefegiu, Uricaru, 
Dijmaru, Vameşu, Pristavu, Armăşelu, 
Comisaru, Aprodu; funcţii administrative 
de la nivelul plasei şi al judeţului: Aga, 
Pomojnicu, Pretorianu, Zapciu etc.). 

Autorul identifică 44 de unităţi de nume 
provenite de la nume de funcţii publice, 
purtate de 18.411 persoane. 

Nu lipsite de importanţă sunt numele de 
familie provenite de la nume de meserii şi 
ocupaţii. Aceasta prezintă interes pentru 
cercetări fonetice, dialectale, de istorie a 
limbii, de vocabular. Unele dintre cele 362 
de unităţi de nume de meserii şi ocupaţii, 
purtate de 788.842 de persoane, scot în 
evidenţă diversitatea specializărilor în 
cadrul aceleaşi meserii. De exemplu, autorul 
asociază meseriei de lemnar şi numele de 
blidar, dogar, rotar, tronar etc., de la care 
s-au format numele de familie Lemnaru, 
Blidaru, Dogaru, Rotaru, Tronaru etc. 

Multe nume de familie au la origine o 
poreclă, aceasta fiind rezultatul codificării 
printr-un nume comun a unei particularităţi 
fizice, psihice, morale sau de comportament: 
Chelu „lipsit de păr”, Iepure „om fricos”, 
Lupu „om lacom”, Vulpe „om şiret”, Cocoş 
„bărbat afemeiat”, Grasu „om gras”, Surdu 
„om care nu aude” etc. Unele dintre aceste 
porecle au o expresivitate sporită (Vulpe, 
Lupu, Pupăză etc.), iar altele sunt lipsite de 
expresivitate. 

Lumea animală şi vegetală a reprezentat, 
de asemenea, o sursă principală de atribuire 
a unui nume de familie. Numele comun 
devine poreclă, care reprezintă un mijloc de 
identificare a unei persoane. 

Autorul face o prezentare exhaustivă, cu 
date exacte a numelor de familie provenite 
de la numele de păsări şi animale domestice, 
înregistrând 48 de unităţi de nume, cu 
frecvenţa totală de 65.063 de persoane 
(Găină, Cocoş, Cucoş, Curcă, Raţă, Răţoi, 
Câţă „bibilică”; Purcel, Iepure, Pisică, Cotoi, 
Berbec, Pisică, Mâţu etc.), de la numele de 
familie provenite de la nume de fiinţe 
sălbatice (104 unităţi de nume purtate de 
203.812 persoane: Cucu, Vulpe, Păun, Ursu, 
Cioară, Corbu, Lupu, Purice, Cârtiţă, 
Brotac, Cărăbuş, Ciocârlan, Ciocârlie, 
Sarpe, Şoimu etc.), de la numele de familie 
provenite de la numele de peşti (27 de 
unităţi de nume de familie, purtate de 
14.229 de persoane: Biban, Caras, Molan, 
Mreană, Roşioară, Ţiparu etc.), de la 
numele de familie provenite de la nume de 
plante (134 de unităţi de nume de familie 
purtate de 120.813 persoane: Arbore, Ardei, 
Brebenel, Brânduşă, Buruiană, Creangă, 
Dovleac, Ghiocel, Gorun, Leuştean, Mărar, 
Nucă, Păiuş, Pepene, Plop, Porumb, Şovar, 


Ştir, Toporaş, Trandafir, Trifoi, Urzică 
etc.). Cele mai multe dintre numele 
de familie provenite din lumea animală şi 


vegetală au generat porecle şi s-au 
transformat în supranume. 
Termenii din domeniul viticulturii 


formează şi ei un microsistem lexical, mulţi 
dintre ei având un statut de cuvinte 
dialectale. 

Apelativele care aparţin acestui 
microsistem sunt destul de multe, dar nu 
toate au generat porecle prin conversiune 
antroponimică, deoarece nu toate au un 
impact antroponimic, adică sensul lor de 
bază nu poate fi raportat la o caracteristică 
fizică sau morală a unei persoane. 

Sunt evidenţiate 21 de unităţi de nume de 
familie provenite de la apelative care aparţin 
terminologiei viei şi vinului, fiind purtate de 
20.206 persoane (Aguridă, Boroghină, 
Boştină, Buturugă, Poşircă, Ţoi, Vieru etc.). 


ARGEȘ __ 


Constantin Ţibrian 


























AMERIC; 
Open your eyes! 








Numele de familie care fac obiectul 
acestei lucrări sunt prezentate de autor atât 
sub aspectul originii, cât şi al frecvenţei, pe 
unităţi administrativ-teritoriale. Ele 
reprezintă un sistem lexical în structura 
căruia intră antroponime (primare, derivate, 
hipocoristice), apelative. În total, autorul 
înregistrează 760 de unităţi de nume, care 
sunt purtate de 1.297.070 de persoane. 

Unele dintre numele de familie descrise 
prezintă particularităţi de natură fonetică, 
dialectală sau corespund normelor 
ortografice din acea perioadă. Multe dintre 
ele, din perioada Evului Mediu şi din 
perioada modernă, s-au păstrat până în 
zilele noastre, în timp ce altele au dispărut 
din vocabularul limbii române actuale, dar 
numele de familie provenite de la acestea 
fiind o mărturie că ele au circulat cândva în 
limbă. 

Apelativele de la care au rezultat 
supranume se prezintă cu sens propriu ca în 
cazul celor care denumesc funcţii publice 
sau meserii şi ocupaţii, sau cu sens figurat, 
ca în cazul celor care denumesc păsări şi 
animale domestice, fiinţe sălbatice, nume de 
plante sau care aparţin terminologiei viei şi 
vinului. 

Suntem în faţa unei lucrări de referinţă în 
care autorul reuşeşte, cu prisosinţă, să pună 
bună rânduială în formarea microsistemelor 
antroponimice româneşti. 








Teodor Oancă 
Nicrosisteme 
anttoponimice românești 


Grarix 











21 ma 


_ ARGEȘ 


Rodica Lăzărescu 








Volumul celor 
trei autori 
(dintre care 
primul, 
dobreştean 
prin naştere, a 
fost director al 
Muzeului 
Judeţean 
Argeş, iar 
ultimul e 
actualul 
director al 
Şcolii Boţeşti) 
este, fără 
îndoială, o 
lucrare utilă, 
ce oferă date 
importante 
cercetătorului 
interesat de 
subiect. 

DIN DRAGOSTE DE ŞCOALĂ 


Satul Boţeşti de pe Valea Cârcinovului este 
ultimul din judeţul Argeş — după ce-l depăşeşte, 
şoseaua neasfaltată trece graniţa judeţeană, 
urcă, printre livezi, fânețe şi păduri, spre 
Cândești, apoi coboară pe Sfârlogi către Voineşti 
— toate din Dâmboviţa... 

Vatră veche, cu urme din neolitic, dar atestat 
documentar abia într-un hrisov emis de Petru 
cel Tânăr Voievod la 2 noiembrie 1561, prin care 
întăreşte unui anume Oprea ocină în Boţeşti, 
satul a dat de-a lungul anilor nume de seamă, 
desigur, un rol important revenindu-i şcolii. 

Istoriei acestei instituţii boţeştene îi este 
dedicat volumul de 380 de pagini, Şcoala din 
Boţțeşti, judeţul Argeş. File de istorie 
(4839-2017), apărut în acest an la Editura 
Universităţii Piteşti, sub semnătura a trei autori: 
Spiridon Cristocea, Constantin Gh. Dinu şi Ion 
Irinel Vasilescu. Monografia vine să întregească 
lucrările publicate după anul 2000 referitoare la 
istoria şi tradiţiile satului, elaborate, în diverse 
asociaţii de coautori, de câţiva inimoşi 
intelectuali locali (Iuliana I. Dinu, Elena C. 
Dinu, Niculina N. Dinu şi Oana 1. Miloiu), 
coordonaţi de Constantin Dinu: Boţeşti Argeş. 
Pagini din istoria unei vechi aşezări de moşneni 
(2000), Neamuri din Boţeşti de ieri şi azi 
(2006), Credinţe, obiceiuri şi eresuri cunoscute 
din Boţeşti-Argeş (2009), Cei doi Radu lu' 
Anghel (2011), Valori spirituale boţeştene 
(2012). Chiar dacă volumele menţionate nu 
întrunesc în totalitate caracteristicile unei 
lucrări ştiinţifice, sunt meritorii dragostea cu 
care autorii lor s-au aplecat asupra istoriei 
locurilor natale, precum şi râvna cu care au 
scotocit arhivele şi bibliotecile pentru a scoate la 
lumină cât mai multe date despre satul lor. 

Este şi cazul acestei monografii, ce abundă în 
referiri la documente aflate în Arhivele 
Naţionale Bucureşti, în fondurile Serviciului 
Judeţean Argeş al Arhivelor Naţionale, în Arhiva 
Şcolii Boţeşti, cărora li se adaugă materiale (în 
special iconografice) puse la dispoziţia autorilor 
de consăteni. 


Şcoala s-a deschis ca urmare a apariţiei, la 14 
ianuarie 1838, a circularei Departamentului 
Trebilor din Lăuntru, care stabilea înfiinţarea 
şcolilor publice săteşti, probabil la începutul 
anului 1839, de vreme ce într-o situaţie datată 1 
decembrie 1839 figura şi şcoala din Boţeşti şi 
Greci, frecventată de 22 de şcolari. 

Capitolul 1 urmăreşte evoluţia instituţiei în 
perioada 1839-1864, marcând la început 
condiţiile în care se putea deschide o şcoală în 
mediul rural (prima fiind recrutarea tinerilor 
ştiutori de carte şi trimiterea lor la pregătire la 
Şcoala Naţională din reşedinţa judeţului, apoi 
satul trebuia să aibă peste 50 de familii; anul 
şcolar se derula între 1 noiembrie până la finele 
lunii martie, astfel încât şcolarii „să se 
îndeletnicească la lucrarea pământului, aducând 
ajutor părinţilor”, iar principala sarcină a 
învățătorului era de a „înlesni chear pe lângă 
casa părintească învăţătura cititului şi a 
scrisului, unite cu cunoştinţa religiilor şi a 
ocupaţiilor în lucrarea pământului”, duminica şi 
în zilele de sărbătoare fiind obligat să meargă cu 
elevii la biserică; se mai menţiona şi obligaţia de 
a avea „o comportare model în satul lui”), apoi 
baza materială - primul local al şcolii, 
mobilierul şi materialul didactic — şi învățătorii. 

În Capitolul II este avută în vedere perioada 
dintre 1864 şi 1948, urmărindu-se aceleaşi 
aspecte — lupta pentru un local corespunzător, 
sporirea bazei materiale care din 1930 se 
îmbogăţeşte cu un aparat de radio (funcţional 
vreo trei ani, după care imposibilitatea plăţii 
abonamentului a întrerupt folosirea lui) şi unul 
de proiecţie, înfiinţarea unui atelier de 
tâmplărie, a unui muzeu şcolar (unde erau 
expuse păsări împăiate, minerale, ierbar, 
insectar, obiecte de uz casnic, modele de 
cusături naţionale), precum şi învățătorii care au 
asigurat desfăşurarea procesului instructiv- 
educativ în această perioadă. Dintre aceştia, se 
degajă figura luminoasă a învățătorului Ilie 
Stoenescu, „adevărat apostol”, care şi-a 
desfăşurat activitatea între 15 octombrie 1890 şi 
1 octombrie 1929, fiind şi director al şcolii. În 
subcapitole distincte, sunt trecute în revistă 
Desfăşurarea procesului de învățământ 
(examenele de absolvire, inspecţiile şcolare, 
frecvenţa elevilor etc.) şi Activitatea 
extraşcolară (cercuri culturale, biblioteca, 
cinstirea Eroilor şi ajutorarea Frontului, 


creşterea viermilor de mătase etc.) 

Capitolul III prezintă evoluţia şcolii în 
perioada 1948-1989, iar cel de-al VI-lea, anii 
postdecembrişti, până în 2017. 

Capitolul V, foarte scurt, are în vedere 
Grădiniţa de copii, făcându-se o succintă 
prezentare a educatoarelor ce au funcţionat aici. 

În fine, bogata secţiune dedicată Anexelor, 
cinci la număr, întregeşte lucrarea cu date 
importante despre directorii şcolii, despre 
absolvenţi (tabele cu elevi începând cu cei doi 
şcolari, absolvenţi a cinci clase, din 1892, şi până 
în anul 2016, cu cei opt absolvenţi a opt clase), 
absolvenţi de seamă (omul politic Ion 
Diaconescu, învățătorul Ilie Stoenescu, dr. 
Natalia Stoenescu căs. Neagu, ing. Ştefan C. 
Popescu, doctor în pomicultură, col. Ioan 
Gheorghe Vasile, procurorul Benedict Il. 
Stoenescu şi mulţi alţii), sunt reproduse câteva 
amintiri ale unor foşti profesori şi elevi, precum 
şi „o istorie ilustrată a şcolii din Boţeşti”. 


Dincolo de cifrele şi statisticile reci, lucrarea 
oferă şi informaţii privind realităţile sociale, 
relaţiile interumane, viaţa satului. Iată, de pildă, 
supărarea învățătorului Ilie Stoenescu 
exprimată la 30 noiembrie 1927, după ce „iarna 
trecută” le vorbise sătenilor despre folosul 
cititului şi le dăduse să citească o sută de 
volume, „mare mi-a fost mâhnirea, când unii 
cititori mi le-au trimis prin cine au putut, 
necutezând a mai da ochi cu mine, degradate, cu 
coperte rupte etc., iar alţii nu le-au restituit nici 
azi sub diferite pretexte, că s-au pierdut, s-au 
rupt, au vărsat gaz pe ele, le-a stricat copilul etc.” 

Sau relatările din Folosirea unor metode 
nepedagogice, evident, în trecut, căci „după 
1989 nu se mai aplică astfel de metode, pentru 
că atât familia, cât şi mass media reacţionează cu 
vehemenţă în aceste situaţii, iar dascălii, pentru 
a nu-şi pierde slujbele, se lasă umiliţi deseori de 
elevi şi părinţii lor”. Într-un schimb de adrese şi 
memorii cu iz caragialian, întâmplarea e aşa: 
elevul Nicolae D. Popescu îl reclamă pe 
directorul Nicolae Stoenescu, subrevizorul G.I. 
Marinescu, trimis în cercetare, întocmeşte la 15 
martie 1930 un proces-verbal în care 
consemnează că directorul este „un dascăl 
model... de o corectitudine exemplară, iar elevul 
Popescu D. Nicolae a făcut o faptă rea, 
reclamându-şi învățătorul şi căutând să-l pună 
într-o lumină urâtă, pe nedrept, probabil învăţat 
de cineva, urmărind interese meschine”. Altă 
dată, acelaşi director, luându-i apărarea unui 
coleg reclamat că a bătut un elev, „se arată 
mişcat de «situaţiunea de viitor a şcoalei noastre 
ajunsă la aprecierea şi batjocura ţăranului 
inconştient, unealta politicii şi a 
politicianismului»”. Un părinte reclamă, prin 
1937, că fiul, elev în clasa a V-a, „a fost bătut 
îngrozitor... de către dl învăţător Constantin 
Negoiţă cu un ciomag... bătându-l peste palme, 
umflându-se palmele şi făcându-i vânătăi pe 
trup, din cauză că nu a făcut focul în şcoală la ora 
5 dimineaţă”, ţinând să precizeze: „copilul meu 
este bolnav de gâlci la gât şi nu poate suporta 
această obligaţiune, spre a face focu dimineaţa 
mereu”. Tot în 1937, reclamând faptul că fiul său 
a fost bătut „pe motivul că a îndeplinit în afară 
de şcoală un serviciu comandat de mine, tatăl 
lui”, un părinte îl acuză pe director că urmăreşte 
„ca neînțelegerile politice dintre noi să le 
plătească copii noştri”.  Răspunzându-i, 
directorul îi precizează părintelui indignat că 
„posedă o scrisoare a soţiei acestuia în care 
spunea: «Eu îl iubesc, îl încalţ, îl spăl, daţi-i 
bătaie să înveţe, să fie cuminte»”. Aşa cum 
spuneam, după 1989 lucrurile s-au schimbat 
radical! 

Volumul celor trei autori (dintre care primul, 
dobreştean prin naştere, a fost director al 
Muzeului Judeţean Argeş, iar ultimul e actualul 
director al Şcolii Boţeşti) este, fără îndoială, o 
lucrare utilă, ce oferă date importante 
cercetătorului interesat de subiect. Totodată, 
trezeşte nostalgii foştilor elevi care se regăsesc 
cu emoție în listele de absolvenţi ori urmaşilor 
acestora, ce-şi văd în aceleaşi tabele părinţii şi 
bunicii, cu medii meritorii sau mai mici, iar cu 
ochii minţii şi-i imaginează şcolari aşezaţi în 
băncile sărăcăcioase, luptându-se cu 
misterioasele litere şi cifre. 

Şi ar trebui să fie şi un exemplu de cinstire a 
slujitorilor şcolii, pentru toate instituţii şcolare 
din satele şi comunele ţării... 


Premiul 

revistei Argeş 

la concursul 
„Porni 
Luceafărul...” — 
Botoşani, 2017 


Cosmin 
Boitoș 


Strigăt 

Înconjurat d-eternitate 
îmbăindu-mă în stele 
privesc dincolo de ele 
aprinzându-mă de tine. 


Înger ars de dorul plin, 
renunțând la ea lumină 
am venit la tine-n vis 
atingând a tale buze 
n-am putut să mai revin, 


şi topindu-se, a-mele aripi, 
dorul devenind un chin 
fost-am pedepsit divin 

să primesc a vieţii moarte 
aruncat în gol departe. 


Blestemat pe veşnicie 
să strig a mea iubire 
tu fiind deja promisă 
unui eu de lut ascuns. 


Sărutul 


şi s-a ivit ca un răsuflu 
cald şi plin de viaţă, 

esenţa, picată-n fluviu, 
de sentimente înecată. 


M-a prins cu totul, 
cu a sa vrajă, 

şi vreau acum 

ca el să cadă 

pe trupul tău, 

ca de zăpadă, 


dar stau departe 

plin de teamă, 

că poate n-a fost ea 

în visul ce-mi spunea 
atât de clar, 

că pot atinge universul 
cu-n pas viral, 


şi totul se destrămă 

în jurul meu, 

când simt mireasma ei 
că mă-nconjoară, 

aş vrea să fie ea 

eroul meu, 

iar cu sărutul ei 

să-mi ia... 

.... astă povară. 


Nirvana 


Scobind cu gându-n întuneric, 
te găsesc pe tine, limbă 

ce topeşti a gurii smoală, 
dezlegând muguri de meri, 


şi-aruncând flăcări din stele 
cer să picure lumină 

să le pot vedea pe ele, 

chiar de-ar fi să-mi ţină vină 


şi-n lumina cea mai rece, 

eu ... te văd ... urcat pe Lună, 
cum te scalzi, şi apa trece 
pielea albă ca s-o lese, 
sorbind eu picătura 

ce pe sânul tău petrece. 


Tu mă strigi să vin în lume 
unde eu n-am nici un nume, 
să ard ca o Nirvană 

şi să mor ca un tăciune, 


şi-mi chem sufletul să vină 
să cădem noi împreună, 

în stupul plin de miere 
unde viaţa e-o durere 

dar sărutu-i alinare. 





Iulie 2017 





RGEȘ 


s— — 


Viorel Nica 


Între abis şi plenitudine 


Din inspirata şi oportuna iniţiativă a 
traducătorului şi criticului Dinu Flămând a apărut 
la Editura Art, în 2015, bine întocmita antologie 
nerudiană intitulată Nu există lumină pură, într-o 
bună măsură desemnată să ne aducă aminte şi, mai 
cu seamă, să ne lămurească asupra valorii, 
originalității şi autenticităţii marelui poet chilian, 
care mai bine de o jumătate de secol s-a devotat 
slujirii actului poetic cu un zel nemărginit, 
punându-şi pecetea inconfundabilă pe oricare 
dintre manifestările sale intense, proteice. 

Pablo Neruda (1904-1973) a debutat în 1923 cu 
abracadabrantul, şocantul, iconoclastul volum 
Crepusculario, aşezându-se, neinspirat, în răspărul 
firii sale mai degrabă aurorale decât crepuscular- 
decadente. În 1924 a scos la iveală Veinte poemas 
de amor y una cancion desesperada, un opus liric 
considerabil cuminţit, omogen, impregnat de 
tonalități neoromantice genuine, emotive. Scrise 
între 1925-1945 poemele de referință din 
Residencia en la Tierra semnalau un poet viguros, 
hotărât să-şi lărgească audiența, să-şi extindă 
câmpul tematic, să se remarce prin calitate, 
profunzime, prospeţime, intensitate, neezitantă 
implicare civică, nuanţată percepere a condiţiei 
umane, puse la grea încercare de circumstanţele 
neprielnice. Citindu-le cu atenţie, recitindu-le cu 
răbdare, ne dăm seama că în cuprinsul lor 
îndeajuns de variat şi de edificant ambițiosul poet 
andin se străduia să-şi găsească timbrul propriu, 
luptându-se cu ispita gongorică, vădindu-şi 
propensiunea spre „formele colțuroase”, situându- 
se „înlăuntrul unei savori crescânde”, preferându-i 
realităţii fade visarea savuroasă, surprinzându-se, 
prăpăstios, „singur între materiile hodorogite”, 
luând act de „greutatea mineralului”, trăind „ticsit 
cu o substanţă obişnuită”, identificând „o pasăre a 
rigorii deasupra ţestei” sale, evocând sinuciderea 
lui Joaquin Cifuentes Sepulveda, subtilul înaintaș, 
înghiţit de cumplitele „ape vii ca acizii”, dedicându- 
i o serenadă zglobie celei pe a cărei frunte „se 
odihneşte culoarea macilor”; găsea de cuviinţă să 
descrie neastâmpăratul „muson de mai”; îşi făurea 
o artă poetică grozav de alambicată şi de esoterică”; 
se autopercepea în chip de „călător înarmat cu 
rezistenţe sterile”; se imagina „în miezul unor 
lucruri funebre”; mărturisea că „melancolia şi-a 
lăsat striaţiile chiar în esenţa” sa; cocheta cu 
suprarealismul în vogă; râvnea să-şi celebreze 
„muza goală puşcă”; se închipuia hărțuit de 
„vicioase şi melancolice gânduri”, de care nu putea 
să scape decât privindu-şi picioarele „ca şi cum ar fi 
ale altui corp”; îşi deplângea amara stare de 
solitudine; decela „fantoma de pe cargou” ce 
„contemplă marea cu chipul ei fără ochi”; dansa 
deprimantul „tango de văduv” cu o iubită 
răutăcioasă şi versatilă; identifica aiurea nişte 
terifiante, maldororice „coşciuge cu pânzele-n 
vânt”, „urcând râul vertical al morţilor”; îşi proiecta 
aleasa inimii într-un mirobolant decor marin; 
efectua câte o Walking around (plimbare de jur 
împrejur) spre a-şi compensa oboseala de a fi om, 
spre a scăpa de apăsarea iritantă a traiului cotidian, 
spre a uita de rutina agasantă; se lamenta sesizând, 
cu fior, că „totul e suferință, şi doar suferinţă/şi 
nimic altceva decât plâns”; îşi aşeza arta poetică pe 
atât de fragilele temelii ale plângerii, prefăcând-o 
într-o ieremiadă tuşantă, afişa o excesivă 
agresivitate erotică; metaforiza abrupt şi temerar, 
contorsionând, laocoonizând expresia, silind-o să 
devină  paroxistică uneori (spre disperarea 
cititorului neamator de ambiguităţi derutante); îi 
oferea (într-un chip imaginar, de bună seamă) 
ţelinei expansive posibilitatea de a se manifesta 
într-un chip furibund-expresionist; jinduia „la 


umezeala vinului virtuos, combativ”, „hăituit”; se 
învrednicea să-i dedice o odă patetică lui Federico 
Garcia Lorca, admirându-i râsul „de orez furios”, 
plânsul abundent, căinându-i moartea tragică, 
intempestivă, nedreaptă, apreciindu-i cântecul 
„răguşit”, dar reverberant şi molipsitor; ţinea cu tot 
dinadinsul să depună mărturie lirică emoţionantă 
despre Spania sfârtecată de Războiul civil, devenită 
o sinistră „planetă/seacă şi însângerată a eroilor!”, 
ieşită din circuitul lumii civilizate pentru o bună 
bucată de vreme. 

Cu preţiosul, echilibratul, ritualicul Canto 
general (compus între 1938-1949) lirica nerudiană 
a căpătat o deschidere amplă, s-a arheologizat 
simţitor, orientându-se spre îndârjita explorare 
imagistică a trecutului incaş, sondându-şi 
antecedenţa  aurorală,  scrutând,  extaziată, 
minunata „patrie a rădăcinilor” demne de a fi fixate 
în memoria posterităţii înclinate să minimalizeze 
ori chiar să ignore meritele înaintaşilor oneşti, 
curaţi, viteji, s-a mitologizat substanţial, a dobândit 
o tonalitate solemnă, maiestuoasă, liturgică, a 
pornit în căutarea identităţii, urcând (spre a se 
ozoniza, evident) pe „înălțimile din Machu-Picchu”, 
căutând, cu entuziasm, cu responsabilitate, cu 
discernămând, „eternul filon insondabil”, „înaltul 
recif al aurorei umane”, asumându-și, într-un mod 
mai degrabă necondiţionat decât condiţionat 
inalterabila ereditate indigenă, căreia îi descoperă 
şi îi pune în valoare vigoarea, noblețea, onestitatea, 
consistenţa, profunzimea, fraternizând cu cei ce se 
pricepeau, perseverau, nu şovăiau să trăiască 
demn, într-un fecund regim de libertate, într-un 
mod elementar, de o prestanţă remarcabilă. 

Înfăţișând „atmosfera dezolantă şi fierbinte a 
exilului”, evocând o  „ardentă aventură 
sentimentală”, punând în temă misterul iubirii 
învolburate, „inalterabile”, Los versos del capitan 
(1951/1952) au constituit ofranda lirică pe care 
poetul o aşeza pe altarul dragostei păgâne, 
senzuale, fauneşti, i-au oferit lui Neruda ocazia de 
a-şi mobiliza din plin imaginaţia năbădăioasă, de a 
se hipostazia în amant focos, de o tandreţe 
exacerbată, de a se preumbla prin meandrele 
senzualităţii învăpăiate, de a-şi etala zestrea 
libidinală, de a o cunoaşte în profunzime pe 
cealaltă, de a-şi scruta intens intimitatea bogată, 
contradictorie, vibrantă, în perimetrul căreia 
suferinţele exilatului se sublimau treptat într-o 
extraordinară bucurie de a trăi în comuniune cu 
femeia iubită plenitudinar. Chiar dacă era 
concepută din aceeaşi perspectivă erotică, generos- 
intimă, cartea O sută de sonete de iubire (1957- 
1959) aducea u sine primenitul respect faţă de 
eleganța formei poetice, alese să exprime vulcanul 
emoţional ascuns în palpitânda conştiinţă a 
poetului matur, se întrecea în a prezenta 
excepţionalul fenomen al dragostei din cât mai 
multe unghiuri, într-o delicată manieră 
caleidoscopică, dezvăluindu-i când aspectul 
dureros când latura hedonică reverberându-i 
caracterul osmotic, plasându-l în nişte decoruri 
mirifice, cât mai variate cu putinţă, raportându-l 
neabătut unei fiinţe (Matilda) feminine în carne şi 
oase, pe care o reflectorizează din abundență, o 
idealizează discret, o prezintă ca pe o inepuizabilă 
sursă de satisfacţie, identificând-o cu pâinea 
cotidiană, lăudându-i părul de meduză, „sărutările 
(...) proaspete (...) .......... pepenii”, „parfumul de 
cereale”, asemuind-o cu „o vâlvătaie în pădure”, 
echivalându-i frumuseţea cu  plenitudinea, 
admirându-i nuditatea „curbată, subtilă, 
trandafirie”, divulgându-i sărăcia lucie; preţuindu- 
i prietenia francă, plasând-o „în ondulantul rău al 
femeilor”, stimându-i unicitatea, cântându-i 


pătimaş diafanul fel de a fi, reducând-o la „o 
nesfârşită simplitate de gingăşie”, străduindu-se s- 
o scutească de orice inconvenient, s-o protejeze pe 
cât e posibil, s-o ferească de orice atingere 
crepusculară, deplângându-i absenţa chinuitoare, 
anevoie de suportat măcar că intermitentă, 
împletindu-i din puzderia de insomnii hărțuitoare 
o superbă ghirlandă sublimată, intertextualizându- 
l pe „a fi şi a nu fi” cu intenţia de a obţine o viziune 
dramatică asupra iubirii deosebit de fragile, 
recunoscând în iubită „micul (...) infinit”, aidoma 
unui „larg fluviu/ce sărută cu alte buze alte 
pământuri”, delegându-i sarcina de a-l onora pe 
poet nu numai atât timp cât trăieşte alături dea pe 
care o iubeşte, ci şi post mortem. 

În culegerea de versuri pe care a intitulat-o 
Plenos poderes (Puteri depline), autorul aflat la 
apogeul experienţei poetice lăsa să se înţeleagă că 
„datoria poetului” e de a păstra „bocetul mării-n 
conştiinţa sa”, de a simţi „pleazna apei grele”, de a 
transmite „ecourile înstelate ale valurilor”, de a-i 
delivra inimii (...) obsesia „libertatea şi marea”, cu 
sprijinul cărora poate să bată, nestânjenită, multă 
vreme, socotea că-i necesar să se pronunţe pe tema 
„proaspăt spălat ţâşneşte copilul să trăiască”, se 
mira asupra faptului că naşterea oricui e 
înconjurată de o umilitoare lipsă de amintiri, de „o 
tăcere extrem de stranie”, că n-a păstrat în 
memorie nimic „din teribila zdruncinătură/a 
trecerii de la a nu fi la a fi”, făcea referire la 
minuţiosul act de construire a casei ce avea să-l 
adăpostească ani la rând, mărturisea că se socotea 
acreditat cu „puteri depline” spre a scrie aşa cum 
credea el de cuviinţă, aşezându-se în prelungirea 
naturii misterioase, călătorind „spre umbră” „pe 
lumină plină”, explozivă. 

Alcătuit între 1962-1964, Memorialul de la Isla 
Negra pare să fie ultima manifestare poetică 
neurdiană pregnantă, stăpână pe principalele 
mijloace artistice, capabilă să-şi lărgească 
apreciabil aria de cuprindere tematică, obsedată de 
originile-i îndepărtate, ataşată meleagurilor natale, 
străbătută de un fior elegiac, datorat pierderii unor 
fiinţe dragi, menită să ni-l arate pe poetul aflat în 
pragul  senectuţii în chip de „creatură 
infimă /îmbătată de marele vid”, dintr-o pstură 
acosmistă aşadar, ca „parte pură/a abisului”, decisă 
să-şi păstreze „identitatea (...) obscură, să înfiereze 
nedreptatea căreia îi cad victime atâţia oameni 
oropsiţi, să demaşte neruşinata complicitate cu 
opiul - „floarea lenevelii”, să afirme că „nu există 
lumină pură” într-o lume impură, să se răfuiască, 
spectaculos, cu ideologia totalitar-stalinistă, de 
partea căreia se situase, naiv, cu câteva decenii în 
urmă. 

Aparţinând ultimului stadiu al modernităţii 
expansive, frenetice, hiperactive, lirismul nerudian 
s-a desfăşurat într-un mod catarctic, reuşind să-şi 
împletească proiecția intimă cu latura civică, să 
treacă, discret, de la limitata modalitate de 
configurare rezidenţial-telurică la cea cosmopolit- 
dezmărginită, să se dezambiguizeze în plan 
lingvistic şi verbal până la a dobândi un soi de 
limpiditate spornică, a rezistat câtorva ispite 
delirizant-ideologizante printr-o hotărâtă repliere 
între hotarele proprii, acolo unde a descoperit că 
frumuseţea merită să fie slăvită necontenit în 
imanenţa-i aurorală, că natura trebuie să fie 
cântată şi recunoscută în calitate de dat 
indispensabil condiţiei umane normale, că iubirea 
se cade să fie oricând apreciate din perspectiva 
inepuizabilei sale virtuţi creatoare, capabile să-i 
asigure omului care o îmbrăţişează necondiţionat 
minunate, rodnice, excelente posibilităţi de 
afirmare. 






















Înfăţişând 
„atmosfera 
dezolantă şi 
fierbinte a 
exilului”, 
evocând o 
„ardentă 
aventură 
sentimentală”, 
punând în temă 
misterul iubirii 
învolburate, 
„inalterabile”, 
Los versos del 
capitan 
(1951/1952) au 
constituit 
ofranda lirică pe 
care poetul o 
aşeza pe altarul 
dragostei 
păgâne, 
senzuale, 
fauneşti, i-au 
oferit lui Neruda 
ocazia de a-şi 
mobiliza din plin 
imaginaţia 
năbădăioasă... 

L a 
PABLO NERUDA 


SEA BARMAL 
Maicesi= Pere 


Alexandru Jurcan 


O barcă legănată de cuvinte 


Laureatul premiului Nobel, Pablo Neruda, a 
trăit între 1904-1973. A studiat literatura franceză 
la Santiago, iar la 19 ani a publicat prima carte. 
Devine consul în Spania, apoi membru al 
Partidului Comunist Chilian, preşedinte al Uniunii 
Scriitorilor Chilieni, ambasador în Franţa etc. După 
lovitura de stat din 1973, când Allende e dat jos, 
casa lui Neruda a fost jefuită, iar cărţile sale arse. 
Poetul dorea o lume în care fiinţele să fie „doar 
umane”. Ştia că „e atât de scurtă dragostea şi atât 
de lungă uitarea”, după cum era tentat să scrie 
noaptea versurile cele mai triste, pentru ca, 
deodată, să înţeleagă cum „versul cade în suflet 
precum roua în iarbă”. 

În 1994 Michael Radford a realizat filmul II 
postino/Poştaşul, cu Philippe Noiret (Neruda), 
Massimo Troisi (Mario), Maria Grazia Cucinotta 
(Beatrice). Iată-l pe Neruda, exilat pe o insulă din 

Italia, prin anii 1952, într-un peisaj absolut mirific, 
având un poştaş doar al lui, adică pe Mario, care 
străbate pe bicicletă calea spre casa poetului, să-i 
ducă zilnic corespondenţa. Putea fi un poştaş 
anodin, doar că Mario e interesat de poezie, de 
naşterea metaforelor. Se miră că Neruda curăţă o 
ceapă („un poet poate gândi dacă are o ceapă în 
mână?”) şi se regăseşte în versul „am ostenit să fiu 
om”, apoi se îndrăgosteşte de Beatrice şi ar dori ca 
Neruda să devină un Cyrano al său... Cum faci să 
devii poet? — se frământă Mario. Neruda îl 
sfătuieşte să se plimbe pe malul mării. „Dacă mă 
plimb mult, mă apucă metaforele” — îndrăzneşte a 
spune Mario. Şi continuă : „Parcă eram ca o barcă 
legănată de cuvinte”. Mătuşa lui Beatrice, femeie 
simplă, se sperie de năvala poetică şi îi spune 
preotului cu o spaimă apocaliptică: „O fierbe într- 
un cuptor cu metaforele lui ”. Oare mai există 


prozeliţi de talia lui Mario, care înregistrează 
pentru Neruda reîntors în Chile valuri, brize 
marine, clopote şi chiar foşnet de vânt ? Filmul lui 
Radford aduce un imn insolit prieteniei, într-o 
limpezime narativă  odihnitoare. Mario se 
contaminează de magnetismul poeziei, are nevoie 
de ea, ştiind că poezia nu aparţine neapărat cui o 
scrie, ci, mai ales, cui are nevoie de ea. 

Actorul Massimo Troisi devine revelaţia 
supremă în rolul lui Mario. El a devenit un mit 
pentru italieni, mai ales că a murit la o săptămână 
după terminarea filmărilor. Bolnav fiind, şi-a 
amânat operaţia de dragul rolului. Ciudat cum şi 
Mario din film moare înainte de a-şi vedea fiul. În 
film, Troisi zâmbeşte umil, cu o timiditate delicată, 
de parcă ar avea „stele în păr” — vorba poetului. Să 
nu uit : revăd filmul în fiecare an. 

Între Lupus și îngeri ratați 


Am citit (uitând şi de 
caniculă) Ana Maria şi îngerii 
de Radu Aldulescu în trei zile 
pline, ceea ce scriitorului i-a luat 
fix un an şi o lună s-o scrie, iar 
celor din carte (mama şi fiica) 
câteva zeci de ani de viaţă, până 
ce Lupus (un drac împieliţat) i-a 
smuls-o mamei Mariana pe fiica 
ei Ana Maria, atât de prost 
păzită de „îngerii” ei rataţi, 
debili şi nemernici (Sebastian, 
Manfred şi Gabriel). Dacă tot 
vom fi nevoiţi să dăm de „îngeri” 
pe aici, atunci unicul, autenticul 
înger păzitor al Anei, de la 
naştere la moarte, nu poate fi 

decât mama ei. Tulburător e 
gândul mamei că dacă şi-ar 
putea lua viaţa de la început, 
chiar şi cu mintea asta de pe 
urmă, ea, Mariana, ar proceda la 
fel, l-ar lua de bărbat pe acelaşi 
Remus (Ticălosus), dacă ăsta ar 
fi preţul pentru a o avea iar pe 
Ana! 

Iată deci povestea celor două, 
într-un stil filmic, pe un ton 
neutru-empatic, fără urmă de 
fiorituri, curat ca lacrima. 

Mariana s-a născut la Arad 
dintr-o mamă eroină a muncii 
socialiste, Maria Bejan, sudoriţă 
fruntaşă distinsă cu Ordinul 
Muncii clasa întâi (înmânat de 
Nicolae Ceauşescu în 1973), şi 
din Savu Bejan, portarul de 
fotbal al Gloriei Arad şi (de două 
ori) al Naţionalei, poreclit 
Pantera. În timp ce mama Maria 
a avut un destin să-i zicem 
constant, menţinându-se 
fruntașă pe frontul muncii vreo 
patruzeci de ani şi încasând 
drept răsplată o pensie din care, 
în perioada albastră a tranziţiei, 
poate să şi crape de foame, Savu, 
în schimb, şi-a ratat vocaţia de 
fotbalist: multrâvnitul transfer 
la Dinamo Bucureşti nu va avea 


loc, din pricina uneltirilor unui 
obscur şef al comisiei sportive a 
oraşului, pe care, de altfel, Savu 
se va răzbuna, beat fiind, 
pătându-l măr în public şi 
alegându-se astfel cu cinci ani 
(„povestiţi de-a fir a păr fiicei 
sale”) în Deltă la Periprava, la 
tăiat stuf. După eliberare, cei doi 
soţi vor divorța de formă, pentru 
a păcăli societatea (multi)lateral 
dezvoltată şi în conformismele-i 
ubueşti şi a putea trăi mereu 
împreună, într-un cuplu trainic 
și în definitiv armonios (cum 
Mariana nu va trăi niciodată 
alături de un bărbat) până la 
capătul scurtat drastic din 
pricina patimii pentru băutură a 
fotbalistului. Mariana îi va 
moşteni oarecum pe amândoi: 
de la tată bunătatea şi dorinţa 
de-a trăi neîngrădit, poate şi o 
doză bună de inconştienţă, iar 
de la mamă voinţa de fier şi tăria 
de caracter, numai că folosite în 
sens opus, nu în cel al 
conformismului îndobitocitor, ci 
al puterii de-a lua viaţa de la 
capăt de o mie şi una de ori, 
oriunde pe pământ. 

Din păcate, Mariana, o fată 
„doldora de calităţi şi talente” 
(ajunge doar vedeta locală a 
Ansamblului folcloric arădean, 
deşi, cu talentul ei de soprană, ar 
fi putut intra la Conservator, iar 
pe de altă parte termină fruntașă 
Liceul economic şi ar fi putut 
intra uşor la ASE), va pica pe 
proaste mâini bărbătești, 
începând cu primul soţ, Remus, 
care, imediat după dezvirginare, 
o ia de nevastă şi o lasă gravidă 
cu Ana, ca s-o poată liniştit 
folosi ca paravan pentru 
găinăriile lui (intuind perfect că- 
i o vacă bună de muls): devenind 
profesoară „de calcule 
economice” la acelaşi liceu, ea 
avea implicit varii relaţii prin 
magazinele comerţului socialist, 
în care elevii făceau practică, şi 
tot ea era cea care organiza un 
curs de doi ani în urma căruia 
acorda un certificat de calificare 
lucrătorilor din comerţ cu studii 
neterminate. Remus ce-mi 
făcea? promitea, în numele 
soţioarei, marea cu sarea 
cetăţenilor nerăbdători să mai 
aştepte cu anii pe listele întru 
acordarea vreunui televizor 
color ori lector video, sau a 
pomenitului râvnit „certificat de 
calificare”, iar pentru treaba 
asta încasa anticipat bani cu 


nemiluita, până când zeci de 
cetăţeni, turmentaţi de 
promisiuni, veneau la uşa 


Marianei gravide şi o amenințau 
cu plângerile la poliţie de nu se 
ţine odată de cuvânt, ori de nu le 
dă banii înapoi. La un moment 
dat, oalele sparte ale lui Remus 
nu mai puteau fi plătite şi 
alternativa ce se profila la 
orizontul sumbru era: puşcăria 
ori exilul. 

Mariana e obligată să aleagă 
Occidentul (puşcăria venea de la 
sine!) la vreun an după naşterea 
Anei Maria, în 1987. Cu curajul 
disperării, traversează Ungaria 
şi, după un stagiu sinistru într- 
un lagăr austriac (unde a fost 
aproape  coţopenită de o 


gardiancă în călduri şi apoi de-a 
dreptul luată la poştă de niște 
kosovari), ajunge la Viena. Dar, 
culmea culmilor, tot atunci, 
înainte de *89, ca o leoaică ori 
ursoaică, se reîntoarce după fiica 
ei, riscând nebuneşte să piardă 
totul, şi libertatea şi pe Ana 
Maria, dar uite că va câştiga 
totul! Chiar dacă nu ne-am 
gândi că a reuşit să-şi aducă şi 
fiica, nu ştiu să fi existat vreun 
alt caz, cineva fugit de unul 
singur înainte de '89 să se 
reîntoarcă şi să fugă iar! Isprava 
asta aproape legendară i-o 
datorează ingenioasei (ori/şi 
norocoasei) strategii a lui Mirko, 
un prieten de nădejde, ţigan sârb 
„cu uitătura slinoasă şi gura 
plină de dinţi îmbrăcaţi în aur”, 
pe care, în teroarea-i paranoică 
de mamă plus clişeele despre 
ţigani, îl răsplăteşte foarte prost, 
bănuindu-l că a vrut să-i fure 
fiica! Ajunse la Viena, cele două 
încep o nouă viaţă. 

Îți cam dau lacrimile prin 
cartea asta viaţă, mai și râzi, ce-i 
drept, dar râsul nu ţine, se 
transformă în râsu-plânsu, şi 
plânsul pare (doar) a învinge... 

Nu poţi să nu-i doreşti 
Marianei o soartă mai bună, 
ştiind că o merită! Dar uneori te 
şi cam scoate din sărite, te 
revoltă amestecul de bunătate 
pură şi de naivitate până la 
prostie a celei de la douăzeci de 
ani dar şi a celei de la vreo 
patruzeci! Va repeta, pe alte 
planuri, la Viena ca şi la Arad, ca 
un făcut, cam aceleaşi trăiri 
păgubaşe, aceiaşi paşi greşiţi, cu 
oamenii întâlniți dar şi cu fiica 
ei, care parcă îi moşteneşte, la 
rândul ei, firea, şi calităţile şi 
defectele, doar că nu-i va mai 
moşteni şi forța, având o 
fragilitate extremă. 


E foarte bine prinsă situaţia 
„auslanderilor” în ţara 
„australopitecilor de austrieci”: 
eleva Ana Maria va fi o victimă a 
şovinismului (unul din cele mai 
tari din Europa, ajunge să-i fi 
citit pe Thomas Bernhard ori 
Peter Handke ca să înţelegi 
asta), fiind excepţional dotată, 
dar auslanderă! Ca să nu mai 
vorbim de faptul că, în anii “90, 
Mariana e expulzată, cu fiica ei 
cu tot, după aproape un deceniu 
de rezidenţă şi de integrare prin 
muncă cinstită. Făcuse, e drept, 
la început, în “87, inimaginabila 
tâmpenie de-a mărturisi la 
interogatoriu că, de fapt, nu 
fugise de sub jugul lui Ceauşescu 
ci de sub cel al soţului, ceea ce 
n-ar mai fi putut-o încadra decât 
ca exilantă economică, de care 
Austria n-avea nevoie, 
integrând-o automat în 
categoria celor politici (asta şi 
fiindcă, aflăm, pentru fiecare 
exilant politic Austria primea 
substanţiale subvenţii 
internaţionale). Se vede însă că 
declaraţiile nu i-au fost uitate, i 
s-a scos iar dosarul, s-a 
constatat că s-ar fi produs o 
„greşeală” administrativă şi 
uite-aşa va fi expulzată! 

Dar nu se lasă impresionată 
de atâta! Ajunsă la Arad cu Ana 


Maria, o înscrie la liceul german 
Guttenbrunn (unde va face clasa 
a IV-a şi a V-a), iar Mariana 
obţine imediat viză de la 
ambasada austriacă, se 
reîntoarce la Viena, iar peste doi 
ani va îndeplini condiţiile legale 
şi o va readuce pe fiica ei 
(ocolind abil, prin falsificarea 
unui simplu docoment, şi 
obstacolul numit soţ, care nu 
voia să-şi dea acordul şi de care 
n-avusese nici când să 
divorţeze). 

Din nefericire (mai mare 
nefericire nu este), nu peste 
multă vreme, pe la şaisprezece 
ani, Anei îi vor apărea primele 
simptome ale unei boli 
misterioase, doar că la Viena, 
unde a fost trambalată pe la 
spitale şi tot soiul de specialişti, 
nu se va descoperi absolut 
nimic, va fi chiar tratată de 
bolnavă închipuită, ba, culmea 
cretinismului, va fi trimisă la o 
psiholoagă care emite opinia că 
totul i s-ar trage de la faptul că e 
încă o virgo intacta! Spre a-i fi 
diagnosticată boala, pomenitul 
Manfred, „îngerul” austriac al 
Anei, noul ei „tată adoptiv”, 
trebuie să se întoarcă cu ea la 
Arad, unde, prin intuiţia 
medicului de familie Poenaru 
(confirmată, în urma analizelor, 
de doctorul Petean, şeful secţiei 
de reumatologie din Clinicile 
Noi din Timişoara), se poate 
pune, în sfârşit, un nume 
duşmanului vieţii Anei: „Lupus 
Eritematos  Sistemic”, boală 
incurabilă. Se începe imediat 
tratamentul la Clinicile Noi. 
Reîntoarsă la Viena, Mariana va 
da în judecată direcţia spitalului 
Wilhelminenspital, având, 
fireşte, câştig de cauză și 
primind o compensație de 6000 
euro, din care, din păcate, 4000 
trebuie plătiţi pentru restanţele 
la chirie, la care adăugându-se 
„penalizările şi taxele poştale” 
aferente se mai aleg doar cu 151 
de euro şi câţiva cenți. 

Pomeneam de Manfred, 
„îngerul păzitor” austriac pe care 
Mariana i l-a găsit Anei, un 
inginer mecanic, asocial, 
întreţinut, impotent, dar şi, timp 
de mai mulţi ani, un minunat 
tătic adoptiv, ori mai degrabă un 
frate mai mare al Anei, pentru 
ca, în final, să se dovedească (şi) 
un escroc patentat, de-o abjecţie 
şi laşitate fără pereche: mutatis 
mutandis, îi va juca o aceeaşi 


fisură ca Remus, fugind 
(pesemne manipulat de o 
femeie), lăsându-i pe cap 


Marianei vreo 100 000 euro de 
fraude şi datorii, căci biroul de 
expert mecanic în automobile, 
falimentar, îl deschisese, 
machiavelic de abil, pe numele 
Marianei! 

Dar până la trădarea lui 
Manfred, Mariana îşi va 
schimba deja statutul social: 
fiindcă Lupus îi sare din ce în 
ce mai des la beregată Anei 
Maria și trebuiesc bani şi iar 
bani, după ce o vreme a lucrat, 
câte şaişpe ore pe zi, ca 
vânzătoare la Imbissul (un soi 

de rulotă-chioşc) fraţilor Silinger, va vinde, 
prin mama Maria, casa din Micălaca (unde 
trăise mai mult şi unde şi murise iubitul ei 
tată) şi, cu cei 30 000 euro, îşi va deschide la 
Viena propriul restaurant, ce va purta chiar 
numele ei şi, deopotrivă, al unui film celebru 
german, s'Mariandl (unde era vorba tot de o 
mamă şi o fiică!). Mariana va angaja un 
bucătar, un ospătar şi un barman, „cu care 
muncea cot la cot din viul nopţii până la 
miezul nopţii”, şi apare la orizont Fata 
Morgana a prosperității (îşi permite să trimită 
şi o rentă de 500 euro mamei Maria). E aici 
un pasaj tulburător despre parfumul de lux 
preferat al Anei: „Parfumul ei preferat, 
Chanel Chance, de 60 de euro flaconul, avea 








nici măcar să dea o mână de ajutor la 
restaurant: „Nu sunt sclavul tău ca să-ţi car 
lăzile cu bere”, îi spune el, răspicat, Marianei. 
Gabriel va fi parazitul perfect al iubirii (mereu 
romantice, ideale) a Anei (sentiment 
exacerbat de disperarea bolii şi a morţii), 
pentru care îşi şantajează, ba chiar îşi 
pocneşte, o dată, mama (ea nu şi-o va ierta, 
dar mama o va înţelege şi ierta), cerându-i să-l 
întreţină şi pe cavalerul ei neprihănit, doar e 
în joc fericirea ei, nu?! 

Ce-i drept, tânărul ăsta ticălos din fire nu 
seamănă cu nimeni, nici măcar cu părinţii 
(tatăl, faimosul spărgător al casei Clubului de 
fotbal Rapid Viena) trăind acum din 
furtişaguri prin magazine, revândute pe sub 
mână, dar fiind, chiar şi la 
modul negativ, activi; pe când el 
nu vrea decât să bea Cola, să 
ronțăie chipsuri (ne amintim de 
posmagii lui Creangă!) şi să se 
chiorască toată ziulica la 
meciuri de fotbal la tembelizor. 
Dar (şi aici diferă de leneşul lui 
Creangă), dintr-un soi de 
instinct de conservare, şiret- 
pervers, dovedeşte suficientă 
abilitate de-a o manipula pe 
Ana, îndrăgostita, în timp ce el 
însuşi este incapabil nu doar de 
iubire, dar parcă de nici un soi 
de sentiment, nici măcar 
căldicel ci rece, un produs 
perfect al societăţii de spectacol! 
Diferenţa între el şi Manfred 
(Mariana o presimte când îi zice 
Anei că-i mai rău decât acesta) e 
că în timp ce Gabriel e impotent 
sufleteşte, Manfred e impotent 
doar trupeşte, capabil totuşi de 
tandreţe, de fidelitate şi 
deopotrivă de mârşavă trădare. 
Oricum, ca „înger” (de)căzut al 
Anei, intră în altă categorie 

un miros ciudat iute-dulceag, care-i trezea 
Marianei amintiri îndepărtate, mirosul celor 
două gardiene care au întâmpinat-o în lagărul 
Traiskirchen. Se vedea trecând prin poarta 
lagărului petrecută de mirosul acela agresiv şi 
deopotrivă jucăuş, care răzbătea din gesturile 
celor două gardiene”. 

Ana Maria adoră culoarea roz (a pereţilor 
cofetăriei Aida și a prăjiturii Sachertorte). 
Viaţa ei numai roz nu va fi, şi neîngăduit de 
scurtă. Citise ea undeva pe Internet, şi i-o 
spusese şi Marianei, că „ şansa de viaţă medie 
a suferinzilor de Lupus Eritematos Sistemic e 
de treizeci de ani”. „Nu mai era nimic de spus 
după remarca Anei că n-o să apuce vârsta 
maică-si.” 

Dar uite, ca un miraj, o casă nouă în centrul 
Vienei, cu patru camere: una pentru tăticul- 
dădacă Manfred, una pentru Mariana şi două, 
fireşte că zugrăvite în roz, pentru Ana, deşi, 
cum aminteam, nimic nu poate fi roz, nici 
măcar în viaţa ei sentimentală şi sexuală. E 
drept că virginitatea începe s-o cam apese, şi 
din pricina „ascezei” impuse de romantica-i 
iubire pentru fantomaticul Sebastian, tot un 
„înger” al ei (fost coleg la liceul din Arad, 
trăind cu părinţii la Los Angeles), aşa că, la 
optsprezece ani,  nemairezistând, la 
rugămintea ei, va fi dezvirginată de degetul 
colegei şi prietenei Renata. (Sebastian se 
pierde în ceaţă, „ochii care nu se văd se uită”.) 

Înlocuitorul lui Sebastian va fi cea mai 
mare pramatie posibilă, românaş get-beget şi 
austriac, Gabriel, numit de Ana „îngerul ei de 
sens contrar” (mai potrivit ar fi „contrariul 
unui înger”). Nu vrea să facă absolut nimic în 
viaţă, nici şcoală, nici muncă, nici un artist 
boem nu-i (cum îl mădăreşte Ana), nu vrea 

decât Gabriel, care aparţine mai 
degrabă „sufletelor moarte” 
gogoliene, cea mai înfiorătoare invenţie 
diabolică: mortul în viaţă! 

Şi tocmai unuia ca ăsta îi va fi dat să-i 
anunţe Marianei, într-o dimineaţă, pe un ton 
„cretin-eliptic”: „Ciao, Mariana, Ana a 
murit”... 

Deşi Mariana scapă basma curată din 
procesul pentru fraude fiscale şi datorii cu 
care o procopsise Manfred, nu-şi mai 
redeschide localul, în căutarea unei noi 
prosperităţi. Nu mai are pentru cine să se 
bată. Pe Ana Maria a pierdut-o la nici 
douăzeci şi unu de ani. 


Cartea nu ne mai spune nimic, dar aflăm 
din percutanta prezentare a Mădălinei Ghiu 
că Mariana s-a reîntors definitiv în ţară în 
2010. 

De atunci şi până azi, datorită timpului şi 
deopotrivă acestei cărţi-viaţă în care iată-le 
din nou întrupate pe fiică şi mama ei, luîndu- 
şi rămas bun a doua oară una de la cealaltă, 
altfel decât în viaţă, mai puţin brutal, mai 
liniştitor, împăcând-o astfel pe mamă cu sine 
însăși şi cu soarta, îndrăznesc să cred 
(cunoscându-i acum caracterul şi firea) că nu 
se poate ca Mariana să nu-și fi luat de la capăt 
viaţa, sub o formă sau alta, mai domol, mai 
înțelept, bucurându-se de fiecare zi, făcând 
bine în jurul ei şi făcându-se iubită. 

Inutil să mai spun că Ana-Maria şi îngerii 
e una din cele mai tulburătoare cărţi ale 
literaturii române. Ar fi binevenită o nouă 
ediţie. 


* Radu ALDULESCU, Ana Maria şi 
îngerii, Cartea Românească, Bucureşti, 2010. 


ARGEȘ __ 


Grigore Constantin 


ARMONIZARE 


„.. parcul recuperează din urme 
distanţe care nu mai au timp 
(atras de jocul nepoţeilor 
un bătrân aflat pe o bancă 
dă să se ridice 
bastonul în care se sprijină 
a înmugurit) 


INOCENŢĂ 


în cârciumă, pe terasă 

(într-o pauză) 

încercând să afle ce e nou în trecut 

ochii stripperiţei care-şi dăruia 
sufletul — la momentul acela 

un amestec din muzică, fum de ţigară 
şi alcool — 

cu graţie ochii stripteozei 

asemenea stelelor prin care se ajunge 
în rai 

au insistat pe chipul bătrânului aflat 
singur la masă 

cât să poată deveni transparent 





























EXPANSIUNE 


inversul morţii 
poemul 
apare în întuneric 
cum prima rază a dimineţii 
pe suprafaţa apei 


pe plajă 

urmele par să se preschimbe 
în muzică, dans, 

molatice mângâieri, săruturi... 


continuă acel altundeva 

al timpului 

cu gândurile poetului 

ce crede că marea 
reacţionează la privirea lui 


"iar raza ei abia acum” 


ajuns la vârsta cărărilor întortocheate 

într-o pădure ce şi-a pierdut 
virginitatea 

ţin minte 

cu gemete de plăcere 

acolo între tufe 

unde dorinţa pătrunsă de lacrimi 

ajuta o femeie să înflorească 

sfios 

acum zâmbesc unui curcubeu 


George Grosz - 
Arta ca armă 


CVoOnICI 


N 0 


_ ARGES 
Sabau 


Cristian 


4 să 








Să zicem că 
eşti prinţesă 
(tot 
moştenitoare, 
tot) a unui 
imaginar 
principat 
german tot cu 
nume idilic - 
PIPI şi pentru 
“înalte raţiuni 
de stat” eşti 
promisă (de 
fapt arondată) 
unui prinţ pe 
care nu-l 
cunoşti, 
despre care 
n-ai auzit 
mare lucru, 
care oricum 
nu-ţi inspiră 
multă 
încredere... 





De mai bine de-un an, cu dronă sau fără dronă, pe scena de la DAVILA 


“Leonce şi Lena” rezistă 


GEORG BUCHNER 


(1813 — 1837), 
răzvrătitul re-descoperit 


Un vizitator nu foarte atent al cimitirului 
Zeltberg din Zurich n-ar putea remarca 
decât că in 1837 aici a fost înmormântat un 
oarecare Karl Georg Btiichner, născut la 
17 octombrie 1813 “docent al Universităţii 
din Ziirich”, autor al unei piese de teatru 
“Moartea lui Danton” şi decedat) la 19 
februarie 1837 (la nici 24 de ani, “vai ce 
tânăr era, bietu” de el!”, ar spune -poate- 
vizitatorul...). Din păcate de pe modesta 
piatră de pe mormânt n-ar afla că acest tânăr 
a fost un spirit revoluţionar, un instigator la 
insurgență contra orânduirii opresive de 
atunci, urmărit de autorităţi, fugar... şi nici 
că în mai puţin de 3 ani a scris o operă care 
rezistă de aproape 2 secole”: piesa deja citată 
“Moartea lui Danton”, nuvela “Lenz”, 
traducerile din Victor Hugo (piesele 
“Lucreția Borgia” şi “Maria Tudor”), 
piesa «Woyzeck» rămasă neterminată 
(publicată ca «Wozzeek», titlu greşit pe 
care îl preia compozitorul Alban Berg 
pentru opera sa din 1919), o altă piesă - 
“Pietro Aretino”, înmânată pe patul de 
moarte logodnicei sale şi distrusă de aceasta 
ca fiind mult prea libertină (spre obscenă) şi 
“Leonce şi Lena”, piesă cu un destin 
surprinzător, care în ultima vreme s-a 
bucurat de o bine-meritată atenţie. 


Planuri matrimonial- 
statale cu prinţ de POPO 
şi prinţesă de PIPI 


Să zicem că eşti prinţ-moştenitor, şi că te- 
ai săturat până peste urechi de rutina curţii 
unui minuscul şi imaginar principat german 
cu nume idilic - POPO. Că nu te încântă 
deloc ideea unei alianțe matrimonial- 
dinastice cu o necunoscută... că ţi-ai dori o 
fată (obişnuită?) frumoasă, plină de calităţi 
(cam incerte) şi ca s-o găseşti eşti gata să s-o 
cauţi te duci la naiba-n praznic... Numai că 
acolo la naiba-n praznic, poate în Italia, da 
mai bine în (pe-atunci) depărtata şi sălbatica 
Africă trecând (nu ştim cum, poate înot ca 
Robin Hood în “bărbaţi în izmene”) peste 
acea Mare Nostrum, -neşansă- nimereşti 
peste o prinţesă deghizată... a naibii soarta 
nemiloasă... 

Să zicem că eşti prinţesă (tot 
moştenitoare, tot) a unui imaginar principat 
german tot cu nume idilic - PIPI şi pentru 


EA 


înalte raţiuni de stat” eşti promisă (de fapt 
arondată) unui prinţ pe care nu-l cunoşti, 
despre care n-ai auzit mare lucru, care 
oricum nu-ţi inspiră multă încredere... Aşa 
că dorind să scapi de probabil-neplăcuta 
unire cu un străin, o iei la sănătoasa... Fugi 
de civilizaţia uniunilor dinastic- 
matrimoniale toooocmai în Africa ca să te 
contopeşti cu natura şi peste ce dai? Păăăăai 
-GHINION!- dai peste un negru cam 
sălbatic (pardon - peste un afro- 
european) cu sânge albastru. Asta e, piaza 
rea, pisica (sau pantera) neagră, afro- 
europeanul era chiar prinţişorul de care 
fugeai... Cam ăsta-i subiectul comediei liric- 
romantice în care se mai amestecă pentru a 
condimenta (din belşug!) un simpatic 
pierde-vară - Valerio, care are parte de-o 
ascensiune fulminantă pe scara social şi o 
guvernantă foarte inventivă dar căreia îi e 
greu s-o scoată la vopsea cu prinţesa mai 
năzuroasă decât multe eroine de poveste. Si 
totul (sau ca să fiu corrrrrect, aproape 
totul) se petrece pe fundalul colorat plin 
doldora de etichetă şi de peruci al curţii şi 
curtenilor lui PETER de profesie rege în 
POPO... 

Exploatând cu pricepere acest foarte 
ofertant material dramatic, spectacolul 
piteştean al lui Cristian Ioan porneşte en 
trombe cu multă mişcare prin toată sala 
poliţia (feminizată, probabil poate pentru 
a fi mai puţin fioroasă) urmărind un 
infractor (cu suspiciunea rezonabilă că 
este fooaarrte) periculos... Acest foarte 
mişcat captatio  benevolentiae se 
dovedeşte o bună alegere pentru aspirarea 
publicului în interiorul tramei; ei şi dacă 
interesul publicului este reținut prin 
metode  specific-poliţieneşti, ce mai 
contează, rezultatul primează... că doar se 
întâmplă multe şi plăcute evenimente şi 
răsturnări de situaţii care încântă şi uimesc 
spectatorii, pe alocuri (şi prin sondaj) 
participanţi preţ de câteva secunde la 
acţiunea piesei... şi chiar aplaudaţi! 


Curteni din POPO, 
din PIPI, din PITESTI... 


Actori din generaţii diferite dar devotați 
cu suflet şi suflu zeiţei Thalia, care folosesc 
sensibilitatea şi forţa de expresie pentru a da 
respiraţie şi contur unor personaje greu (dar 
nu imposibil!) de întâlnit în viaţa de zi cu zi. 

Prinţul Leonce piteştean este un Dan 
Andrei în mare formă (şi cred) în cel mai 
complex rol pe care l-a jucat până în prezent 


la Davila, un personaj care cere nuanţe de 
lirism şi ironie, de elan existenţial şi apatie, 
o doză mare de defetism (princiar) 
combinată cu spiritul şi aplombul unui 
veritabil frondeur. Un frondeur care se 
înhăitează cu haimanaua epicureică Valerio, 
pentru a reuşi sabotarea şi dinamitarea (e 
adevărat că Alfred Nobel încă nu se născuse, 
dar...) convențiilor sociale. Dar poate că acea 
cură de natură (sălbatic-africană) i-a priit, s- 
a bronzat (poate neuniform, că soarele 
african nu-i lampă s-o plimbi cum ţi-e voia 
pe epidermă) şi şi-a întâlnit femeia 
visurilor... aşa că se înapoiază mai 
cooperanit, gata să-şi pună gâtul în jugul 
guvernării minusculului stat pentru liniştea 
părintelui, pentru bucuria (şi aplauzele) 
curtenilor şi -mai ales- pentru propăşirea 
supuşilor... 

Delicateţea fizică a diafanei Ramonei 
Olteanu găseşte în datele prinţesei Lena un 
câmp de exprimare pe care orice actriţă şi l- 
ar putea dori: oscilaţia între dorinţele încă 
neconcretizate nici măcar mental (d'apăi 
real) şi tentaţia de a gusta din fructele 
(africane!) oprite care aglomerează fructiera 
(sau coşarca) plăcerilor de-abia, de-abia 
întrezărite. Oferta pe care “echipamentul” de 
prinţesă-exploratoare, adică albul imaculat 
al compleului crinolină-umbreluţă o face 
arătosului (şi cam sfiosului) sălbatic african, 
este într-adevăr o “ofertă de nerefuzat”. 
Adaptând formula vizuală hollywoodiană 
“Eu-Jane, tu-Tarzan” la “eu turista-tu 
băştinaşul” şi cu un pic de topping 
adrenalinic prinţesei Lena nu i se poate 
refuza un preţios trofeu: un selfie cu 
atrăgătorul sălbatic... 

Gabriel Gheorghe, cum ziceam - 
haimanaua epicureică Valerio, 
contrabalansează atât cât trebuie lirismul 
defetist al prinţului Leonce, pentru a ţine 
cumpănă dreaptă şi a (re)stabili echilibrul în 
natură. Şi dacă i se mai întâmplă şi lui să 
viseze, visele sale sunt mult mai reale au 
formă şi culoare de friptură în sânge... şi 
miros de grătar bine rumenit sau/şi de vin 
îmbietor-gâlgâitor. Ei şi dacă prin preajmă 
se mai nimereşte şi o guvernantă drăguţ- 
elefantină (din cauză de nas care “citează” o 
trompă pachidermică) viaţa e tot mai 
frumoasă, ruşine celor ce susţin contrariul! 
Capabil să justifice mulţimea de măşti pe 
care le poate purta o biată fiinţă umană, să 
mai şi ţină discursuri aplaudate şi să 
contribuie decisiv la ridiculizarea şi 


decredibilizarea poliţiei Valerio pare foarte 
aproape de un Figaro neamţ fără brici, 
foarfece, lighenaş, dar cu acelaşi aplomb în 

legarea şi dezlegarea capitolelor intrigii... 

Să nu credeţi cumva că Mirela Popescu 
este doar manipulanta unui soi de ricşă ce 
conţine o prinţesă ocrotită ca într-un cocon 
de mătasă... Îndeplineşte şi funcţiile unei 
guvernante grijulii aproape mereu depăşită 
de ciudatele dorinţe, toane, fiţe, capricii, 
fasoane, mofturi, ale prinţesei. Ca să se 
“scoată” cumva, să nu fie excedată de 
complexitatea sarcinilor de serviciu o 
mai ajută experienţa de viaţă, vivacitatea 
minţii şi chiar şi flexibilitatea coloanei 
vertebrale... Iar după întâlnirea de gradul 3 
şi stabilirea jovialei complicităţi cu un bon- 
viveur de anvergura viitorului ministru 
Valerio, intuiţia (100%!) feminină îi spune 
că deja ceva s-a schimbat... în bine! 

Vasile Pieca în rolul regelui Peter este 
pretutindeni în curtea sa de buzunar şi mai 
peste tot în sala de spectcol. “Filosof la 
domiciliu” (cum ar fi spus Tudor 
Muşatescu) îşi domină curtenii aproape 
aneantizaţi de ştiinţa de carte şi înalta 
înțelepciune a şefului... şef care chiar ajuns 
cu competenţa în înalte sfere ale gândirii, 
preocupat de simetrie ca de un sistem de 
referinţă instabil, mereu corectibil, nu vrea 
să-şi uite poporul, şi aşa, spre regească 
aducere aminte mai face câte un nod la 
batistă... şi mână în mână cu zarurile 
destinului se descurcă cu eticheta, parodiază 
cu complicitatea tuturor  curtenilor 
ceremonia nupţială a prinţului — în efigie ca 
să fie mai puţin dureroasă... Combinând 
severitatea de faţadă cu înclinația spre ludic, 
Vasile Pieca trece dezinvolt prin tonurile 
comice oferite cu generozitate de Biichner şi 
Cristian loan. 

Mirela Dinu este Rosetta, fata frumoasă 
şi disponibilă, numa” bună (helas...) pentru 
petrecerea plăcută a timpului liber 
princiar... Rosetta rămâne un interludiu, o 
ofertă romantică de dragoste la liber şi fără 
aşteptări (prea mari). Altfel spus o fată 
frumoasă care se dă huţa (că doar n'o să zic - 
politizând- se balansează) între incerte 
proiecte de viitor cu ceva speranţe dar 
fără iluzii... Rosetta Mirelei Dinu rămâne un 
moment absolut sexy-romantic şi erotico- 
poetic într-o vâltoare comică generalizată. 

Binomul (că doar trăim în vremuri curat 
binomiale...) polițienesc  Tudoriţa 
Popescu - Cristina Caragea reuşeşte să 
exprime imaginea publică despre poliţia mai 
oricărui stat: pricepe puţin, se agită mult, 
aleargă fără după ţinte false, depăşeşte (cu 
aplomb!) limitele legale, acţionează (cu 
mijloace specific-violente) într-o permanent 
stare de hybris, ce-i drept un hybris 
feminizat, practicat cu graţie şi voioşie... 

Adrian Duţă, Puiu Mărgescu şi 
Marius Pieca - mândri purtători de peruci 
şi de falsă şi găunoasă solemnitate, curteni 
(de ambe sexe!) de vază ai regatului (cu 
nume idilic, se ştie) POPO acţionând unitar 
într-un adevărat şi ilar trinom (spre binele 
statului şi gloria regelui) dau efectul de cor 
antic şi demonstrează că unirea (sau cadenţa 

şi stricteţea etichetei de la graţioase 
reverenţe pân'la parodii de piruete) face... 
hazul mai mare. Animaţi de sentimente 
democratice se mai amestecă cu poporul 
(din stal), mai schimbă o părere că de idei nu 
poate fi vorba... 

Scenografia Mirunei VARODI defel 
claustrofobă din moment ce caută spaţiile 
largi şi sugestivă cu acea punte între suflete 
(şi poate) între continente, culturi şi 
civilizaţii, costumele -după geografie- mai 
sumare în Africa, mai elaborate în regatul 
POPO-ului (că aşa-i la noi civilizaţii), 
demonstrează că se poate face destul şi de 
efect cu mijloace (relativ) modeste. 


Oare ce să fie 
“Leonce şi Lena”? 


“Leonce şi Lena”, această glumă 
dramatizată a foarte tânărului Biichner care 
dacă n-ar fi dacă ar fi ajuns cu două zile mai 
târziu ar fi avut şanse mari să câştige 
concursul organizat de Editura Cotta (în 
1836) regizorul Cristian IOAN, a adaptat- 
o vremii oferă un spectacol care - cu mască 
sau fără mască, cu dronă sau fără 
dronă, rezistă de mai bine de-un an 
- porneşte cum ziceam -en trombe- cu acea 
urmărire (currrrat polițienească!) a 
suspectului prin toată sala şi se sfârşeşte en 
fanfare, cu o (neaşteptată şi mascată) 
nuntă princiară. Eeei, soarta, de ce ţi-e frică 
nu scapi... 

Cu mai bine de-un veac înaintea luptei 
ionesciene contra rinocerizării “Leonce 
şi Lena” flutură ideea biiechneriană a 
Luptei contra marionetizării. O luptă 
ce se dă între nişte personaje simpatice, care 
— GHINION! - îşi dau seama că trăiesc într-o 
societate şi -în  general- o lume 
(umanitate) tot mai degradată, tot mai 
proastă, tot mai “tembelizantă” şi mai 
tembelizată de tot felul de proceduri, de 
standarde ciudate, de norme aiuristice, de 
cutume stupide şi de alte prostioare desuete, 
da” nu prea au ce face... Ilaritatea nativă a 
textului (susţinută de numeroase şi 
ingenioase poante) este potenţată de 
soluţiile regizorului Cristian IOAN care 
“colaborează” cu autorul mai mutând 
acţiunea peste acea “Mare Nostrum”, (că 
doar în Italia strămoşilor romani, 
contimporanii merg să trebăluiască, nu să 
hoinărească, să lenevească şi să se- 
ndrăgostească), mai adaptând dorinţele şi 
impulsurile la tehnica de ultimă generaţie 
(vezi acel selfie pe drum de liane la vreme de 
seară într-o secvenţă de inspiraţie 
hollywoodiană de tipul “Eu — Lena, Tu — 
Tarzan!!”) 

Combinarea eleganţei “de aparat” a 
crinolinelor, dantelelor, panglicilor şi 
perucilor buclate şi pudrate cu acele 


preocupări triviale ale vulgului, ale 
servitorimii (de orice grad şi nivel), 
fructuoasa “colaborare” dintre lenea 





nobiliară explicabilă şi lenea 
plebee condamnabilă nu puteau 
să nu ofere suficiente motive de 
râs. Iar trecerile actorilor prin sală, 
atragerea spectatorilor în joc/joacă 
nu fac decât să omogenizeze 
curtea regelui Peter, să-i crească 
(măcar pentru două ore) numărul 
supuşilor, ceea ce nu-i rău, acum în 
plină criză demografică. 

Interogaţia de final “Sau mai 
bine să construim un teatru?” 
primeşte răspunsul concret şi 
afirmativ: Păi DA, mult mai bine, şi 
chiar acum! Pentru că teatrul se 
(re)construieşte cu fiecare | 
spectacol: se (reproduce 
atmosfera de basm scenic, se 
(re)confirmă talentul şi dăruirea 
actorului, se îmbunătăţeşte starea 
spirituală a spectatorului. Poate că teatrul 
piteştean avea nevoie enfin de un final en 
fanfare cu actorii pe post de atlanţi 
vivanţi şi actrițele ca adevărate cariatide 
portante şi  vivante... Pentru că 
dumnealor actorii susţin şi însufleţesc 
teatrul şi fiecare îşi merită (măcar) propria 
statuie efemeră cu soclul la purtător... fie 
acest soclu chiar şi o modestă (dar solidă) 
cutie inscripționată cu numele statuii vii pe 
care o susţine. 

Spectacolul de la Davila imaginat de 
Cristian Ioan la care echipa piteşteană s-a 
înhămat cu plăcere şi dăruire demonstrează 
—încă o dată!- că textele clasice nu sunt nişte 

















vechituri bune doar să scoată din sărite nişte 
elevi  plictisiţi de pe la şcoli cu 
promovabilitate scăzută, ci sunt întâmplări 
oricând bune de recitit, de actualizat 
(pardon, “de ambientat”) de re-gândit, de 
re-trăit... Si de (re)văzut de câte ori se oferă 
ocazia... Simpatic, haios este un spectacol 
care consacră (încă o dată) o revoluţionară 
răsturnare de paradigmă existenţială: aici, la 
Biichner şi Cristian loan, cerinţele 
primordiale nu sunt cele de hrană şi 
securitate (individuală!) ci de libertate şi 
dragoste... De reţinut, de văzut, de gustat, de 
savurat şi de... APLAUDAT! 








ES ARGEȘ 


Mariana Şenilă-Vasiliu 
Arta sub semnul svasticii 


Soluţia finală: cărţile pe rug 





Umanitatea, 
indiferent de 
timp şi modul 
în care a fost 
organizată, a 
avut 
permanent 
nevoie de 
ritualuri şi 
ceremonii, 
religioase, 
militare, 
civile. 





„Când se ard cărți, curând vor fi arşi şi 
oameni”. 
Heinrich Heine 


Berlin, 5 ianuarie 1933, la şase zile de la 
instalarea regimului nazist în Germania. Pe 
principalele clădiri din centrul capitalei au fost 
lipite afişe care invitau intelectualii la 
formarea unui front de stânga împotriva 
nazismului. Semnatarii apelului erau scriitorul 
Heinrich Mann şi graficiana Kathe Kolwiz, 
ambii membri ai Academiei prusace de artă, 
instituţie notabilă datând din 1696. Înfiinţată 
în scop lucrativ, menirea sa iniţială fusese 
crearea unei resurse de artişti care să decoreze 
palatele şi construcţiile cele mai importante 
din acea perioadă. Cu mare greutate, 
Academia prusacă primise în rândurile sale şi 
o serie de scriitori, însă o secţie pentru 
literatură nu a existat, ea a fost creată abia 
după încheierea Primului Război Mondial, iar 
prima şedinţă a secţiei literare s-a ţinut abia în 
1926. Conform declaraţiei lui Wilhelm von 
Scholz, întâiul ei preşedinte, rostul ei era de a 
asigura apărarea bunurilor spirituale 
luptând împotriva oricărei atingeri aduse 
libertăţii. Pe măsură ce regimul nazist 
escalada toate funcţiile publice în stat, iar 
cenzura politică era din ce în ce mai făţiş- 
violentă, inclusiv în cultură, a venit rândul 
Academiei de artă prusace să fie atacată. Noua 
Academie, înființată în 1926, reuşise până la 
venirea la putere a naziştilor să-şi păstreze 
totuşi independenţa, respingând orice fel de 

imixtiune politică, ridicându-se concomitent 
împotriva cenzurii şi represiunilor la care erau 
supuşi scriitorii. Intr-un raport, Heinrich 


Mann a ridicat în 1932 chestiunea 
naţionalismului ca metodă inacceptabilă în 
critica literară. Prin poziţia sa consecventă în 
această problemă, dar şi prin alte luări de 
poziţie, scriitorul a intrat în colimatorul 
zelatorilor regimului nazist - la acea dată 
Heinrich Mann fusese ales preşedinte al 
Academiei prusace de artă! Apariţia afişelor 
din 5 ianuarie 1933, purtând semnătura sa 
alături de cea a graficienei Kathe Kolwiz, a pus 
capăt „răbdării” oficiale: prin ministrul 
Instrucțiunii publice din guvernul Prusiei, 
Rust, s-a cerut demisia semnatarilor 
protestului pe motiv că poziţia lor o angaja şi 
pe cea a Academiei, care, în caz contrar, ar fi 
urmat să fie desfiinţată. Din respect pentru 
colegii lor, H. Mann şi K. Kolwiz au demisionat 
şi imediat a părăsit Academia şi arhitectul 
Martin Wagner. În deruta creată, Academia a 
devenit o pradă pentru nazişti. Un chestionar 
diabolic, prin care li se cerea membrilor 
rămaşi să răspundă doar prin „da” sau „nu” 
dacă sunt de acord cu noua politică culturală a 
Reich-ului, a stârnit indignarea şi reacţia de 
respingere a mai multor scriitori de vază, 
printre care şi cea a lui Thomas Mann care a 
părăsit şi el Academia. După faza „cu duhul 


blândeţii”, naziştii au trecut la represalii 
directe, pe chestiune de antisemitism. Așa au 
fost daţi afară din Academie Franz Werfel, 
autorul celebrului - şi premonitoriului - roman 
„Cele 40 de zile dela Musa Dagh”, publicat 
chiar în 1933! Jacob Wassermann cu 
zguduitoarea sa mărturisire dureroasă 
„Drumul meu ca german şi evreu” şi Fritz von 
Unruh, autorul nuvelei „Jertfa”, dar și alţi 
scriitori evrei. În mai 1933, secţia de literatură 
a Academiei a fost defiinţată, fiind înlocuită cu 
o alta chiftind de NDSAP-işti şi simpatizanți ai 
regimului, în marea lor majoritate grafomani 
lipsiţi de talent. De formă, noua secţie a 
păstrat principiile de primire în Academie, dar 
naziștii nu s-au încurcat cu astfel de fleacuri. 
Invitat să facă parte din noua secţie literară, 
căreia să-i fie şi preşedinte, poetul Stefan 
George a declinat onoarea preferând la 
început să se izoleze, iar apoi să plece în 
Elveţia unde a şi închis ochii la sfârşitul 
nefastului an 1933. Printre cei invitaţi să ocupe 
un loc în rebrenduita secţie literară s-a aflat şi 
scriitorul Ernst Junger. Colaborator şi 
redactor şef al câtorva reviste naţionaliste şi 
autor al volumului „Foc şi sânge” despre 
eroismul soldaţilor germani în Primul Război 
Mondial, Junger părea să îndreptăţească 
alegerea sa. Însă el a refuzat la rândul său 
înalta „onoare”, mai cu seamă că, cu puţin 
timp înainte, casa îi fusese percheziţionată. 
După câteva luări de poziţie, s-a trezit în 1941 
cu interdicţia de a mai publica. Considerat 
exponent al nazismului, la încheierea celui de- 
Al Doilea Război Mondial, i s-a interzis din 
nou să publice. Abia când tulbureala politică s-a 
domolit, a fost revalorificat drept ceea ce era în 
realitate: un excelent scriitor german. Cazul 
lui Ernst Junger seamănă cu cel al lui 
dirijorului Wilhelm Furtwengler care, deşi 
intervenise pe lângă oficialitățile Reich-ului, a 
lui Goebbels personal, pentru salvarea unor 
mari muzicieni evrei, precum Bruno Walter 
sau Otto Klemperer, pentru că a continuat să 
dirijeze pe întreaga perioadă a celui de-al 
Treilea Reich, după război a fost considerat 
nazist. Lectura „Jurnalului parizian” al lui 
Junger, în care îl atacă frecvent pe Kniebolo, 
alias Hitler, arată orientarea politică a 
acestuia, iar notaţiile zilnice, gradul înalt de 
cultură şi imensa sensibilitate şi înţelegere faţă 
de tot şi toate din punct de vedere uman. (Ca 
formaţie, Junger era biolog). 

Reacţia autorităţilor naziste la răspândirea 
afişelor semnate de H. Mann şi K. Kolwiz nu a 
întârziat: la 15 februarie 1933 ei au fost radiați 
din rândul membrilor Academiei. Mai rău 
încă, toţi cei care erau consideraţi vinovaţi de 
alegerea lui H. Mann ca preşedinte al 
Academiei, au fost şi ei daţi afară. La fel s-a 
procedat şi în cazul Societăţii germane a 
oamenilor de litere, singura şi ultima citadelă 
de apărare a scriitorilor de stânga. În timpul 
unei reuniuni a comitetului director al 
acesteia, scriitorii pro-nazişti i-au atacat 
virulent pe autorii de stânga, forțându-i în cele 
din urmă să demisioneze. După 15 zile de 
hărţuieli şi atacuri agresive, „indezirabilii” au 
fost epuraţi şi din sindicatul scriitorilor, cum 
fusese până la 8 mai, acesta a devenit 
Asociaţia scriitorilor Reich-ului. Şi aici, ca şi 
la Academie, au dat năvală toţi veleitarii şi 
toate mediocrităţile. În nici trei luni, naziștii 
reușiseră să „cureţe” cultura, literatura şi 
presa germană de stângişti, de evrei şi de 
bolşevici. 

A fi de stânga sub regimul nazist sau fascist 
nu însemna neapărat a fi comunist, ci, mai 
degrabă, a fi antinazist, acesta cumulând toate 
elementele negative în plan uman, cultural, 
social şi politic. Nazism însemna rasism, 
antisemitism în forma cea mai gravă, 
antiumanism,  tradiţionalism  retrograd, 
anticulturalism şi orice altceva ce-l putea 
reduce pe „non arian” la sclavie și degradare. 
Nazism a însemnat şi falsificarea istoriei prin 


manipularea şi siluirea datelor istorice şi 
ştiinţifice. Aşa zisa „tradiţie” care stătea la 
baza ideologiei naziste, care avea drept scop 
cultul strămoşilor, era propteaua fals-istorică 
menită să susţină presupusa şi fantezista idee 
a rasei pure, ariene. 

Umanitatea, indiferent de timp şi modul în 
care a fost organizată, a avut permanent 
nevoie de ritualuri şi ceremonii religioase, 
militare, civile. Regimurile totalitare au abuzat 
de ele, mai cu seamă de cele demonstrative 
care susțineau puterea politică şi cultivau 
ideologia. Dacă până în secolul XX, ritualurile 
creştine ocupau un loc însemnat în viaţa 
societăţii, naziştii şi comuniştii, atei declaraţi, 
le-au exclus. Ei au transformat, în schimb, 
ideologia lor grotescă într-o nouă religie ai 
căror zei şi dumnezei - Lenin, Stalin, Hitler, 
Mussolini, Mao Tze Dong sau Kim Ir Sen - au 
avut parte de cel mai deşănţat cult. Numele lor 
deveniseră o mantră repetată până la absurd. 
Ritmul vieţii era marcat de spectacole şi 
ceremonii publice exagerate, cu defilări 
fastuoase, mitinguri de proporții 
monstruoase, întruniri şi manifestări fel de fel 
în care numele conducătorului, totdeauna 
mult iubit, era clamat obsesiv. Masa umană 
era manipulată mecanic în spectacolele create 
pe stadioane, singurul loc care putea s-o mai 
încapă şi care dădea măsura grandomaniei 
regimului. Nicio ţară civilizată şi democratică 
nu s-a dedat vreodată la spectacole dezmăţate 
precum cele organizate de sovietici întru 
„cinstirea” Tătucului, de chinezi întru adularea 
lui Mao, de Nord-coreeni pentru cei trei Kim: 
Kim Ir Sen, Kim Jong Il şi Kim Jong Un. Cultul 
Ceauşeştilor s-a alimentat din toate acestea la 
un loc, dar cu mai puţin efect şi credibilitate. 
Preluate din arsenalul propagandistic sovietic, 
ritualurile au căpătat un caracter şi mai 
grotesc în nazism şi fascism. Exemplul cel mai 
hidos şi dureros în acelaşi timp a fost rugul 
cărţilor organizat în aparenţă de tineretul 
studenţesc nazist, dar pus la punct scenografic 
şi ca text de Goebbels care a girat politic şi prin 
prezenţă fizică spectacolul. Pentru obţinerea a 
maximum de efect, niciun amănunt nu a fost 
neglijat şi asta pentru că el urma să fie 
apoteoza nazismului şi să marcheze victoria 
noii orientări ideologice asupra culturii 
germane. În ce măsură organizarea atinsese 
perfecțiunea aproape robotică în cazul 
spectacolelor şi ritualurilor naziste se poate 
vedea în filmele realizate pe viu de Leni 
Riefensthal cu ocazia celor mai importante 
evenimente politice - „Triumful voinţei”, cu 
ocazia congresului NSDAP de la Nurenberg, 
din septembrie 1934, şi „Olimpia”, film de 
propagandă realizat cu ocazia Olimpiadei de la 
Berlin din 1936. Cel puţin în „Triumful 
voinţei” geometria robotică a manevrării 
masei umane a atins culmea. 

Rugul cărţilor de la Berlin din 10 mai 1933, 
a fost minuţios şi diabolic gândit. Este ciudat 
totuşi că se vorbeşte numai despre autodafeul 
de la Berlin atunci când, concomitent, au fost 
aprinse astfel de ruguri în toate centrele 
universitare germane. L. Richard relatează 
cum s-a scăpat de „otrava” iudeo-bolşevică la 
Frankfurt. Pentru transportul cărţilor, puse 
claie, a fost aleasă o căruţă trasă de boi, 
condusă de comis-măcelari (!) ce purtau 
şorțurile albe ale breslei. Imaginea, scrie L. 
Richard, era mai aproape de o procesiune de 
carnaval decât de incendiul expiatoriu. Rugul 
cărţilor de la Berlin nu a fost ceva spontan, 
pregătirea lui s-a făcut cu câteva săptămâni 
mai devreme - după unii istorici, trei 
săptămâni -, răgaz în care bibliotecarilor li s-a 
trasat sarcina să alcătuiască lista neagră a 
cărţilor de sacrificat. Nu au fost „curăţate” 
doar bibliotecile publice, ci şi cele particulare, 
care au fost jefuite fără drept de precheziţie şi 
fără milă (exact cum s-au petrecut lucrurile în 
timpul „revoluţiei culturale” în China!). 
Concomitent a fost dezlănţuită o campanie de 


Iulie 2017 IEEE 


presă furibundă împotriva autorilor, începând 
cu scriitorii evrei şi terminând cu cei zişi 
bolşevici. Cinismul celor care îi atacau pe 
scriitorii evrei a mers până acolo încât le-au 
cerut acestora să scrie în... ebraică, cu toţii 
fiind în realitate doar scriitorii de limbă 
germană. După atâtea generaţii de când evreii 
aşkenazimi, fugiţi din Spania din cauza 
prigoanei dezlănţuite împotriva lor de Isabela 
Catolica la sfârşitul secolului al XV-lea, trăiau 
în Germania, limba ebraică şi mai cu seamă 
scrierea ei fuseseră uitate. Limba germană 
pentru aceşti scriitori evrei era limba lor 
maternă. 

Pentru un efect maxim s-a ales ca 
autodafeul să aibă loc noaptea, atunci când 
flăcările erau vizibile şi spectacolul avea un 
impact mai puternic asupra privitorilor. Dacă 
aplicarea „soluţiei finale” în cazul operelor de 
artă din 1937 a avut loc în curtea cazărmii 
pompierilor din Koppenik Strasee, loc 
oarecum mai ferit, arderea cărţilor s-a făcut 
chiar în centrul Berlinului, în Piaţa Operei, azi 
Bebel Plats. O muzică de fanfară, sunând 
grotesc în mijlocul nopţii de mai, asigura 


tocmai îşi dădea duhul pe rug! -, în flăcări cu 
scrierile lui Ossietzky şi Tucholsky. Carl 
Ossietzky a fost o permanentă spină iritativă 
pentru nazişti. Jurnalist de stânga, redactor şi 
apoi redactor-şef al publicaţiei Die 
Weltbuhneel, a afişat de la bun început, încă 
din 1926, fără ocolișuri, orientarea lui de 
stânga şi solidaritatea cu comuniștii, fără a fi 
însă comunist. Stânga lui, a lui Kurt 
Tucholsky, ca şi a altor scriitori şi jurnalişti 
însemna la acea dată opoziţia faţă de naţional- 
socialism, faţă de otrava lui ideologică profund 
antiumană. Arestat de două ori, Ossietzky a 
fost desemnat de Comitetul Nobel drept 
câştigător al Premiului Nobel pentru pace pe 
anul 1935. Cum autorităţile naziste au refuzat 
premiul acordat rebelului jurnalist şi l-au 
eliberat doar la presiunile Comitetului Nobel 
şi a Ligii germane pentru drepturile omului; 
cum oficialitățile Reichului n-aveau nevoie de 
o propagandă negativă taman în preajma 
Jocurilor Olimpice din 1936, Ossietzky a fost 
pus în libertate, iar Comitetul Nobel i-a putut 
acorda, cu întârziere de un an, Premiul pentru 
şi de 

literaturii „străine de spiritul pur german”. 
Tineri studenţi nazişti făceau oficiul de 
crainici. Înaintând cu vraful de cărţi în braţe, 
clamau retoric motivul pentru care autorul era 
condamnat. S-a început bineînţeles cu clasicul 
comunismului, Marx şi cu „trădătorul” Troțki: 
„contra luptei de clasă şi a materialismului”, şi 
harşti cu „Capitalul” în foc. La auzul veştii că 
Trokki, pe urma căruia pusese asasini de ani 
de zile, dar fără succes, era condamnat la 
Berlin, Stalin trebuie să fi exultat de plăcere. 
„Împotriva decadenţei şi decăderii morale” - 
în foc şi cu cărţile lui Heinrich Mann, Ernst 
Glaser şi Erich Kastner. I-a venit rândul şi lui 
Sigmund Freud: „împotriva  exagerării 
dăunătoare a vieţii instinctive, pentru 
noblețea sufletului omenesc” (sic!). Jurnaliștii 
Georg Bernhard şi Theodor Wolf, incomozi 
prin articolele lor „de factură democrato- 
iudaică”, au plătit şi ei obol rugului. Pentru 
„trădarea literară față de soldatul Marelui 
Război”, bla, bla, bla, romanul „Pe frontul de 
vest nimic nou”, al scriitorului Erich Maria 
Remarque a fost şi el înghiţit de iadul de foc. 
„Contra coruperii limbii germane! Pentru 
cultivarea acestui patrimoniu preţios”, zvârrr 
în flăcări şi cu scrierile lui Alfred Kerr. 
Paradoxul face ca taman în acel moment să fie 
arse pe rug cărţile autorilor ce cultivaseră 
adevărata limbă germană. Vânat de cenzura 
nazistă şi urmărit de organele represive pentru 
luările sale de poziţie împotriva nazismului, 
scrierile lui Carl Ossietzky nu puteau lipsi de 
pe rug. Arestat ostentativ chiar în noaptea 
incendierii Reichstagului, el a fost trimis la 
închisoarea din Spandau unde erau deţinuţi şi 
alţi scriitori, incomozi în viziunea Noii Ordini. 
„Contra insolenţei şi aroganţei. Din respect 
pentru nemuritorul spirit german” - care 

fondul sonor al ritualului de exorcizare a suferinţele fizice şi psihice îndurate, Ossietzky 


a murit în 1938. Pe banii ce i se cuveneau 
pentru premiul Nobel a pus laba regimul 
nazist. 

În frenetica lor ticăloşie, studenţii nazişti au 
aruncat în foc şi scrierile unor poeţi şi scriitori 
mai vechi. Ale lui Heinrich Heine, care 
vizionar, prevăzuse încă din 1823, ce urma să 
se întâmple în Germania: „Acolo unde sunt 
arse cărți, curând vor fi arşi şi oameni”. 

După întâlnirea căpeteniilor naziste de la 
Posen/Poznan din 1942, când s-a luat 
hotărârea „soluţiei finale” pentru lichidarea 
evreilor, ţiganilor, polonezilor, ruşilor şi a 
altor neamuri considerate inferioare, au intrat 
în funcţie crematoriile de la Auschwitz, 
Birkenau, Buchenwald, Mauthausen, Bergen- 
Belsen. Acţiunea de purificare etnică o 
continua pe cea culturală. În ce-l privea pe 
Heine, regimul nazist a mai avut încă vreo 
câteva idei precum interzicerea studierii lui în 
universităţi, anularea calităţii sale de autor a 
celebrei „Lorelei”, considerată pe vremea celui 
de-Al Treilea Reich un lid de factură populară 
cu autor necunoscut. Cu ocazia festivalului 
romantic din 1937 la un concert au fost 
interpretate trei liduri pe texte de Heine, fără 
a-i fi pomenit numele. De fapt, dacă se judecă 
lucrurile corect până la capăt, sub regimul 
nazist Heine a ieşit învingător: prea celebre, 
lidurile la baza cărora au stat poemele sale, nu 
puteau fi eliminate din muzica germană; 
neavând cum să procedeze, naziştii s-au văzut 
nevoiţi să-i şteargă doar numele. Care, oricum 
şi orice s-ar fi făcut era fixat în memoria 
poporului german de peste o sută de ani. 

În acţiunea criminală de la Berlin, din 10 
mai 1933, pentru întărirea efectului de putere 
şi teroare au fost implicate şi temute trupe 
SA/Secţiunea de asalt care îl aduseseră pe 


Hitler la putere şi care, tot din ordinul lui, 
fuseseră lichidate un an mai târziu, la 30 iunie 
1934, când a fost asasinat şi conducătorul 
acestora, Ernst Rohm. Deocamdată ele au 
agrementat spectacolul cu o defilare și cu o 
impresionantă retragere cu torţe la miezul 
nopții. În urma lor, în mijlocul Pieței Operei a 
rămas să mai fumege o vreme cenuşa a ceea ce 
însemnase adevărata cultură şi literatură 
germană. Totul părea definitiv pierdut. Părea 
doar, pentru că în acelaşi an, 1933, cu ajutorul 
oamenilor de cultură şi al emigrației germane, 
la Paris a fost refăcută biblioteca cărţilor arse, 
Freiheitsbibliothek/Biblioteca libertăţii. Ea a 
funcţionat până în 1940 când, după ocuparea 
Parisului de către trupele germane, Gestapoul 
a confiscat-o şi a distrus-o. 

În martie 1995, la 62 de ani de la dramaticul 
eveniment, pe locul în care a avut loc rugul 
cărţilor a fost inaugurat un ciudat 
monument... subteran intitulat „Versunkeae 
Bibliotek”/ Biblioteca scufundată. Sub o placă 
de sticlă pot fi văzute rafturile goale ale unei 
biblioteci. Rafturile au fost făcute din lemn de 
stejar. Cheia semnificației  straniului 
monument este cuvântul „Buch” care în limba 
germană înseamnă deopotrivă stejar (vezi 
Buchenwald care înseamnă pădure de stejari), 
dar şi carte. Pe de altă parte, versunken cu 
varianta versinken are şi el dublu sens: 
înseamnă scufundat, dar și a pune pe gânduri. 
Oricum am lua-o, rostul monumentului 
subteran din Bebel Plats este de a trimite 
gândul şi a păstra amintirea tragicului rug al 
cărţilor din 10 mai 1933, de a avertiza şi pune 
pe gânduri privitorul cu privire la destinul 
spiritului uman exprimat prin forma sa cea 
mai înaltă, cartea. Scrierea ce îl ridică pe om 
deasupra animalicului şi a instinctului. 

Cu toată demonstraţia de forţă împotriva 
culturii, Goebbels nu rezolvase integral 
problema, rămăsese în aer chestiunea 
editurilor care până în acel moment hotărau 
singure asupra portofoliului titlurilor de cărţi 
ce urmau a fi tipărite. Iar în Germania existau 
numeroase edituri, mai mari sau mai mici, 
care îşi aveau propriul program de tipărituri. 
Printr-o ordonanţă din aprilie 1935 dată de 
Camera de cultură s-a dat drept de control nu 
doar asupra bibliotecilor, ci şi asupra 
librăriilor şi editurilor. În același timp s-a pus 
la dispoziţia acestora o listă a operelor literare 
interzise. Cu toate acestea, numeroase cărţi ce 
figurau pe lista neagră au continuat să fie 
imprimate şi să circule pe sub mână spre 
exasperarea autorităţilor naziste care, în 1937 
au constatat că cel puţin jumătate din cărţile 
incriminate au scăpat vânătorii organizate 
împotriva lor. S-a încercat atunci o altă 
metodă: atacul împotriva criticii literare. În 
congresul criticii ţinut în 1935 a fost atins 
absurdul: noua critică musai să critice... critica 
literară anterioară. Ca să pună punct situaţiei, 
printr-o ordonanţă emanată de la ministerul 
Informaţiei şi Propagandei, de la Goebbels 
personal, s-a luat decizia suspendării vechii 
critici literare şi artistice, cu alte cuvinte a fost 
suspendată însăşi critica. Când în 1936, lui 
Thomas Mann i-a fost retras titlul de doctor 
honoris causa al universităţii din Bonn, 
scriitorul a replicat, acuzând că scopul 
naţional-socialiștilor era „să facă din nemți un 
popor docil, lipsit de orice simţ critic, orb şi 
fanatic”. Şi parcă pentru a confirma adevărul 
spuselor lui Thomas Mann, un oarecare 
Schwarz van Berk, redactor şef al jurnalului 
nazist Angriff/Atac, recunoștea că presa nu 
trebuie să se adreseze inteligenţei cititorilor 
sau să le dea de gândit, ci să-i... seducă. (apud 
L. Richard) „Nu este exact (ce se crede, n.n.) 
cum că poporul ar vrea să ştie tot. Numai 
intelectualii sunt curioşi. Cât despre popor, el 
vrea ceva cu totul diferit: vrea să creadă şi să 
fie guvernat”, scria van Berk. Prea curioşii 
intelectuali au continuat să fie vânaţi până la 
sfârşitul apocaliptic al celui de-al Treilea 
Reich. Cazul lui Wolfgang Borchert, autorul 
„Păpădiei” este emblematic în acest sens. Şi 
câţi alţi scriitori ca el. 

(va urma) 
Fragment din volumul în pregătire, 
„Arta sub semnul svasticii” 

În acţiunea 
criminală de 
la Berlin, din 
10 mai 19033, 
pentru 
întărirea 
efectului de 
putere şi 
teroare au fost 
implicate și 
temute trupe 
SA/Secţiunea 
de asalt care îl 
aduseseră pe 
Hitler la 
putere şi care, 
tot din ordinul 
lui, fuseseră 
lichidate un 
an mai târziu, 
la 30 iunie 
19034, când a 
fost asasinat 
şi 
conducătorul 
acestora, 
Ernst Rohm. 

Știri de la Centrul Cultural Piteşti 


m Centrul Cultural Piteşti a organizat în 
Sala Ars Nova, ediţia din luna iunie a 
Cenaclului „Armonii Carpatine”. 


Evenimentul, coordonat de redactorul-şef al 
revistei Carpatica, scriitorul-inginer Nicolae 
Cosmescu a cuprins o lectură publică din cele 

















Simpozionul despre 
spiritualitatea 
budistă, susţinut de 
călugărul tibetan 
Geshe Lharampa 
Dondrup Tsering 


mai noi creaţii, oferită de membri şi 
simpatizanți ai Ligii Scriitorilor Români 
Filiala Argeş. Marina Pantazi, studentă la 
Litere în cadrul Universităţii Piteşti a citit 
poezii, medicul-poet Constantin Teodor 
Craifaleanu a susţinut un recital liric în nota-i 
specială, Natașa Cârstea, elevă la Cercul de 
creaţie coordonat de profesoara Simona 
Marineaţă din cadrul Palatului Copiilor din 
Piteşti şi-a prezentat versurile măiestrite, iar 
publicistul Gheorghe Mohor a citit articolul 
pe care l-a scris în memoria Luceafărului 
poeziei româneşti. Marius Ionescu şi Denisa 
Coroja, studenţi la Litere în cadrul 
Universităţii Piteşti şi-au citit cele mai 
recente versuri, poetul-inginer Nicolae 
Branişte a susţinut o nouă salbă de poeme, 
iar medicul-poet Adrian Mitroi, recent ales 
preşedintele Ligii Scriitorilor Români, Filiala 
Argeş a încântat auditoriul cu spumoasele şi 
surprinzătoarele sale creaţii literare. 

m Centrul Cultural Piteşti a organizat 
simpozionul cu tema „O istorie culturală a 
mâinilor în Occidentul Medieval”, în cadrul 
proiectului cultural-educativ, sub genericul 
„Istorie şi istorii cu Marin Toma”. 
Dezbaterea, susținută de istoricul Marin 
Toma, secretar de redacţie al revistei- 
document Restituiri Piteşti a captivat 
auditoriul cu abordări interesante. „Trăim 
într-o civilizaţie a scrisului; scriem chiar mai 
mult decât este necesar; tindem să dăm o mai 
mare valoare documentului scris, întrucât 
cultura scrisului a evoluat mult, şi trăim cu 
impresia că dominantă este comunicarea 
verbală. Nu suntem însă atenţi la 
comunicarea  non-verbală, care are 
simbolismul ei. Gesturile care ne apropie, ne 
dau apartenenţă la un grup, sunt elemente 
specifice unor popoare. Gesturile sunt cumva 
opuse raţiunii, unele persoane care 
gesticulează prea mult par haotice, dar sunt şi 


o serie de gesturi pe care le fac doar elitele”, a 
precizat istoricul Marin Toma. 

m Școala Gimnazială “Nicolae Simonide”, 
Inspectoratul Școlar Judeţean Argeş şi 
Centrul Cultural Piteşti au organizat în Sala 
Ars Nova, de la Casa Cărţii, Festivalul- 
concurs, sub genericul “Primii Artişti”. 
Manifestarea, aflată la a şasea ediţie şi 
coordonată de profesoara-poetă Allora 
Albulescu a fost susţinută de elevi de la 
clasele o -— 5, din cadrul Școlii “Nicolae 
Simonide”. Copiii au participat la probe la 
mai multe secţiuni: scenetă, poezie, muzică 
vocală, muzică instrumentală, dans popular. 
Festivitatea de premiere va avea loc după 
începerea noului an şcolar. 

m Centrul Cultural Piteşti şi Asociaţia 
„Eurosenior” a Pensionarilor şi 
Expropriaţilor din România au organizat în 
Sala Ars Nova, spectacolul muzical-literar, 
sub genericul „Primim Sânzienele cu Cântec”. 
Evenimentul, coordonat de preşedintele 
Florica Bratu a fost susținut de Ansamblul 
Folcloric „Doruri Argeşene”, din cadrul 
asociaţiei. Îmbrăcaţi în frumoase costume 
populare, artiştii au interpretat atât 
individual cât şi în grup cântece populare, 
melodii de suflet, romanțe, iar cei care au 
chemarea scrisului şi-au prezentat creaţiile 
literare. Manifestarea a stat sub semnul 
Sânzienelor, sărbătoare tradiţională, marcată 
pe data de 24 iunie, având conotaţii magice, o 
sărbătoare a iubirii şi fertilităţii. 

m Centrul Cultural Piteşti a organizat în 
Piaţa Primăriei, spectacolul muzical-literar- 
artistic, sub genericul „Fantezii de Cireşar”, 
susţinut de Trupa de teatru „Robertto”. La 
eveniment şi-au dat concursul copii şi tineri, 
care urmează cursul de actorie, desfăşurat de 
artistul Robert Chelmuş, în cadrul instituţiei. 
Talentaţii artişti, care constituie de altfel şi 
Trupa de teatru „Robertto” şi-au încântat 
admiratorii, dar şi publicul de ocazie, cu piese 
de muzică uşoară, populară, instrumentală şi 
din repertoriul internaţional, scenete, poezii 
şi fabule, pe care le-au exersat la orele de 
curs. Iar coordonatorul lor, inimosul Robert 
Chelmuş a oferit la rându-i, un recital de 
muzică uşoară, pe care l-a dedicat iubitorilor 
genului. 

m Centrul Cultural Piteşti a organizat în 
Sala Ars Nova, lansarea noului număr al 
revistei „Carpatica”, publicaţie trimestrială a 
Ligii Scriitorilor din România şi de Expresie 
Română de Pretutindeni Filiala Argeş. 
Evenimentul editorial, moderat de 
redactorul-şef al revistei  „Carpatica”, 
scriitorul-inginer Nicolae  Cosmescu a 
cuprins o lectură din propriile creaţii, 
susținută de membri şi simpatizanți ai ligii. 
Jurnalista şi traducătoarea Dorina Mihai 
Moise a citit câteva poeme, la fel şi profesorul 
Mihai Moise; eleva Nataşa Cârstea de la 
Palatul Copiilor din Piteşti, studentele la 
Litere Denisa Coroja şi Marina Georgiana 
Pantazi au delectat audiența cu versurile lor 
de factură modernă, publicistul Gheorghe 




















Mohor şi-a prezentat un articol de analiză 
literară, iar studentul Marius Ionescu de la 
Universitatea Piteşti a citit o poezie şi a 
interpretat o melodie la chitară. Redactorul- 
şef al revistei „Carpatica”, scriitorul Nicolae 
Cosmescu a prezentat conţinutul noului 
număr al publicaţiei,  medicul-poet 
Constantin Teodor Craifaleanu a ales să 
citească un poem semnat de Adrian Mitroi, 
scriitorul Ion Dincă a citit una dintre 
spumoasele sale proze, iar noul preşedinte 
ales al Ligii Scriitorilor din România şi de 
Expresie Română de Pretutindeni Filiala 
Argeş, medicul-poet Adrian Mitroi i-a 
încântat pe cei prezenţi cu noile sale creaţii 
literare. 

m Centrul Cultural Piteşti a organizat în 
Sala Ars Nova, în intervalul 23 - 25 iunie, un 
simpozion despre spiritualitatea budistă, 
susținut de călugărul tibetan Geshe 
Lharampa Dondrup Tsering, precum şi 
prezentarea cărţii cu titlul „Cum să fii 
propriul tău terapeut” de Robina Courtin. 
Evenimentul a fost moderat de Alexandra 
Grigorescu, coordonatorul Grupului de 
Studiu Budist „Tara Albă” al Fundaţiei pentru 
Păstrarea Tradiţiei Mahayana. Distinsul 
invitat le-a vorbit celor prezenţi despre 
cultura, civlizaţia şi tradiţiile tibetane, cu 
accent pe credinţa şi practicile budiste şi 
învăţăturile liderului spiritual al Tibetului, 
Dalai Lama. „Ne eliberăm de probleme, boli 
şi alte suferințe doar prin detaşare iar de 
mânie, scăpăm prin educaţie şi aprofundarea 
cunoaşterii de sine”, este mesajul distinsului 
oaspete din fascinantul Tibet, ţinut 
supranumit Acoperişul Lumii. 

m Centrul Cultural Piteşti şi Asociaţia 
Solidaritatea Umană Nova au organizat masa 
rotundă cu tema „Migraţia, Fenomen Socio- 
Economic și Istoric”, prin Grupul de lucru 
„Iniţiativa Integrare prin Solidaritate”. La 
evenimentul coordonat de preşedintele 
asociaţiei, col.(r) Niculae Jianu au participat 
reprezentanţi ai Universităţii Piteşti, 
Universităţii Constantin Brâncoveanu, 
Serviciului Imigrări Argeş, Inspectoratului 
Școlar Judeţean Argeş, Direcţiei Generale de 
Asistenţă Socială şi Protecţia Copilului Argeș, 
Agenţiei Judeţene de Ocupare a Forţei de 
Muncă Argeş, cetăţeni din Republica 
Moldova, Federaţia Rusă, Maroc şi 
Indonezia. „Noi suntem suma tuturor 
civlizaţiilor care au trecut prin istorie. Nu 
putem vorbi despre evoluţie istorică în 
ultimii 5, 6 mii de ani fără a face referire la 
migraţie, civlizaţiile şi culturile de azi n-ar 
exista fără fenomenul migraţiei, iar când 
vorbim de migraţie, vorbim de migraţia 
populațiilor şi nu a popoarelor. Prin urmare, 
trebuie să fim conştienţi de beneficiile 
migraţiei, prin prisma unor exemple de 
oameni, care au contribuit de-a lungul 
timpului, la progresul ținutului românesc: 
Antim Ivireanul, Mavrocordaţii, domniile 
fanariote, care trebuie reconsiderate pentru 
elevarea culturală, iar, în zilele noastre, Raed 
Arafat, cel care a creat SMURD-ul în 
România”, au susţinut vorbitorii. 

m Centrul Cultural Piteşti a organizat în 
Sala Simpozion, manifestarea sub genericul 
„Ora de Poezie”, susținută de Clubul 
„Cafeneaua literară”, înfiinţat în urmă cu 13 
ani, odată cu apariţia revistei „Cafeneaua 
literară”, publicaţie lunară de literatură, 
editată de instituţie. Evenimentul a cuprins o 
lectură din creaţii proprii şi din literatura 
universală, oferită de directorul revistei 
„Cafeneaua literară”, poetul Virgil Diaconu, 
poetele Denisa Popescu, Liliana Rus şi 
profesorul-scriitor Lucian Costache. „Ora de 
Poezie” s-a dovedit o încântare pentru 
participanţii însetaţi de versuri de calitate, cu 
mesaje subtile şi vibraţie specială. 

Rodica Lăzărescu 


POPA IONEL 


Ioan Popescu, „popa Ionel” cum era cunoscut şi cum a rămas în 
memoria locuitorilor de pe valea Cârcinovului, s-a născut la 29 septembrie 
1896 în satul Cândeşti-Deal, ca fiu al lui Nicolae Stan Popescu şi al 
Paraschivei, născută Cercel, din comuna Dobreşti. 

A rămas, până la mutarea la cele veşnice, preot în Dobreşti, profund 
implicat însă în viaţa socială şi artistică a colectivității: a înființat Căminul 
Cultural, a cărui impunătoare clădire domină şi astăzi centrul satului, s-a 
aflat printre cei care au înfiinţat băncile populare „Dorinţa” şi „Înfrăţirea”, 
a condus cooperativele de producţie şi consum „Biruinţa” (1909) şi 
„Treimea” (1923), a căror fuziune a realizat-o în 1929, a organizat corul 
„Vraja” (laureat, printre altele, al unui concurs organizat la Arenele 


Romane în anul 1939) şi fanfara, a inițiat o şcoală țărănească în care 
tehnicieni agricoli predau lecţii sătenilor, a scris versuri pe teme politice, 
pe unele dintre ele publicându-le, sub semnătura Ionel de la Muscel, în 
ziarele „Ţărănismul” şi „Aurora”. Cele mai multe dintre poeziile sale au 
rămas însă nepublicate, aşa cum au rămas şi amintirile sale (însemnările 
referitoare la personalitatea lui Ion Mihalache, cu care se înrudea şi al 
cărui colaborator apropiat a fost, au apărut în revista „Historia”, iar alte 
câteva texte, în revistele „Pro Saeculum” şi „Vatra veche” prin 2010). 

După ce ultimii ani de viaţă i-a petrecut în întunericul nevederii, s-a 
mutat la cele cereşti la 27 noiembrie 1987, iar trupul i-a fost înmormântat 
lângă zidul bisericii din Dobreşti. 


XXX 


Prin anii 1976-77, se apucă să întocmească 
Legendele satului Dobreşti, o culegere de 
legende în versuri (despre geneza satului, despre 
unele întâmplări din vechime, altele explicând o 
serie de toponime locale), pentru a căror scriere 
valorifică vechi documente, amintirile transmise 
din generaţie în generaţie, volumul (ce încă îşi 
aşteaptă editorul) având, după cum susţine 
autorul lui, „o importantă valoare didactică şi 
etică”. 

Iată, de pildă, legenda După documente, la 
finele căreia se află un post scriptum ce indică 
sursa de inspiraţie: 


DUPĂ DOCUMENTE 


Cu sute de ani în urmă, năvăleau tătarii-n ţară; 

Până când Domnul cu oastea s-alerge, să-i dea 
afară, 

Jefuiau satele ţării de vite şi de bucate 

Şi fugeau peste hotare luând robi şi prăzile 
toate... 

Pân' la Priboieni sosise, într-un an, un pâlc, 
tâlharii, 

Când la noi sosise vestea: vin tătarii!... 
tătarii!... 

Repede, flăcăul Cârstea, din Dobreşti cel mai 
voinic, 

Căruia nu-i era frică nici de urs, nici de nimic, 

Le strigă: adunaţi totul, nici vite să nu rămână 

Şi fugi înspre Fureasca, cât mai mult pe loc să- 
iţină... 

Avea arcul cu săgeți. Se urcă într-un stejar, 

Urmărind lungul şoselei, cu ochi ageri, plini de 
jar... 
Iată, se iveşte-o ceată... El ochi pe cel din cap, 

Ce se prăvăli-n ţărână, cum ar cade un 
copac!... 

Ca trăsniţi din cer, tătarii au rămas într-o 
mirare, 

Neştiind moartea de unde îi pândeşte să-i 
omoare... 

„Daţi-vă 'napoi, le strigă unul mai bătrân, din 
ei, 


vin 


Căci în stejar se ascunde un ghiaur din cei 
mişei... 

Las” să tragă el săgeți până când le-o termina; 
Ne-om sui la el cu suliţi, l-om da jos şi l-om 
lua...” 

Cârstea încă mai ucise trei cai şi doi călăreţi, 

Dar, în curând se opri, că nu mai avea săgeți. 

Se suiră doi la dânsul, cu lungi suliţi l-au 
împins, 

L-au rănit şi, doborându-l, l-au luat cu dânşii 
prins!... 

„Ăsta Hanului să-l ducem; numai el să 
hotărască, 

După ce ne-a ucis oameni, cu ce moarte să 
plătească!...” 

Hanul însă cum îl vede pe acest mândru 
flăcău, 

Hotări ca omul ăsta să rămână robul său... 

Şi-a robit, acolo, Cârstea, patru ani la muncă 
grea, 

Că sta Hanul să se mire pentru vrednica sa...; 

Iată însă că şi Hanul a rămas înduioşat, 

Când pe fiul său, din valuri, de la moarte l-a 
salvat: 

„— Spune-mi, Cârstea, o dorinţă, că vreau să te 
răsplătesc...” 

„— Libertate vreau, stăpâne”. „— Libertate-ţi 
dăruiesc, 

Dar rămâi cu noi, aicea... Te fac căpitan de 
oşti; 

Să nu te mai duci în ţară, cai tăi sunt săraci şi 
prost”... 

„— Săraci sunt, dar sunt cinstiţi şi trăiesc din 
munca lor; 

Nu s-au lăcomit vreodată la ce e-al străinilor; 

Nu vreau să jefuiesc p-alţii şi-aşa să mă- 
mbogăţesc; 

Vreau să-mi apăr ţărişoara şi neamul meu 
românesc. 

Dacă voi aveţi puteri, dacă voi sunteţi bogaţi, 

Ce cătaţi să jefuiţi munca bieţilor săraci? 

Ai mei muncesc greu pământul şi duc viaţa-n 
sărăcie... 

Lasă-mă să duc cu dânşii viaţa care-mi place 
mie!” 


Mâhnit Hanul că oferta ce-i făcuse n-a primit, 

Dădu hârtie la mână, şi-un cal i-a mai dăruit... 

Astfel, regăseşte Cârstea satul lui iubit, 
Dobreşti, 

Să-şi ia-n primire ocina, drepturile părinteşti. 

N-avea-n sat părinţi şi fraţi şi nici rude de 
aproape; 

Pe Buta, măicuţa lui, alţii-au trebuit s-o 
îngroape... 

Avea drept de moştenire în sat, pe deal şi-n 
câmpii; 

Avea păduri, drept în moară, silişte şi-n deal la 
vii; 

Dar nu mai găsi nimic: stăpân, logofătul Stan 

Din Poeniţa îi spune că le-a luat pe-un cal de 
ham... 

„Cine-avea drept să le vândă?” — strigă el cu 
ochi holbaţi 

Şi-i spune că le-a vândut Şerb-Armaşul din 
Bogaţi... 

Trebui Cârstea s-alerge lungi drumuri pe la 
domnie, 

Pân' să-i cheme-n judecată, lichidând acea 
hoţie 

A dus să mărturisească doisprezece jurători, 

Că e dreptul lui, ohavnic; ceilalţi sunt 
uzurpători... 

Şi a dat poruncă Vodă ca să fie-n veci stăpân 

E] şi cu urmaşii săi, cât va fi un neam român; 

Şi-a pus martori să semneze, din Divan zece 
boieri; 

Un mare Ban al Craiovei, spătari, vornici, 
vistieri... 

Astfel se linişti Cârstea, dup-atâta tevatură, 

Rămânându-ne şi nouă o mică învăţătură: 

Că şi-ntre tătarii lacomi au fost unii de- 
omenie, 

Cum au fost jefuitori 
Românie... 


şi-ntr-a noastră 


PS Informaţia în documentul din 15 aprilie 
1618 aflat în Arhivele Statului, Mânăstirea 
Nămăieşti, pentru Cârstea, fiul Butei din 
Dobreşti, fost rob la tătari. 


Vești vesele și triste... 


(urmare din p. 32) 

fapt, miza tuturor e să vândă fierul vechi, conţinut în megastructurile de la 
suprafaţă, geambaşilor ţigani, să facă cu ei parte dreaptă, egală fiecare şi să 
trăiască precum fraţii... Aşa cum prevede directiva europeană, nu-i aşa? 
Şcolile lor rurale au gazon sintetic pe terenuri de fotbal, baschet, handball şi 
volei plus instalaţii de nocturnă. La întâlnirea noastră cu copiii, desfăşurată 
într-o sală de sport (care avea pe pereţi fotografii foarte mari cu sportivi 
polonezi faimoşi, foşti elevi ai şcolii) am fost întrebat dacă-mi place Polonia. 
“Tubesc Polonia dar îl urăsc pe Levandowski! E frumos din partea lui să ne 
dea cinci goluri în doar două meciuri?” Copiii au râs. Când am fost la 
Cracovia şi voiam să văd totul mi-am luat un energizant marca 
“Levandowski” şi o apă cu vitamine “4 more/ The best trainers 
recomanded”. Cine era antrenorul faimos care o recomanda? “Adam 
Nawalka, antrenorul naţionalei poloneze”, cel care are un salariu mai mic 
decât neamţul Daum şi rezultate măreţe! 


Nici aici n-am fost primii. Skuba a fost 


primul șef de stat ieșit dintr-o cizmărie 


Cracovia e un oraş frumos care îşi vinde foarte bine poveştile de 
odinioară. Cea mai cunoscută e, desigur, cea a balaurului cu şapte capete, 

e Revistă lunară 
de cultură 

e Apare sub egida 
Consiliului Local, 
a Primăriei Piteşti 
şi a Uniunii 
Scriitorilor 

din România 

e Editată de Centrul 
Cultural Piteşti 

e Membră ARIEL 


Revista ARGEŞ poate fi procurată 
şi prin comandă directă la sediu, 
cu plata ramburs, cheltuielile de expediţie 
fiind suportate de către expeditor. 


IMPORTANT! Vă puteţi abona pentru 
anul 2016, costul abonamentului fiind 
de 42 lei/an. 

Plata se face prin mandat poştal pe numele 
CRISTINA LINTESCU, 

Centrul Cultural Piteşti, Casa Cărţii, Piteşti, 
O.P. 1, cod 110013. Tel./fax: 0248/219976. 

Arhiepiscop al Argeşului şi Muscelului 
Redactor-şef: DUMITRU AUGUSTIN DOMAN 


http://www blogdoman.blogspot.com) 
NICOLAE OPREA, MARIN IONIŢĂ 


Redactori: MARIANA ȘENILĂ-VASILIU, 
MIRCEA BÂRSILĂ, AUREL SIBICEANU 


devenit simbolul oraşului. Se zice că pe vremea regelui Krak, dispăreau 
turme întregi de oi de pe malurile Vistulei. Un hoinar a ajuns, într-o bună zi, 
în preajma unei peşteri. Acolo a văzut, tolănit cu burta la soare, un balaur 
uriaş cu solzi galben-verzui. Își făcea siesta şi scotea, din timp în timp, nişte 
flăcări pe nări. Flăcăul o rupse la fugă şi dădu de veste regelui Krak care a 
hotărât, imediat, că-şi va da fata şi jumătate de împărăție celui care va 
răpune balaurul. S-au încumetat să meargă la luptă cei mai de seamă 
cavaleri din regat. (Dar, vai, cu toţii s-au cam făcut de rahat...) În pană de 
cavaleri, regele a acceptat ca şi un biet cizmar să-şi încerce norocul. Tânărul 
a cerut un berbec, i-a scos măruntaiele, a pus în locul lor sulf şi smoală şi i- 
a cusut burta la loc. A pus berbecul, în chip de mic dejun (suedez), la gura 
peşterii. Balaurul I-a înghiţit pe dată şi i s-a făcut o sete grozavă. A alergat la 
Vistula şi a sorbit atâta apă că i-a crăpat burta. Krak s-a ţinut de cuvânt. 
Cizmarul Skuba a primit-o-n dar pe frumoasa Wanda şi jumătatea de 
împărăție. Regele Krak s-a mulțumit ca, după moarte, să dea numele 
oraşului. Bronislaw Chomy a sculptat, în 1972, un balaur de metal, amplasat 
chiar la intrarea în castelul Wawel. Are şapte capete dar pe unul din ele, 
capul central, suflă, la câteva minute odată, foc pe nări. Copiii se bucură şi 
aplaudă minunea. Mai ţineţi minte, români, o întrebare din epoca de aur: 
“Ce-i mai mică şi mai mică decât puţa de furnică?” Răspunsul exact era: 
“Flacăra de la aragazul din bucătărie”. Ei, bine, balaurul lor a ars gazul cu 
folos şi pe vremea comuniştilor şi îl arde şi acum. Iar turiştii curg gârlă... 

Concluzia? Şi azi situaţia noastră e tristă şi amară/ Dragonul lor scoate 
flăcări mari pe nară/ Balaurul nostru zace uitat pe-o etajeră/ Nici nu trăieşte 
şi nici nu prosperă... 

la mutarea la 

Dobreşti, 

Nota redacţiei: 

O revistă are, în mod 
logic, un program estetic 
propriu. În schimb 
tendinţa scriitorilor 
actuali — incitaţi de 
tehnica ultramodernă — 
este să trimită acelaşi 
text la cât mai multe 
publicaţii. Ceea ce 
nivelează peisajul 
revuistic până la 
omogenizarea totală. De 
aceea, îi anunţăm pe 
colaboratorii noştri că 
Argeş nu publică decât 
texte originale, care nu 
au apărut iniţial în 
volume, reviste etc., iar 
textele nu le primeşte 
decât în format 
electronic, cu diacritice. 

în revista 

sale. 

în redacţie 

